ഹിറ്റുകളുടെ കഥ : മണിച്ചിത്രത്താഴ് - മണിച്ചിത്രത്താഴിലെ നായകനെ ഫാസിൽ കണ്ടെത്തിയ കഥ - Malayalam News, Latest Malayalam Movie News, Malayalam Breaking News, Malayalam Online News, Malayalam Sports News , Malayalam Life style News , Metromatinee Malayalam\nമനസ്സു നിറയെ കഥകളുള്ള ഒരാള് ഒരിക്കല് സംവിധായകന് ഫാസിലിന്റെ വീടു തേടിയെത്തി . കണ്ടപ്പോള് സാധു മനുഷ്യന് . കഥ പറഞ്ഞു പൊയ്ക്കോട്ടേ എന്ന് ഫാസില് കരുതി . അയാളുടെ പേര് മധുമൂട്ടം എന്നായിരുന്നു . അയാള് ആദ്യം പറഞ്ഞ കഥ ഫാസിലിനു ഇഷ്ട്ട പെട്ടില്ല . വീണ്ടും ഒന്ന് രണ്ടുകഥകള് കൂടി പറഞ്ഞു . അവസാനം പറഞ്ഞ രണ്ടുകഥകളായിരുന്നു ‘എന്നെന്നുംകണ്ണേട്ടന്റെ ‘ ‘ കാക്കോത്തിക്കാവിലെ അപ്പൂപ്പന്‍താടികള് ‘ എന്നീ രണ്ടു ചിത്രങ്ങളായി മാറിയത് .\nകുറച്ചു കാലങ്ങള്‍ക്കു ശേഷം ഫാസില് മധുമൂട്ടത്തെ വിളിച്ച് തന്നോട് ആദ്യമായി പറഞ്ഞ ‘അന്ധവിശ്വാസങ്ങളും ദുരാചാരങ്ങളും ചാത്തനേറുമൊക്കെയുള്ള’ ആ കഥ ഒരിക്കല്‍ക്കൂടി പറയാന് ആവശ്യപ്പെട്ടു . മധുമൂട്ടം കഥ പറഞ്ഞു . ഫാസില് ലയിച്ചിരുന്നു . കഥ കഴിഞ്ഞതും ഫാസില് മധു മൂട്ടത്തോട് പറഞ്ഞു നിങ്ങള്‍ക്ക് മനസ്സില് തോന്നുന്നതുപോലെ സ്ക്രിപ്റ്റ് എഴുതുക . ഒരു തിരകഥാകൃത്തോ നോവലൈറ്റോ ഒന്നുമല്ലാതിരുന്ന മധുമൂട്ടം എഴുതി തുടങ്ങിയപ്പോള് പല പ്രതിസന്ധികളും നേരിട്ടു . ഒടുവില് , പലതവണ തിരുത്തി എഴുതിയായിരുന്നു ഫാസിലിന്റെ പാസ് മാര്‍ക്ക് വാങ്ങിയത് . കഥ കേട്ട സമയത്തു തന്നെ നാഗവല്ലിയായി ശോഭന ഫാസിലിന്റെ മനസ്സില് കുടിയേറിയിരുന്നു . ജീവിതത്തില് ഒരു നര്‍ത്തകി കൂടിയായ ശോഭന ഈ ചിത്രത്തിലൂടെ ദേശീയ പുരസ്ക്കാരം നേടുമെന്ന് ക്ലൈമാക്സ് കേള്‍ക്കുന്ന സമയത്ത് ഫാസില് മധു മൂട്ടത്തോട് ഉറപ്പിച്ചു പറഞ്ഞിരുന്നു . കന്നഡ നടന് ശ്രീധര് ചെയ്തറോളില് വിനീതിനെ യായിരുന്നു നിശ്ചയിച്ചിരുന്നത് .എന്നാല് , ഷൂട്ടിംഗ് സമയത്ത് വിനീതിന് എത്തി ചേരാന് കഴിഞ്ഞില്ല . വിനയപ്രസാദ് അവതരിപ്പിച്ച ശ്രീദേവി എന്ന കഥാപാത്രത്തിനു വേണ്ടിയും ഒരുപാട് മുഖങ്ങള് ഫാസില് പരതിയിരുന്നു .\nഡോക്ടര് സണ്ണി എന്ന കഥാപാത്രത്തിലേക്ക് മോഹന്‍ലാലിനെ ഏറ്റവും അവസാനമായിരുന്നു ഫിക്സ് ചെയ്തത് . കാരണം , ഇടവേളക്കുശേഷമാണ് അങ്ങനെ ഒരു കഥപാത്രം ലാന്‍റ് ചെയ്യുന്നത് . ഡോക്ടര് സണ്ണിയെ മോഹന്‍ലാല് ഏറ്റെടുക്കുമോ എന്ന് ഫാസില് സംശയിച്ചിരുന്നു . പക്ഷേ , കഥ കേട്ട മോഹന്‍ലാല് ഡോക്ടര് സണ്ണി താനല്ലാതെ മറ്റാരുമല്ല എന്ന് ഉറപ്പിച്ചു . അതോടെ , സണ്ണിയുടെ കഥാപാത്രം ഇടവേളക്കു മുന്‍പ് തന്നെ വരുന്ന രീതിയില് വളര്‍ത്തി വലുതാക്കി . മനശാസ്ത്രജ്ഞന്‍മാരേയും മന്ത്ര വാദികളെയുമെല്ലാം കണ്ട് സ്ക്രിപ്റ്റിലെ സംശയങ്ങള് തീര്‍ത്തുകൊണ്ടായിരുന്നു 1993ഒക്ടോബറില് തൃപ്പൂണിത്തുറ പാലസില് വെച്ച് ഷൂട്ടിംഗ് തുടങ്ങിയത് . ഷൂട്ടിംഗ് തീരാന് മൂന്നു ദിവസം ബാക്കിയുള്ള പ്പോഴായിരുന്നു ചിത്രത്തിന് യോജിച്ച ‘മണിച്ചിത്രത്താഴ്’ എന്ന പേര് കണ്ടെത്തിയത് . ബിച്ചു തിരുമല യായിരുന്നു ഗാന രചയിതാവ് .\nഎം .ജി . രാധാകൃഷ്ണന് സംഗീതം നിര്‍വ്വഹിച്ചു . തമിഴ് ഗാന രചയിതാവ് വാലി രചിച്ചതായിരുന്നു ” ഒരു മുറൈ വന്ത് പാര്‍ത്തായാ ” എന്ന ഗാനം. സ്വര്‍ഗചിത്ര അപ്പച്ചനായിരുന്നു നിര്‍മ്മാണം . സുരേഷ് ഗോപി – പപ്പു – ഇന്നസെന്റ് തുടങ്ങി നിരവധി താരങ്ങള് അഭിനയിച്ച മണിച്ചിത്രത്താഴ് 1993ഡിസംബര്24നായിരുന്നു പ്രദര്‍ശനത്തിനു വന്നത് . അന്നോളമുള്ള സകല ബോക്സ് ഓഫീസ് റെക്കോര്‍ഡ് കളും കടപുഴക്കികൊണ്ടായിരുന്നു മണിച്ചിത്രത്താഴ് ഫിനിഷ് ചെയ്തത്\nRelated Items:#manichithrathazhe, #ഹിറ്റുകളുടെ കഥ #hittukalude kadha, Fazil, Mohanlal, shobhana, Suresh Gopi\nസ്ത്രീകൾക്ക് സുരക്ഷ ഉറപ്പുവരുത്തുന്നതിൽ സർക്കാർ പരാജയം: ഭാവന\nഹിറ്റുകളുടെ കഥ : അലാവുദ്ദീനും അത്ഭുത വിളക്കും.\nലിസിക്ക് വിട്ടുകൊടുത്ത ഫോർ ഫ്രേംസ് പ്രിയൻ നേടിയതിനു പിന്നിൽ ഒരു മധുര പ്രതികാരം വീട്ടലിന്റെ കഥയുണ്ട്


‘ഒറ്റ’യുടെ ശക്തി പലതവണ ഓര്‍മ്മിപ്പിച്ച സേനാനി | PRInsights\nJuly 29, 2017 10:58 pm \_ LeaveaComment \_ by sdprins\nആരോയവാനായിരുന്ന കാലത്ത് മുമ്പ് കേരള സര്‍വകലാശാലയിലെ പതിവു സാന്നിദ്ധ്യമായിരുന്നു സ്വാതന്ത്ര്യ സമരസേനാനി കെ ഇ മാമ്മന് സര്. ഗാന്ധിയന് പനകേന്ദ്രത്തിലെ സ്ഥിരം പ്രസംഗകന്. ആരുടെയെങ്കിലും പരാതിയുമായും (റിസല്‍ട്ട് വന്നില്ല, മാര്‍ക്ക് ലിസ്റ്റ് കിട്ടിയില്ല തുടങ്ങിയവ) ഇടക്കിടെ ജനസമ്പര്‍ക്കവിഭാഗത്തിലും വരുമായിരുന്നു . പരീക്ഷാവിഭാഗത്തിലേക്ക് പോകാന് അനുവദിക്കാതെതന്നെ എങ്ങനെയും പ്രശ്നം തീര്‍ത്തുവിടുകയായിരുന്നുപതിവ് . എല്ലാ വര്‍ഷവും സര്‍വകലാശാലയുടെ ഡയറി ഒരെണ്ണം മാറ്റിവയ്ക്കും. കാരണം, ജനുവരിയിലെ വരവില് ‘എന്റെ ഡയറി എവിടെ?’ എന്നൊരു ചോദ്യം ഉറപ്പായിരുന്നു.\nസൂക്ഷിച്ചാണ് അദ്ദേഹത്തോട് എന്നും ഇടപെട്ടത്. എന്തെങ്കിലും നടപടി വൈകിയാല് തനി കോട്ടയം ശൈലിയിലൊരു ഭീഷണിയുണ്ട് : ‘ദേ, ഞാനിപ്പോ ഹയ്ക്കോടതീ പോകുമേ.’\nപിണങ്ങുമെങ്കിലും സ്നേഹത്തിനൊരു കുറവുമില്ല, ആരോടും.\nഓഫീസിലെ സീലിങ്ങില് ചോര്‍ച്ചയുടെ അടയാളം കണ്ട് ചോദിച്ചു : ‘ഇതെന്നാ ഇങ്ങനെ? ഒന്നുരണ്ടു മാസമായല്ലോ, ഇത് ഇതുവരെ ശരിയായില്ലേ?’\nഉടന് ശരിയാക്കും എന്ന് പറഞ്ഞപ്പോള് സാറിന്റെ ഓഫര് : ‘പ്രശ്നം ഉണ്ടെങ്കില് പറഞ്ഞേരെ, ഞാന് നിരാഹാരം കിടക്കാം ‘\nഒരു പരുവത്തിനാണ് അന്ന് അതില് നിന്ന് പിന്തിരിപ്പിച്ചത്.\nനര്‍മ്മബോധം കൈവിടാത്ത സമരക്കാരനായിരുന്നു മാമ്മന് സര്. ഒരു ആത്മകഥ എഴുതണ്ടേ എന്ന് ചോദിച്ചപ്പോള് : ‘ അയ്യേ ! എന്നാത്തിനാ? എന്റെ കഥയൊന്നും ആര്‍ക്കും മാതൃകയല്ല. സാക്ഷാല് ഗാന്ധിജിയെ വായിച്ചിട്ട് ശരിയാകാത്തിടത്താ ഇനി എന്റെ കഥ!”\nഒരുനാള് സന്ധ്യനേരത്ത് ഓഫീസിലിരിക്കുന്നതുകണ്ട് സ്നേഹത്തോടെ ചോദിച്ചു : ‘ഒത്തിരി ജോലിയാ, അല്ലേ?’\nവെറുതെ ചിരിച്ചപ്പോള് വരുന്നു ഉപദേശം : ‘ഇങ്ങനൊന്നും ആയാലൊക്കത്തില്ല. സമയത്തിന് വീട്ടിപ്പോണം. കുടുംബത്തെയും കൊണ്ട് വല്ലപ്പോഴും ഒരു സിനീമായ്ക്കൊക്കെ പോണം, കേട്ടോ?’\nഒരു ക്രോണിക് ബാച്ചിലറുടെ ഉപദേശം കേട്ട് ചിരിച്ചുപോയി.\nചിരിയുടെ അര്‍ത്ഥം മനസ്സിലക്കിയ അദ്ദേഹം പറഞ്ഞു : “ഹല്ല !, എനിക്കതൊന്നും പറ്റുകേല ! അതുകൊണ്ടല്ലേ ഞാന് കല്യാണമൊന്നും കഴിക്കാതെ ഒറ്റയ്ക്കിങ്ങനെ നടക്കുന്നത് !”\nഒറ്റയ്ക്ക് നടക്കുക മാത്രമല്ല, ഒറ്റയ്ക്ക് സമരവും ചെയ്തിരുന്നയാളായിരുന്നു മാമ്മന് സാര് .\nകേരളം സാമ്പത്തികപ്രതിസന്ധി നേരിടുന്നെന്ന് അന്നത്തെ മുഖ്യമന്ത്രി പറഞ്ഞതറിഞ്ഞ് മന്ത്രിസഭായോഗത്തില് ഒറ്റയ്ക്ക് കയറിച്ചെന്ന് ആയിരം രൂപയുടെ ചെക്ക് സംഭാവനനല്‍കി . മുണ്ട് ഉടുത്തുവന്ന കുട്ടിയെ പുറത്താക്കി വിവാദം സൃഷ്ടിച്ച കോളേജിന്റെ അടച്ചിട്ട ഗേറ്റിനുമുന്നില് ഒറ്റയ്ക്കുചെന്ന് പ്രിന്‍സിപ്പലിനെ കാണണമെന്ന് ശഠിച്ചു. കുറേ തര്‍ക്കത്തിനുശേഷം ഗേറ്റ് തുറന്നപ്പോള് പ്രിന്‍സിപ്പലിന് ഒരു മുണ്ട് സമ്മാനിച്ചിട്ട് ഇറങ്ങിപ്പോന്നു: പ്രതീകാത്മകമായ മറ്റൊരു ഒറ്റയാള് പ്രതികരണം.\nഒറ്റയ്ക്കിറങ്ങിയാലും എന്തെങ്കിലുമൊക്കെ നടക്കുമെന്നും ‘ഒറ്റ’യുടെ ശക്തി അത്ര ചെറുതല്ലെന്നും പലതവണ ഓര്‍മ്മിപ്പിച്ച സേനാനിക്ക് പ്രണാമം\nDawned Here A Thousand Suns


ചാലക്കുടിയില് വന് കഞ്ചാവ് വേട്ട; 100 കിലോ കഞ്ചാവുമായി മൂന്നുപേര് പിടിയില് – Veekshanam\nതൃശൂര്: ചാലക്കുടിയില് വന്‍തോതില് കഞ്ചാവ് പിടികൂടി. കാറില് കടത്താന് ശ്രമിച്ച 100 കിലോ കഞ്ചാവാണ് ദേശീയപാതയില് നടത്തിയ പരിശോധനയില് പിടികൂടിയത്. കാറിലുണ്ടായിരുന്ന കൊച്ചി സ്വദേശികളായ മൂന്നു പേരെ പോലീസ് അറസ്റ്റ് ചെയ്തു. തൃശൂര് എസ് പിയുടെ നേതൃത്വത്തിലുള്ള പോലീസ് സംഘവും ചാലക്കുടി പോലീസും സംയുക്തമായി നടത്തിയ പരിശോധനയിലാണ് പ്രതികള് പിടിയിലായത്.\nഇതര സംസ്ഥാനത്ത് നിന്നും കേരളത്തിലേക്ക് വന്‍തോതില് കഞ്ചാവെത്തുന്നതായുള്ള വിവരത്തെ തുടര്‍ന്നായിരുന്നു പരിശോധന. ആന്ധ്രാ പ്രദേശില് നിന്നാണ് കേരളത്തിലേക്ക് കഞ്ചാവ് എത്തിച്ചതെന്ന് പോലീസ് അറിയിച്ചു. പരിശോധനയില് ഇവരുടെ കാറില് നിന്നും ചെറിയ പൊതികളിലാക്കി ഒളിപ്പിച്ചുവച്ച കഞ്ചാവ് കണ്ടെടുത്തു. എറണാകുളത്ത് വിവിധ ഇടങ്ങളില് വില്‍പ്പന നടത്താനായാണ് കഞ്ചാവ് എത്തിച്ചതെന്ന് പൊലീസ് പറഞ്ഞു. പ്രതികളെ പൊലീസ് ചോദ്യം ചെയ്തുവരികയാണ്.\nരാജ്യത്ത് കഴിഞ്ഞ 24 മണിക്കൂറിനുള്ളില് 22,431പേര്‍ക്ക് സ്ഥിരീകരിച്ചു


ആഗോള പ്രതിസന്ധികൾ രൂക്ഷമായേക്കും; ക്രൂഡ് ഓ‍യില് വില ഇനിയും കൂടുമെന്ന് അന്താരാഷ്‌ട്ര ഊര്‍ജ ഏജന്‍സി, എണ്ണ ഉൽപ്പാദനം കുറഞ്ഞേക്കുമെന്നും ആശങ്ക |\nആഗോള പ്രതിസന്ധികൾ രൂക്ഷമായേക്കും; ക്രൂഡ് ഓ‍യില് വില ഇനിയും കൂടുമെന്ന് അന്താരാഷ്‌ട്ര ഊര്‍ജ ഏജന്‍സി, എണ്ണ ഉൽപ്പാദനം കുറഞ്ഞേക്കുമെന്നും ആശങ്ക\nപാരീസ്: ക്രൂഡ് ഓ‍യില് വില ഇനിയും കൂടുമെന്ന് അന്താരാഷ്‌ട്ര ഊര്‍ജ ഏജന്‍സി (ഐഇഎ). ഇറാനിലും വെനസ്വെലയിലുംനിന്നുള്ള ക്രൂഡിന്‍റെ ലഭ്യത കുറയും എന്നതാണു കാരണം. ഇപ്പോള് 70 ഡോളറിനും 80 ഡോളറിനുമിടയിലാണ് ഒരു വീപ്പ ക്രൂഡിനു വില. ഈ പരിധി ലംഘിച്ച് വില ഉയര്‍ന്നുപോകുമെന്ന് ഐഇഎ മുന്നറിയിപ്പ് നല്കി.\nഎണ്ണവിപണി നിര്‍ണായകഘട്ടത്തിലേക്കു പ്രവേശിക്കുകയാണെന്ന് പുതിയ പ്രതിമാസ റിപ്പോര്‍ട്ടില് ഐഇഎ പറഞ്ഞു. ലഭ്യത കുറയുകയാണ്. കഴിഞ്ഞമാസം പ്രതിദിനം 10 കോടി വീപ്പയായിരുന്നു ആഗോള ഉത്പാദനം. എണ്ണ കയറ്റുമതി രാജ്യങ്ങളുടെ സംഘടനയായ ഒപെക് ആണ് ഇതില് 3.2 കോടി വീപ്പ ഉത്പാദിപ്പിച്ചത്. ഉത്പാദനം കൂട്ടാന് ഒ‌പെക് ജൂണില് തീരുമാനിച്ചിരുന്നു. ലിബിയയില് ഉത്പാദനം പുനരാരംഭിച്ചതും ഇറാക്ക് പൂര്‍ണതോതില് ഉത്പാദനം തുടങ്ങിയതും നൈജീരിയ ഉത്പാദനം വര്‍ധിപ്പിച്ചതും ഒക്കെ കഴിഞ്ഞ മാസം സഹായകമായി – റിപ്പോര്‍ട്ടില് പറയുന്നു.\nഇനി പ്രശ്നകാലമാണു വരുന്നത്. വെനസ്വെലയിലെ പ്രശ്നങ്ങള്‍മൂലം അവിടെനിന്നുള്ള എണ്ണലഭ്യത കുറയുകയാണ്. ഇറാനെതിരേ അമേരിക്ക പ്രഖ്യാപിച്ച വിലക്ക് നവംബര് നാലിന് പ്രാബല്യത്തിലാകും. തന്മൂലം നവംബറിലേക്ക് ഇറാനുമായി അധികം പേര് കച്ചവടം ഉറപ്പിക്കുന്നില്ല. ഇറാന്‍റെയും വെനസ്വെലയുടെയും എണ്ണ വരുന്നില്ലെങ്കില് വിപണിയിലെ എണ്ണ ലഭ്യത കുറയും. കുറവ് പരിഹരിക്കാന് മ‌റ്റു രാജ്യങ്ങള്‍ക്കു സാധിക്കില്ലെന്ന് ഐഇഎ കരുതുന്നു.\nഇതിനകം ഇറാനില്‍നിന്നുള്ള കയറ്റുമതി പ്രതി‌ദിനം അഞ്ചു ലക്ഷം വീപ്പ കണ്ട് കുറഞ്ഞു. ഇറാക്കും സൗദി അറേബ്യയും കയറ്റുമതി 2.6 ലക്ഷം വീപ്പ കണ്ട് വര്‍ധിപ്പിച്ചു. വെനസ്വെലയുടെ ഉത്പാദനം ഇപ്പോള് പ്രതിദിനം 12.4 ലക്ഷം വീപ്പ ഉള്ളത് പത്തു ലക്ഷം വീപ്പയിലേക്കു പെട്ടെന്നുതന്നെ ചുരുങ്ങും. ഈ സാഹചര്യം വില 80 ഡോളറിനു മുകളിലെത്തിക്കുമെന്നാണു വിലയിരുത്തല്.\nഇന്നലെ ബ്രെന്‍റ് ഇനം ക്രൂഡ് വീപ്പയ്ക്ക് 79 ഡോളറിനു സമീപത്തായിരുന്നു. ഉപരോധം വന്നാലും ഇറാന് കുറേ ക്രൂഡ് ഓ‍യില് കള്ളക്കടത്തായി എത്തിക്കുമെന്നു സൂചനയുണ്ട്. എണ്ണക്കപ്പലിന്‍റെ പേരും പെയിന്‍റും മാറ്റി രഹസ്യമായി ഇറാന്‍റെ ടാങ്കര് ബെര്‍ത്തില് എത്തിച്ച് എണ്ണ നിറയ്ക്കും. 2012-15ലെ ഉപരോധകാലത്ത് ഇറാന് ഇങ്ങനെ സ്വന്തം എണ്ണ കള്ളക്കടത്ത് നടത്തിയിരുന്നതാണ്.


indian womens hockey spain - Malayalam MyKhel\n» കരുത്തരായ സ്‌പെയിനിനെ തകര്‍ത്ത് ഹോക്കിയില് ഇന്ത്യന് വനിതകള്‍ക്ക് വിജയം\nകരുത്തരായ സ്‌പെയിനിനെ തകര്‍ത്ത് ഹോക്കിയില് ഇന്ത്യന് വനിതകള്‍ക്ക് വിജയം\nUpdated: Wednesday, January 30, 2019, 10:18 [IST]\nമാഡ്രിഡ്: ഹോക്കിയില് കരുത്തരായ സ്‌പെയിനിനെ തകര്‍ത്ത് ഇന്ത്യന് വനിതകള്‍ക്ക് വമ്പന് വിജയം. ലോകകപ്പ് വെങ്കലമെഡല് ജേതാക്കളായ സ്‌പെയിനിനെ 5-2 എന്ന സ്‌കോറിനാണ് ഇന്ത്യ തോല്‍പ്പിച്ചത്. ഇന്ത്യയ്ക്കുവേണ്ടി യുവതാരം ലാല്‍റെംസിയാമി ഇരട്ടഗോള് നേടി. 17, 58 മിനിറ്റുകളിലായിരുന്നു ഗോളുകള്. നേഹ ഗോയാല്(21), നവനീത് കൗര്(32), റാണി റാംപാല്(51) എന്നിവരും ഗോള് നേടി.\nജയത്തോടെ സ്‌പെയിനിനെതിരായ പരമ്പര 1-1 എന്ന നിലയില് സമനിലയിലായി. മൂന്നു മത്സര പരമ്പരയിലെ ആദ്യ കളിയില് സ്‌പെയിന് 3-2 എന്ന സ്‌കോറില് ജയിച്ചിരുന്നു. രണ്ടാം മത്സരം 1-1 എന്ന നിലയില് സമനിലയിലുമായി. മൂന്നാം മത്സരത്തില് ഇന്ത്യ ജയം കണ്ടെത്തിയതോടെ സ്‌പെയിനിനെ അവരുടെ നാട്ടില് തളച്ചതിന്റെ ആത്മവിശ്വാസത്തോടെ ഇന്ത്യയ്ക്ക് മടങ്ങാം.\nമൂന്നാം മത്സരത്തില് സ്‌പെയിന് ആണ് ആദ്യ ഗോള് നേടിയത്. ഏഴാം മിനിറ്റില് ബെര്‍ത ബൊണാസ്‌ട്രെ നേടിയ ഗോളില് സ്‌പെയിന് കളിയില് മുന്‍തൂക്കം നേടി. എന്നാല് പതിനേഴാം മിനിറ്റില് ലാല്‍റെംസിയാമിയുടെ ഗോളിലൂടെ ഇന്ത്യ സമനില നേടി. നാലു മിനിറ്റിനുശേഷം നേഹ ഇന്ത്യയ്ക്ക ലീഡും നേടിക്കൊടുത്തു. 35-ാം മിനിറ്റില് ബാണാട്രെ രണ്ടാം ഗോള് നേടിയെങ്കിലും ഇന്ത്യയുടെ കുതിപ്പിന് തടയിടാനായില്ല.\n1 hr ago ലോക ബില്ല്യാര്‍ഡ്‌സ് കിരീടം പങ്കജിന് തന്നെ... 22ാം തവണയും ചാംപ്യന്\nRead more about: india spain woman hockey ഇന്ത്യ വനിത സ്‌പെയിന്\nStory first published: Wednesday, January 30, 2019, 10:15 [IST]


ബംഗളൂരു കലാപം: മുൻ മേയർ അറസ്റ്റിൽ. – NavaKerala News\nHome/Editor's Choice/ബംഗളൂരു കലാപം: മുൻ മേയർ അറസ്റ്റിൽ.\nബംഗളൂരു കലാപം: മുൻ മേയർ അറസ്റ്റിൽ.\nബാംഗ്ളൂർ: ബംഗളൂരു കലാപ കേസിൽ പ്രതിയായ മുതിർന്ന കോൺഗ്രസ് നേതാവും മുൻ മേയറുമായ സമ്പത്ത് രാജ് അറസ്റ്റിൽ. ഇയാൾ ഒളിവിൽ ആയിരുന്നു. കേസിൽ പ്രതിചേർത്ത് മൂന്ന് മാസങ്ങൾക്ക് ശേഷമാണ് സമ്പത്തിന്റെ അറസ്റ്റ്. കൊവിഡ് പോസിറ്റീവായതിന് ശേഷം ബാപ്റ്റിസ്റ്റ് ആശുപത്രിയിൽ ചികിത്സയിലിരിക്കെ ഇയാൾ കടന്നുകളയുകയായിരുന്നു.സഹായി റിയാസുദ്ദീൻ നൽകിയ സൂചനകളെ അടിസ്ഥാനത്തിൽ സിറ്റി ക്രൈംബ്രാഞ്ച് പൊലീസാണ് ഇയാളെ അറസ്റ്റ് ചെയ്തത്.\nസമ്പത്ത് രാജിനെതിരെ ജാമ്യമില്ല വാറണ്ട് പുറപ്പെടുവിച്ചിരുന്നു.\nനേരത്തേ സമ്പത്ത് രാജിനെ പൊലീസ് ചോദ്യം ചെയ്ത് വിട്ടയച്ചിരുന്നു. ആശുപത്രിയിൽ നിന്ന് ഇയാൾക്ക് രക്ഷപ്പെടാൻ സഹായമൊരുക്കിയ റിയാസുദ്ദീനെയാണ് കഴിഞ്ഞദിവസം പൊലീസ് കസ്റ്റഡിയിലെടുത്ത് ചോദ്യം ചെയ്തിരുന്നു.\nകിഫ്ബി തലപ്പത്ത് തുടരാനില്ല: സി ഇ ഒ കെ എം എബ്രഹാം.\nകെ പി യോഹന്നാന് ആദായ നികുതി വകുപ്പിൻ്റെ നോട്ടീസ്: തിങ്കളാഴ്ച്ച ചോദ്യം ചെയ്യലിന് ഹാജരാകണം.


ചാരായ വേട്ട ഊർജ്ജിതമാക്കി എക്സൈസ്; കോഴിക്കോട് ജില്ലയില് ഇന്നലെ മാത്രം പിടിച്ചത് 385 ലിറ്റർ | 385 liters of country liquor seized in Kozhikode district\nചാരായ വേട്ട ഊർജ്ജിതമാക്കി എക്സൈസ്; കോഴിക്കോട് ജില്ലയില് ഇന്നലെ മാത്രം പിടിച്ചത് 385 ലിറ്റർ\nKerala, First Published 3, May 2020, 12:48 AM\nമദ്യശാലകൾ തുറക്കാനുള്ള തീരുമാനം നീട്ടിയതോടെ വ്യാജ മദ്യവേട്ട ഊർജ്ജിതമാക്കി എക്സൈസ് വകുപ്പ്. കോഴിക്കോട് കൊയിലാണ്ടിയിലും മുക്കത്തും നടത്തിയ പരിശോധനയിൽ 385 ലിറ്റർ വ്യാജ മദ്യമാണ് ഇന്നലെ പിടിച്ചെടുത്തത്.\nകോഴിക്കോട്: മദ്യശാലകൾ തുറക്കാനുള്ള തീരുമാനം നീട്ടിയതോടെ വ്യാജ മദ്യവേട്ട ഊർജ്ജിതമാക്കി എക്സൈസ് വകുപ്പ്. കോഴിക്കോട് കൊയിലാണ്ടിയിലും മുക്കത്തും നടത്തിയ പരിശോധനയിൽ 385 ലിറ്റർ വ്യാജ മദ്യമാണ് ഇന്നലെ പിടിച്ചെടുത്തത്.\nകൊയിലാണ്ടി- വിയ്യൂർ മേഖല കേന്ദ്രീകരിച്ച് നടത്തിയ പരിശോധനയിൽ 360 ലിറ്റർ വാഷാണ് കണ്ടെത്തിയത്. മൂന്ന് പ്ലാസ്റ്റിക് ബാരലുകളിൽ സൂക്ഷിച്ചിരുന്ന വാഷാണ് എക്സൈസ് സംഘം കണ്ടെത്തി നശിപ്പിച്ചത്. സർക്കിൾ ഇൻസ്പെക്ടർ സജിത് കുമാറിന്റെ നേതൃത്വത്തിലായിരുന്നു റെയ്ഡ്. കൊയിലാണ്ടി എക്സൈസ് റെയ്ഞ്ച് ഓഫീസ് കേസ് രജിസ്റ്റർ ചെയ്ത് അന്വേഷണം തുടങ്ങി.\nമുക്കത്ത് നടത്തിയ റെയ്ഡിൽ 25 ലിറ്റർ വാഷാണ് പിടികൂടിയത്. അഗസ്ത്യന്മുഴി സ്വദേശി പ്രകാശന്‍റെ വീട്ടിൽ നിന്നാണ് വാഷ് കണ്ടെത്തിയത്. ഇയാളെ കസ്റ്റഡിയിൽ എടുത്തിട്ടുണ്ട്. മദ്യശാലകൾ തുറന്ന് പ്രവർത്തിക്കാൻ ഇനിയും വൈകുമെന്നതിനാൽ ജില്ലയുടെ കിഴക്കൻ മലയോര മേഖലയിലും, കൊയിലാണ്ടി, നടുവത്തൂർ, കീഴരിയൂർ, മുചുകുന്ന് ഭാഗങ്ങളിലും പരിശോധന ശക്തമാക്കാനാണ് എക്സൈസിന്‍റെ തീരുമാനം.\nLast Updated 3, May 2020, 12:48 AM


മറ്റേതൊരു ശാസ്ത്രകാരനും ലഭിച്ചിട്ടില്ലാത്ത അത്രയും പ്രധാന്യവും ശ്രദ്ധയുമാണ് സ്റ്റീഫന് ഹോക്കിംഗിന്റെ മരണവാര്‍ത്തയിലൂടെ അദ്ദേഹത്തിന് ലഭിച്ചത്. ന്യൂട്ടനും ഐന്‍സ്‌റ്റൈനും കഴിഞ്ഞാല് ലോകത്തെ ഏറ്റവും പ്രതിഭാധനനായ ഭൗതിക ശാസ്ത്രജ്ഞന് അദ്ദേഹം തന്നെയായിരുന്നുവെന്നത് തര്‍ക്കമില്ലാത്ത കാര്യമാണ്. ഐന്‍സ്‌റ്റൈന്റെ പൊതു ആപേക്ഷികതാ സിദ്ധാന്തത്തിന്റെ തുടര്‍ച്ചയെന്നോണം, പ്രപഞ്ചത്തിലെ അറിയപ്പെട്ട ബലങ്ങളെയെല്ലാം കോര്‍ത്തിണക്കുന്ന ഒരു സാകല്യ സിദ്ധാന്തം (തിയറി ഓഫ് എവരിതിംഗ്) ആവിഷ്‌കരിക്കാനാണ് അദ്ദേഹം ആത്യന്തികമായി ശ്രമിച്ചതെന്നു പറയാം. ആപേക്ഷികതയുടെ തന്നെ തുടര്‍ച്ചയായാണ് അദ്ദേഹം റോജര് പെന്റോസ് എന്ന ശാസ്ത്രജ്ഞനുമായി ചേര്‍ന്ന് ഗ്രാവിറ്റേഷനല് സിംഗുലാരിറ്റിയെക്കുറിച്ചുള്ള ഗവേഷണങ്ങള് നടത്തിയതും തമോഗര്‍ത്തങ്ങളെക്കുറിച്ചുള്ള പഠനങ്ങളിലേക്ക് നയിച്ചതും. തമോഗര്‍ത്തങ്ങളില് അകപ്പെട്ട ഏതു വസ്തുവും പിന്നെ വീണ്ടെടുക്കാനാവാത്ത വിധം അതില് അകപ്പെടുമെന്നായിരുന്നു അദ്ദേഹം ആദ്യം കരുതിയിരുന്നത്. പിന്നീട് അദ്ദേഹം തന്നെ അത് തിരുത്തി. തമോഗര്‍ത്തങ്ങളില്‍നിന്ന് ചില വികിരണങ്ങള് പുറത്തുവരുമെന്ന് അദ്ദേഹം തന്നെ പിന്നീട് കണ്ടെത്തി. അതാണ് ഹോക്കിംഗ് റേഡിയേഷന് എന്ന് അറിയപ്പെടുന്നത്. ചുരുക്കത്തില്, പ്രപഞ്ചം അണുമാത്ര വലിപ്പത്തിലേക്ക് ചുരുങ്ങുകയോ അല്ലെങ്കില് അണുമാത്രയില്‍നിന്ന് പ്രപഞ്ചത്തിലേക്ക് വികസിക്കുകയോ ചെയ്യുന്ന ഗ്രാവിറ്റേഷനല് സിംഗുലാരിറ്റി, തമോഗര്‍ത്തങ്ങളെക്കുറിച്ചുള്ള നിര്‍ണായക പഠനം എന്നിവയാണ് ഒരു ഭൗതികശാസ്ത്രജ്ഞന് എന്ന നിലയില് ഹോക്കിംഗിന്റെ സംഭാവന.\nദൈവത്തെക്കുറിച്ചുള്ള ഹോക്കിംഗിന്റെ കാഴ്ചപ്പാടുകള് ലോകം ഏറെ ചര്‍ച്ച ചെയ്തതാണ്, വിശേഷിച്ചും 1988-ല് അദ്ദേഹത്തിന്റെ 'ദി ബ്രീഫ് ഹിസ്റ്ററി ഓഫ് ടൈം' പുറത്തുവന്നതിനുശേഷം. ദൈവത്തിന്റെ ഇടപെടലില്ലാതെ തന്നെ ഇമ്മട്ടിലൊരു പ്രപഞ്ചം സ്വാഭാവികമായി സൃഷ്ടിക്കപ്പെടുമെന്നായിരുന്നു അദ്ദേഹത്തിന്റെ വാദം. ദൈവനിഷേധത്തിന്റെ കാര്യത്തില് ഐന്‍സ്‌റ്റൈനേക്കാളും ഒരുപടികൂടി കടന്നായിരുന്നു ഈ വാദം. പ്രപഞ്ചത്തിന്റെ തുടക്കമെന്ന് കരുതപ്പെടുന്ന മഹാവിസ്‌ഫോടനത്തില് (ബിഗ് ബാങ്) ദൈവകരങ്ങള് പതിഞ്ഞുവെന്നെങ്കിലും ഐന്‍സ്‌റ്റൈന് വിശ്വസിച്ചിരുന്നു. പക്ഷേ, അതുപോലും വേണ്ടതില്ലെന്നായിരുന്നു ഹോക്കിംഗിന്റെ വാദം. കഴിഞ്ഞ രണ്ട് നൂറ്റാണ്ടുകളിലെ പ്രധാന പ്രത്യയശാസ്ത്രങ്ങളെല്ലാം പരിശോധിച്ചാല് അവയെല്ലാം ദൈവവിരുദ്ധവും മതവിരുദ്ധവുമായിരുന്നുവെന്ന് കാണാനാകും. മതങ്ങള് മുന്നോട്ടുവെക്കുന്ന മൂല്യങ്ങള് ഈ പ്രത്യയശാസ്ത്രങ്ങളുടെ മുന്നോട്ടുപോക്കിന് വിഘാതമാണ് എന്ന് കണ്ടതിനാലാണ് അവ മതത്തിനും ദൈവത്തിനുമെതിരായത്. ഈ സമീപനത്തിന്റെ ഭാഗമായി തന്നെയാണ് ഹോക്കിംഗും ഇത്തരമൊരു നിലപാട് സ്വീകരിച്ചതെന്ന് കാണാനാകും. ഗുരുതര രോഗബാധക്കിടയിലും മികച്ച നേട്ടങ്ങള് കൈവരിച്ച ഒരു ഭൗതികശാസ്ത്രജ്ഞന് എന്ന നിലയില് ഹോക്കിംഗിനെ വിലമതിക്കുമ്പോഴും, അദ്ദേഹത്തിന്റെ ഈ നിലപാടിനെ 'റീഡിസ്‌കവറിംഗ് ദി യൂനിവേഴ്‌സ്' എന്ന പുസ്തകത്തിലും മറ്റു ചില പ്രബന്ധങ്ങളിലും ഞാന് നിശിതമായി വിമര്‍ശനവിധേയമാക്കിയിട്ടുണ്ട്.\nലോകത്ത് ഇന്ന് ഏറ്റവും കൂടുതല് മേധാവിത്വമുള്ള രണ്ട് സാമ്പത്തിക കാര്യ സിദ്ധാന്തങ്ങള് മുതലാളിത്തവും സോഷ്യലിസവുമാണ്. വ്യത്യസ്ത തലങ്ങളിലാണെങ്കിലും ഈ രണ്ട് പ്രത്യയശാസ്ത്രങ്ങളും ദൈവ-മതവിരുദ്ധമാണ്. ശാസ്ത്രവും ശാസ്ത്രീയ തത്ത്വചിന്തകളും കൈകാര്യം ചെയ്യുന്ന ലോകത്തെ പ്രധാന സ്ഥാപനങ്ങളുടെയും ചിന്താ പ്രസ്ഥാനങ്ങളുടെയുമെല്ലാം നിയന്ത്രണം ഇവര്‍ക്കാണ്. ദൈവം, സൃഷ്ടി തുടങ്ങിയ വിഷയങ്ങളില് ഇവര് മുന്‍കൂട്ടിതന്നെ ചില ശാസ്ത്ര സിദ്ധാന്തങ്ങള് മുന്നോട്ടുവെച്ചിട്ടുണ്ട്, അതില് ശാസ്ത്രത്തിന്റെ അംശമൊന്നുമില്ലെങ്കിലും. ഹോക്കിംഗ് എന്ന വ്യക്തി ഇതിനെല്ലാം യോജിച്ച ആളായതിനാല് സ്വാഭാവികമായും അവര്‍ക്ക് അദ്ദേഹം ഒരു വീരപുരുഷനായി.\nവിഖ്യാത ശാസ്ത്രജ്ഞനായ ഹൈസന്‍ബര്‍ഗ് ഈ മുന്‍വിധിയെക്കുറിച്ച് പറയുന്നത് കാണുക: ''ദൈവത്തെക്കുറിച്ച് പരാമര്‍ശിക്കാതെ തന്നെ ഈ പ്രപഞ്ചത്തെക്കുറിച്ച് ഒരാള്‍ക്ക് വിശദീകരിക്കാമെന്ന അനുമാനത്തിന്റെ പുറത്താണ് ന്യൂട്ടന്റെ ബലതന്ത്രവും മറ്റു ക്ലാസിക്കല് ഭൗതിക സിദ്ധാന്തങ്ങളുമെല്ലാം ആവിഷ്‌കരിക്കപ്പെട്ടത്. ശാസ്ത്രത്തിന്റെ സ്വാഭാവിക വളര്‍ച്ചക്കുള്ള ഒരു മാനദണ്ഡമായി ഇത് തോന്നി.''\n'ഹൗ അണ്‍സയിന്റിഫിക് ദ സയിന്റിഫിക് ഫിലോസഫി ഓഫ് ഗോഡ്' എന്ന പേരില് ഞാന് ഒരു പുസ്തകം ഉടന് പുറത്തിറക്കുന്നുണ്ട്. അതില്‍നിന്ന് ഏതാനും വരികള്:\nദൈവം ഇല്ല എന്ന് തെളിയിക്കേണ്ടതിന്റെ യാതൊരു അടിയന്തരാവശ്യവും ഇല്ലാതിരിക്കെ, എന്തിനാണ് 'ദൈവത്തെക്കുറിച്ച് പരാമര്‍ശിക്കാതെ തന്നെ പ്രപഞ്ചത്തെ വിശദീകരിക്കാനാകുമെന്ന നിഗമന'ത്തില് ശാസ്ത്രാന്വേഷണത്തിന് തുടക്കം കുറിക്കുന്നത്? വസ്തുനിഷ്ഠയേക്കാള് ആഖ്യാനപരമാണ് കാര്യങ്ങള് എന്നതിനാല്, 'നമ്മെ'ക്കുറിച്ചുള്ള സംസാരം പല തടസ്സങ്ങളും സൃഷ്ടിക്കും. കാരണം, കോടിക്കണക്കിന് വര്‍ഷങ്ങള് പഴക്കമുള്ള ഈ പ്രപഞ്ചത്തില് 'നാം' പ്രത്യക്ഷപ്പെട്ടിട്ട് കുറച്ച് കാലമേ ആയിട്ടുള്ളൂ. അതിനാല്, എന്തിന് ദൈവത്തെ നിഷേധിക്കണം? ദൈവമുണ്ടെങ്കില് അത് ശാസ്ത്രത്തിന് എന്തെങ്കിലും തരത്തിലുള്ള അപകടം ചെയ്യുമോ? 'ദൈവത്തിന്റെ മനസ്സ്' കണ്ടെത്താന് ശാസ്ത്രജഞര് ഇപ്പോഴും ശ്രമിക്കുന്നു, സൃഷ്ടിയുടെ രഹസ്യങ്ങളും പ്രപഞ്ച നിയമങ്ങളും മനസ്സിലാക്കാനും അവര് ശ്രമിക്കുന്നുണ്ട്. അപ്പോള് ഈ മുന്‍വിധിയുടെ യഥാര്‍ഥ കാരണം, ദൈവത്തെ അംഗീകരിക്കല് സാമ്പത്തിക മൗലിക വാദികള്‍ക്ക് മതത്തോടുള്ള നിലപാടിനെ ദുര്‍ബലപ്പെടുത്തും എന്നതു തന്നെയാണ്. സോഷ്യലിസം, മുതലാളിത്തം തുടങ്ങിയ സാമ്പത്തിക മൗലിക വാദികള് മുന്നോട്ടുവെക്കുന്ന സാമ്പത്തിക ക്രമങ്ങളുടെ മുന്നേറ്റത്തിന് മതങ്ങള് ശക്തമായ പ്രതിരോധം തീര്‍ത്തിട്ടുണ്ട്. ധാര്‍മികതയെ ആണ് മതം പ്രോത്സാഹിപ്പിക്കുന്നത്. മദ്യം, ചൂതാട്ടം, വിവാഹേതര ലൈംഗിക ബന്ധം, സ്വവര്‍ഗ ലൈംഗികത എന്നിവയില്‍നിന്നെല്ലാം വിട്ടുനില്‍ക്കാനും അത് ആവശ്യപ്പെടുന്നു. ഈ നിലപാട് 'വികസന'ത്തിന് പ്രതിബന്ധമായിട്ടാണ് ഇവര് കരുതുന്നത്. അതുകൊണ്ടുതന്നെ, മതം അവര്‍ക്ക് സ്വീകാര്യമല്ല.\nപരീക്ഷണത്തിലൂടെ തെളിയിക്കപ്പെടാതെ ഒരു കാര്യവും അംഗീകരിക്കപ്പെടുകയില്ലെന്നാണ് ശാസ്ത്രത്തിന്റെ വസ്തുനിഷ്ഠതയുമായി ബന്ധപ്പെട്ട് എപ്പോഴും പറഞ്ഞുകേള്‍ക്കാറുള്ളത്. ഇതുതന്നെ അശാസ്ത്രീയമായ കാഴ്ചപ്പാടാണ്. കാരണം, പദാര്‍ഥത്തിന്റെയോ നിയമത്തിന്റെയോ അല്ലെങ്കില് മറ്റന്തെങ്കിലും കാര്യങ്ങളുടെയോ നിലനില്‍പ് അത്യന്തികമായി പരീക്ഷണത്തിലൂടെയുള്ള തെളിവുകളെ ആശ്രയിച്ചല്ല. പരീക്ഷണം അതിന്റെ സ്വഭാവത്തിലും അളവിലുമെല്ലാം തുടര്‍ച്ചയായ ഒരു പക്രിയയാണ്. മൂന്ന് നൂറ്റാണ്ട് മുമ്പ്, പരീക്ഷണത്തിലൂടെ അല്ലാതെയുള്ള കാരണം കണ്ടെത്തലിലൂടെ തുടങ്ങിവെച്ച അന്വേഷണങ്ങള്‍ക്ക് വിരാമമാകുന്നത് ഈ അടുത്ത കാലത്തുമാത്രമാണ്. അഥവാ, ഈ പ്രക്രിയ തുടര്‍ന്നുകൊണ്ടിരിക്കുകയാണ്. ഏതാനും നൂറ്റാണ്ടുകള്‍ക്കു മുമ്പ് നമുക്ക് സൂപ്പര് നോവകളെക്കുറിച്ചോ ക്വാസാറുകളെക്കുറിച്ചോ സൗരയൂഥത്തിന് പുറത്തുള്ള ഗ്രഹങ്ങളെക്കുറിച്ചോ അറിവുണ്ടായിരുന്നില്ല. അതിനര്‍ഥം, അവയൊന്നുമില്ല എന്നല്ലല്ലോ. നാം പ്രപഞ്ച പര്യവേക്ഷണത്തിന്റെ തുടക്കത്തില് മാത്രമാണ് എന്നതാണ് യാഥാര്‍ഥ്യം. ഇവിടെ പരീക്ഷണത്തെ അടിസ്ഥാനമാക്കിയുള്ള തെളിവുകളെ മാത്രം ആശ്രയിക്കുന്നത് അയുക്തിപരമത്രെ. മറ്റൊരു പ്രധാന വസ്തുത എന്തെന്നാല്, പ്രപഞ്ചത്തില് ഇപ്പോള് എന്ത് സംഭവിച്ചുകൊണ്ടിരിക്കുന്നുവെന്ന് പല പരിമിതികള് കാരണം നമുക്ക് അജ്ഞാതമാണ്, പ്രത്യേകിച്ചും പ്രപഞ്ചത്തിന്റെ വിദൂര കോണുകളില്. അതുകൊണ്ടുതന്നെ, പ്രപഞ്ചത്തിന്റെ വര്‍ത്തമാനം പരീക്ഷണത്തിലൂടെ തെളിയിക്കുക സാധ്യമല്ലാത്ത കാര്യമാണ്.\nശാസ്ത്രലോകം ഏറ്റവും അധികം ചര്‍ച്ചചെയ്ത സിദ്ധാന്തങ്ങളായ പ്രപഞ്ചസൃഷ്ടിയും ജൈവപരിണാമവും ദൈവവിരുദ്ധമായ ഈ മുന്‍വിധിയുടെ ഭാഗം തന്നെയാണ്. പ്രപഞ്ചവും അതിലെ ജീവനും യാദൃഛികതയുടെയും സ്വാഭാവികതയുടെയും ഉല്‍പന്നങ്ങള് മാത്രമാണെന്നും ദൈവകരങ്ങള് അവയില് പതിഞ്ഞിട്ടില്ലെന്നും തെളിയിക്കുന്നതിനുള്ള കരുതിക്കൂട്ടിയുള്ള ശ്രമമാണത്. കാര്യകാരണ ബന്ധങ്ങളെ ഈ സിദ്ധാന്തങ്ങള് പൂര്‍ണമായും തള്ളിക്കളയുന്നുണ്ട്. വളരെ മുമ്പ് തന്നെ മനസ്സിലാക്കപ്പെട്ടിട്ടുള്ളതും ആധുനിക ഭൗതികം സ്ഥിരീകരിച്ചതുമായ പല നിയമങ്ങളെയും അത് നിരാകരിക്കുന്നുണ്ട്. ഈ സിദ്ധാന്തത്തിനു പിന്നിലുള്ള ശക്തികള് ദൈവത്തെയോ അതീന്ദ്രിയ ശക്തികളെയോ കാണാതെ ഈ തത്ത്വങ്ങളെല്ലാം വലിയ ശാസ്ത്ര വിപ്ലവമായി കൊണ്ടാടുകയാണ്. ഡാര്‍വിനും ഐന്‍സ്‌റ്റൈനുമൊക്കെ ശാസ്ത്രത്തിലെ ദൈവങ്ങളായി മാറിയത് ഇങ്ങനെയാണ്.\nശാസ്ത്ര സമൂഹത്തില് പൊതുവായി ദൈവത്തോടും മതത്തോടും വിരോധമുണ്ടെങ്കിലും, ശാസ്ത്രത്തിന് പൂര്‍ണമായി ദൈവത്തെ മാറ്റിനിര്‍ത്താനാവില്ല. വിശ്വോത്തര ശാസ്ത്രകാരന്മാരെല്ലാം ദൈവത്തെക്കുറിച്ച് സംസാരിച്ചിട്ടുണ്ട്. പ്രപഞ്ചത്തിന്റെ രൂപീകരണത്തിലും പ്രവര്‍ത്തനത്തിലും ദൈവത്തിന്റെ പങ്കിനെക്കുറിച്ച് ഐന്‍സ്‌റ്റൈനും നീല്‍സ് ബോറും തുടര്‍ച്ചയായി സംവാദത്തിലേര്‍പ്പെട്ടതായി കാണാം. ക്വാണ്ടം ബലതന്ത്രത്തിന്റെ പിറവിക്കുതന്നെ കാരണമായ ഹൈസന്‍ബര്‍ഗിന്റെ അനിശ്ചിതത്വ സിദ്ധാന്തവുമായി ബന്ധപ്പെട്ട സംവാദത്തില് ഐന്‍സ്‌റ്റൈന് പറഞ്ഞത്, 'ദൈവം പകിട കളിക്കാറില്ല' എന്നായിരുന്നു. അതിന് ബോറിന്റെ മറുപടി 'ദൈവം എന്തുചെയ്യുന്നുവെന്ന് പറയാന് ശ്രമിക്കരുത്' എന്നുമായിരുന്നു. പ്രപഞ്ചത്തിന്റെ ഉല്‍പത്തി സ്വാഭാവികമായും ഇത്തരം സംവാദങ്ങളെ സാധൂകരിക്കുന്നുണ്ട്. പക്ഷേ, ഇപ്പോഴും പ്രപഞ്ചത്തിന്റെ സൃഷ്ടിയിലോ ജൈവപരിണാമത്തിലോ ദൈവം ആവശ്യമില്ലെന്ന് തെളിയിക്കാനുള്ള വ്യഗ്രതകളാണ് ശാസ്ത്രലോകത്തുനിന്ന് കേട്ടുകൊണ്ടിരിക്കുന്നത്.\nഈ പ്രപഞ്ചത്തിന്റെ സൗന്ദര്യത്തില് ശാസ്ത്രജ്ഞര് എല്ലായ്‌പ്പോഴും അത്ഭുതം കൂറിയിട്ടുണ്ട്; വിശേഷിച്ചും, നമ്മെപ്പോലുള്ള ബുദ്ധിയുള്ള ജീവികള് ഇവിടെ എങ്ങനെ ജന്മംകൊണ്ടു എന്ന കാര്യത്തില്. തീര്‍ച്ചയായും ഈ പ്രകൃതിയില് ഒരു സൗന്ദര്യം അന്തര്‍ഭവിച്ചിട്ടുണ്ട്. വിഖ്യാത ഭൗതിക ശാസ്ത്രജ്ഞനും കേംബ്രിഡ്ജ് സര്‍വകലാശാലാ പ്രഫസറുമായിരുന്ന ജോണ് പോകിങ്ഹണിന്റെ വാക്കുകള് ശ്രദ്ധിക്കുക: ഈ പ്രപഞ്ചത്തിന്റെ സൗന്ദര്യവും സുതാര്യതയും പ്രവര്‍ത്തന യുക്തിയുമെല്ലാം ഒരു മനസ്സിന്റെ കാഴ്ചയാണ് നമുക്ക് പകരുന്നത്. ദൈവത്തിന്റെ മനസ്സാണ് അവിടെ നാം കാണുന്നത്. നമുക്കുള്ളില് അന്തര്‍ലീനമായ യുക്തിയും പ്രകൃതിയുടെ യുക്തിയും തമ്മില് അഗാധമായ ഒരു ബന്ധമുണ്ടെന്ന് ഇത് നമ്മെ തോന്നിപ്പിക്കും. അവ രണ്ടും ഒരു കൈയുറ പോലെ പരസ്പരം ചേരുകയും ചെയ്യും.\nഇനി ഹോക്കിംഗിന്റെ വാക്കുകളിലേക്ക്: ''ജൈവാവിര്‍ഭാവം സാധ്യമാകുന്നതിനായി ഈ സംഖ്യകളെല്ലാം യഥാവിധം ക്രമപ്പെടുത്തിയിരിക്കുന്നുവെന്നാണ് ശ്രദ്ധേയമായ വസ്തുത' (എ ബ്രീഫ് ഹിസ്റ്ററി ഓഫ് ടൈം). ഒരു വശത്ത് യാദൃഛികതയെക്കുറിച്ചും മറുവശത്ത് ശ്രദ്ധേയമായ വസ്തുതകളെക്കുറിച്ചും പറയുന്നത് വിഷയത്തെ യഥാര്‍ഥത്തില് സങ്കീര്‍ണമാക്കുന്നില്ലേ? വീണ്ടും ഹോക്കിംഗിലേക്ക്: 'മഹാവിസ്‌ഫോടനത്തിനുശേഷം ഒരു സെക്കന്റ് കഴിഞ്ഞ് പ്രപഞ്ച വികാസ നിരക്ക് ഒന്ന് കുറഞ്ഞിരുന്നുവെങ്കില് (അത് കോടാനുകോടിയുടെ ഒരംശമായാലും) പ്രപഞ്ചം അതിന്റെ ഇന്നത്തെ സ്ഥിതിയിലെത്തുന്നതിനും മുമ്പെ തകര്‍ന്നുപോയേനെ.'\nഹോക്കിംഗ് പറയുന്ന 'യാദൃഛികത'യും 'യഥാവിധമുള്ള ക്രമപ്പെടുത്തലും' ഒന്നിച്ചു മുന്നോട്ടു പോവുക സാധ്യമല്ലെന്നതല്ലേ വസ്തുത? എന്നല്ല, ഈ രണ്ട് പ്രയോഗങ്ങളും പരസ്പരവിരുദ്ധ ധ്രുവങ്ങളിലാണു താനും. പരസ്പരം അറിയാത്ത കുറേ ആളുകള് കുറേ കല്ലുകള് എടുത്ത് വാരിയെറിയുകയും ആ കല്ലുകള് കൃത്യമായി പ്രത്യേക ക്രമത്തില് ഒരിടത്ത് പതിഞ്ഞ് ഒരു റോഡ് ഉണ്ടാവുകയും ചെയയ്തു എന്ന് പറയുന്നതുപോലെയാണ് ഇത്. ഈ ഉദാഹരണത്തില് പ്രത്യേകം ശ്രദ്ധിക്കേണ്ട കാര്യം, റോഡിനേക്കാള് എത്രയോ വികസിതവും സങ്കീര്‍ണവുമാണ് ജീവിവര്‍ഗങ്ങള് എന്നതാണ്.\nയാദൃഛികതകളുടെ അസാധാരണമായ കൂട്ടുകളെക്കുറിച്ച് ഹോക്കിംഗ് പറയുന്നത് നോക്കൂ: ''...ഉദാഹരണത്തിന്, ഇലക്‌ട്രോണിലെ ഇലക്ട്രിക് ചാര്‍ജ് അണുവിട വ്യത്യാസപ്പെടുകയാണെങ്കില്, ഒരു നക്ഷത്രത്തിന് അതിലെ ഹൈഡ്രജനെയും ഹീലിയത്തെയും കത്തിക്കാനോ നക്ഷത്ര വിസ്‌ഫോടനം നടത്താനോ സാധിക്കുകയില്ല. ശാസ്ത്രകഥാകാരന്മാര് സ്വപ്നം കണ്ടതിനുമപ്പുറമുള്ള ജൈവബുദ്ധിയുടെ വേറെയും രൂപങ്ങളുണ്ട്. ഇത്തരത്തില് ജൈവബുദ്ധിയെ സാധ്യമാക്കുന്ന ഏതാനും സംഖ്യകള് നിലവിലുണ്ടെന്നത് വ്യക്തമാണ്. ആ സംഖ്യകള് തന്നെയാണ് യഥാര്‍ഥത്തില് ഈ പ്രപഞ്ചത്തെ തന്നെ സാധ്യമാക്കിയതും. സൃഷ്ടിയില് ദൈവത്തിന്റെ ഇടപെടലായിട്ടോ അല്ലെങ്കില് ആന്ത്രോപിക് തത്ത്വങ്ങളുടെ (മനുഷ്യനടക്കമുള്ള ജീവജാലങ്ങളുടെ നിലനില്‍പിന് അനുസൃതമായിട്ടാണ് ഈ പ്രപഞ്ചം രൂപംകൊണ്ടതെന്ന സിദ്ധാന്തം) നിദര്‍ശകമായിട്ടോ ഇതിനെയൊക്കെ ഒരാള്‍ക്ക് വേണമെങ്കില് കാണാം.''\nപക്ഷേ, ഒരു ഇന്റലിജന്റ് ഡിസൈനറുടെ ആവശ്യമില്ലെന്ന് വാദിക്കുന്നവര് ഈ ആന്ത്രോപിക് തത്ത്വങ്ങളെ നിരസിക്കുകയാണ് ചെയ്യാറുള്ളത്. ഇതിനെ വിശദീകരിക്കാന് ക്രമമില്ലാത്തതോ ആകസ്മികമോ ആയ നിര്‍ധാരണങ്ങളെയാണ് അവര് ഉപയോഗിക്കാറുള്ളത്. ഒരു ഉദാഹരണം ശ്രദ്ധിക്കുക: ജോണ് ലെസ്‌ലിയുടേതാണ് ഈ ഉപമ. നിങ്ങളെ കണ്ണ് കെട്ടി വെടിയുതിര്‍ത്ത് വധിക്കാന് തീരുമാനിക്കുന്നുവെന്ന് കരുതുക. ഷൂട്ടര്‍മാരായി അതിവിദഗ്ധരായ പത്ത് പേരെങ്കിലുമുണ്ട്. പക്ഷേ, അവരെല്ലാം വെടിവെച്ച് കഴിഞ്ഞിട്ടും ഒരുപോറല് പോലും ഏല്‍ക്കാതെ നിങ്ങള് പിന്നെയും ജീവിച്ചിരിക്കുന്നുവെങ്കില് അതിനെ എങ്ങനെയാണ് വിശദീകരിക്കുക? ഈ അതിജീവനത്തിന് ലെസ്‌ലിക്ക് രണ്ട് കാരണങ്ങളാണ് പറയാനുള്ളത്. ഒരുപക്ഷേ, അന്നേ ദിവസം ഒരുപാട് വധശിക്ഷകള് നടപ്പിലാക്കാനുണ്ടായേക്കാം. അതുകൊണ്ട് ഏറ്റവും വലിയ ഷൂട്ടിംഗ് വിദഗ്ധന് നിങ്ങളുടെ ശിക്ഷാനടപടികളില് പങ്കെടുത്തിട്ടുണ്ടാകില്ല. അതുമല്ലെങ്കില്, നിങ്ങളുടെ ഈ രക്ഷപ്പെടല് മനഃപൂര്‍വമുള്ള ഒന്നാണ്.\nദൈവസാന്നിധ്യം സ്ഥിരീകരിച്ചുകൊണ്ട് പ്രപഞ്ചവിജ്ഞാനീയത്തിലെ സമസ്യകളുടെ ചുരുളഴിക്കല് ഏളുപ്പമാണെന്നിരിക്കെ, ദൈവത്തെ പൂര്‍ണമായും ഉപേക്ഷിച്ചുകൊണ്ടുള്ള അന്വേഷണം തന്നെ വേണമെന്ന നിര്‍ബന്ധ ബുദ്ധി എന്തിനാണെന്ന് എനിക്ക് ഇനിയും മനസ്സിലായിട്ടില്ല. ഒരു ഉദാഹരണം നോക്കുക. ജൈവ ബുദ്ധിയും ജൈവപരിണാമവുമെല്ലാം യാദൃഛികതയിലൂടെയും സംഭവിക്കുമെന്നാണല്ലോ ഇവരുടെ വാദം. ആവര്‍ത്തിച്ചുള്ള റാന്‍ഡം സെലക്ഷനിലൂടെയാണ് ഇത് സാധ്യമാകുന്നതെന്നാണ് ഈ വാദത്തിന് അടിസ്ഥാനം. പക്ഷേ, ഈ ചിന്തയേക്കാള് എത്രയോ ലളിതമാണ് ജൈവപരിണാമത്തിന് ഏറ്റവും അനുകൂലമായ നിര്‍ധാരണത്തിന് അനുയോജ്യമായ സംഖ്യ തെരഞ്ഞെടുക്കുക എന്നത്. അതിന് ഇന്റലിജന്റ് ഡിസൈനറുടെ സഹായം വേണമെന്നു മാത്രം. ആ സാധ്യതയെ സ്വീകരിക്കാന് അവര് തയാറാക്കുന്നില്ല. നൂറുകണക്കിന് കോമ്പിനേഷന് അലക്ഷ്യമായി പരീക്ഷിച്ച് ഒരു കാറ് നിര്‍മിക്കുന്നതിനേക്കാള് എളുപ്പം ഒരു കാര് ഡിസൈനിംഗ് കമ്പനിയെ സങ്കല്‍പിക്കുന്നതല്ലേ?\nപ്രപഞ്ച സൃഷ്ടിയില് ദൈവത്തെക്കുറിച്ച് സംസാരിക്കുമ്പോള് ഇക്കൂട്ടര് ഒക്കാമിന്റെ കത്തിയെ മറക്കുന്നതും വൈരുധ്യമാണ് (13, 14 നൂറ്റാണ്ടുകളില് ഇംഗ്ലണ്ടില് ജീവിച്ചിരുന്ന തര്‍ക്കശാസ്ത്രജ്ഞനായിരുന്നു ഒക്കാമിലെ വില്യം. ഒരു പ്രതിഭാസത്തിന്റെ വിശദീകരണം നല്‍കുന്നത് സാധ്യമായതില് ഏറ്റവും കുറച്ച് സങ്കല്‍പങ്ങളുടെ അടിസ്ഥാനത്തില് വേണമെന്നും സിദ്ധാന്തത്തിന്റെ ഭാഗമായുള്ള നിരീക്ഷണ വിധേയമായ പ്രവചനങ്ങള്‍ക്ക് ബാധകമാകാത്ത സങ്കല്‍പങ്ങള് തള്ളിക്കളയണമെന്നുമാണ് ഒക്കാമിന്റെ കത്തി സിദ്ധാന്തം കൊണ്ട് വിവക്ഷിക്കുന്നത്. മിതവ്യയ തത്ത്വം എന്നും ഇതറിയപ്പെടുന്നു). ആവശ്യമില്ലാത്ത ഘടകങ്ങളെ പെരുപ്പിക്കരുതെന്നും ബഹുത്വം സൃഷ്ടിച്ച് വിഷയത്തെ സങ്കീര്‍ണമാക്കരുതെന്നും ഈ തത്ത്വത്തിന്റെ ഭാഗമായി വിശദീകരിക്കാറുണ്ട്. ഒരു കാര്യത്തെ പല രീതിയില് വിശദീകരിക്കാമെങ്കില്, അതില് ഏറ്റവും ലഘുവായ മാര്‍ഗത്തിലൂടെ വേണം അത് ചെയ്യാന് എന്നര്‍ഥം. ഒരു സ്ഥലത്തെത്താന് പല വഴികളുണ്ടെന്ന് വിചാരിക്കുക. ഏറ്റവും ഋജുവായ പാതയാണ് അപ്പോള് നാം സ്വീകരിക്കുക. 13-ാം നൂറ്റാണ്ടു മുതല് ശാസ്ത്രലോകത്ത് പ്രചാരത്തിലുള്ള ഈ സിദ്ധാന്തത്തെ പ്രപഞ്ചോല്‍പത്തിയുടെയും ജൈവപരിണാമത്തിന്റെയും കാര്യത്തില് ഇക്കൂട്ടര് മുഖവിലക്കെടുക്കാത്തത് എന്തുകൊണ്ടാണ്?\nപ്രപഞ്ചോല്‍പത്തി സംബന്ധിച്ച ഇപ്പോഴത്തെ സിദ്ധാന്തങ്ങള് നാം വിശ്വസിച്ചുകഴിഞ്ഞാല് എന്തായിരിക്കും സംഭവിക്കുക എന്നാലോചിച്ചിട്ടുണ്ടോ? ഏതാണ്ട് അതിപ്രകാരമായിരിക്കും: മഹാവിസ്‌ഫോടനത്തിനുശേഷം ചില പ്രകൃതി നിയമങ്ങള് ഉടലെടുക്കുന്നു. ആ നിയമങ്ങളുടെ ഗുണദോഷങ്ങളെക്കുറിച്ച് യാതൊരു ധാരണയുമില്ലാതെ, ഒരു 'നിയമ വിദഗ്ധന്റെ'യും സഹായമില്ലാതെയാണ് ഇതെന്ന് ഓര്‍ക്കുക. ഈ നിയമമാണ് ഭൗതിക പ്രപഞ്ചത്തിന് ജന്മം നല്‍കുന്നത്. ഒരു 'ഭൗതിക ശാസ്ത്രജ്ഞന്റെ' സാന്നിധ്യമോ ഏതെങ്കിലും തരത്തിലുള്ള നിരീക്ഷണമോ അവിടെ ഇല്ല. ഈ നിയമങ്ങളെ നിര്‍വചിക്കുന്നത് സ്വാഭാവികമായും ഗണിത തത്ത്വങ്ങളാണ്, പക്ഷേ ഒരു ഗണിതജ്ഞന് അവിടെയില്ല. ശേഷം, രസതന്ത്രത്തിന്റെ പിറവിയാണ്. ഒരു മികച്ച കെമിസ്റ്റിന്റെ അഭാവത്തിലാണ് ഭൗതിക പ്രപഞ്ചത്തില് തന്മാത്രകള് രൂപം കൊള്ളുന്നത്. അതിനുശേഷം, ദശലക്ഷക്കണക്കിനു വര്‍ഷം കഴിഞ്ഞാണ് ബയോളജി ജനിക്കുന്നത്. കെമിക്കല് റിയാക്ഷനുകളുടെ ഫലമായി ഉണ്ടായ ബയോളജിയെ നിയന്ത്രിക്കുന്നതിനോ മറ്റോ അവിടെ ബയോളജിസ്റ്റ് ഉണ്ടായിരുന്നില്ല. അങ്ങനെയാണ് പ്രപഞ്ചത്തില് സസ്യ ജൈവ ലോകം രൂപപ്പെടുന്നത്. ഇതെല്ലാം കഴിഞ്ഞ് 1500 കോടി വര്‍ഷമെങ്കിലും കഴിഞ്ഞാണ് 'ഇന്റലിജന്‍സ്' ഉള്ള ഒരു ജീവി പ്രപഞ്ചത്തില് പ്രത്യക്ഷപ്പെടുന്നത്; മനുഷ്യന്. ഈ പ്രതിഭാസങ്ങളെയെല്ലാം മനസ്സിലാക്കുന്നത് ആ ബുദ്ധി ഉപയോഗിച്ചാണ്. അതിനുമുമ്പ്, ഈ പ്രപഞ്ചത്തെ നിരീക്ഷിക്കുന്നതിനോ ഭാവി ആസൂത്രണം ചെയ്യുന്നതിനോ കഴിവുള്ള ഒരു ജൈവലോകം അന്യമായിരുന്നുവെന്നര്‍ഥം. ഈ ബുദ്ധികൊണ്ട് എങ്ങനെ അതിജീവിക്കാനാകുമെന്ന് മാത്രം പഠിക്കാനേ സാധിക്കൂ. കാലങ്ങളായി മനുഷ്യന് വികസിപ്പിച്ചെടുത്ത തത്ത്വചിന്തയും സാമൂഹിക നിയമങ്ങളുമൊക്കെയാണ് അത് സാധ്യമാക്കിയത്. കഴിഞ്ഞ 200 വര്‍ഷത്തിനിടെ മനുഷ്യന് അവന്റെ ബുദ്ധി ഉപയോഗിച്ച് ചില ഉപകരണങ്ങള് നിര്‍മിക്കുകയും പ്രപഞ്ചത്തിന്റെ ചില ഭാഗങ്ങള് കണ്ടെത്തുകയും ചെയ്തു. പക്ഷേ, ഈ ബുദ്ധിക്കും പരിമിതികളുണ്ട്. ഈ ബുദ്ധി ഉപയോഗിച്ച് ചില കാര്യങ്ങള് കണ്ടെത്തുകയോ നിരീക്ഷിക്കുകയോ ചെയ്യാം. പക്ഷേ, സ്വന്തം നിലയില് മറ്റൊന്ന് സൃഷ്ടിക്കാനാകില്ല. സെക്കന്റില് മൂന്ന് ലക്ഷം കിലോമീറ്റര് വേഗത്തില് സഞ്ചരിക്കുന്ന പ്രകാശത്തെ അവന് ആശ്രയിക്കുന്നതിനു പോലും പരിമിതിയുണ്ട്. സൂര്യപ്രകാശം കാണണമെങ്കില് അത് പുറപ്പെട്ട് എട്ട് മിനിറ്റെങ്കിലും കഴിയണം. അഥവാ, പ്രപഞ്ചത്തിന്റെ വര്‍ത്തമാന കാലം അവന് ഇപ്പോഴും അപ്രാപ്യമാണ്. അവന് കണ്ടുകൊണ്ടിരിക്കുന്നതെല്ലാം ഭൂതകാലമാണ്. ഏറ്റവും അടുത്തുള്ള ഒരു വസ്തുവാണെങ്കിലും അവന് അതിന്റെ വര്‍ത്തമാന കാലം കാണുക സാധ്യമല്ല. സെക്കന്റിന്റെ ആയിരത്തിലൊരംശത്തില് അവന് ഭൂതമാണ് കാണുന്നത്. ഈ ബുദ്ധിരാക്ഷസരാണ് അതിവിദഗ്ധരായ ഭൗതികജ്ഞരും ജൈവശാസ്ത്രജ്ഞരുമൊക്കെയെന്ന് സ്വയം അവകാശപ്പെടുന്നത്!\nലോകം കണ്ട മഹാനായ ശാസ്ത്രജ്ഞന് വിട നല്‍കുമ്പോഴാണ് ഈ എഴുത്ത്. ഒരു കാര്യം നാം മറക്കാതിരിക്കുക: മഹാന്മാരായ പല ശാസ്ത്രജ്ഞരുടെയും സിദ്ധാന്തങ്ങള് പില്‍ക്കാലത്ത് കാലഹരണപ്പെട്ടുപോവുകയോ തെറ്റെന്ന് തെളിയിക്കപ്പെടുകയോ ചെയ്തിട്ടുണ്ട്.\n(മംഗളൂരു Yenepoya സര്‍വകലാശാലയില് ഇസ്‌ലാമിക് സ്റ്റഡീസ് ചെയര് മേധാവിയാണ് ഡോ. ജാവേദ് ജമീല്. നിരവധി പുസ്തകങ്ങളുടെ കര്‍ത്താവാണ്)\nവിവര്‍ത്തനം: അബൂ ഫിദല്


മലയാളത്തില് ഹൃദയം തുളുമ്പുന്ന മറ്റൊരു പ്രണയഗാനം; സന്ദീപ് ഉണ്ണികൃഷ്ണന്റെ പ്രണയകാലവുമായി മേജറിലെ ആദ്യ ഗാനം | Music | Deshabhimani | Sunday Jan 9, 2022\nകൊച്ചി > 2008 ലെ മുംബൈ ഭീകരാക്രമണത്തില് കൊല്ലപ്പെട്ട മേജര് സന്ദീപ് ഉണ്ണികൃഷ്ണന്റെ ജീവിത കഥ പറയുന്ന മേജറിലെ ആദ്യ ഗാനം പുറത്തുവന്നു. അതി മനോഹരമായ മെലഡി ഗാനത്തില് സന്ദീപ് ഉണ്ണികൃഷ്ണന്റെ ജീവിതത്തിലെ പ്രണയകാലമാണ് ആവിഷ്‌ക്കരിച്ചിരിക്കുന്നത്. ശ്രീചരണ് പക്കാലയുടെ സംഗീതത്തില് സാം മാത്യു എഡി എഴുതിയ വരികള് ആലപിച്ചിരിക്കുന്നത് യുവഗായകനായ അയ്‌റാന് ആണ്. അദിവി ശേഷ് ആണ് സന്ദീപ് ഉണ്ണികൃഷ്ണന്റെ കഥാപാത്രത്തെ അവതരിപ്പിക്കുന്നത്.. ശശി കിരണ് ടിക്കയാണ് ചിത്രം സംവിധാനം ചെയ്യുന്നത്.\nനടന് മഹേഷ് ബാബുവിന്റെ ഉടമസ്ഥതയിലുള്ള ജി.മഹേഷ് ബാബു എന്റര്‍ടെയ്ന്‍മെന്റ്‌സും സോണി പിക്ചേഴ്സ് ഇന്റര്‍നാഷണല് പ്രൊഡക്ഷന്‍സും ചേര്‍ന്നാണ്. 120 ദിവസമെടുത്ത് ചിത്രീകരിച്ച സിനിമയില് എട്ട് സെറ്റുകളും 75 ലധികം ലൊക്കേഷനുകളും ഉപയോഗിച്ചിട്ടുണ്ട്. ഹിന്ദിയിക്കും തെലുങ്കിനും പുറമെ മലയാളത്തിലും മേജര് റിലീസ് ചെയ്യുന്നുണ്ട്. ശോഭിത ധൂലിപാല, സെയ് മഞ്ജരേക്കര്, പ്രകാശ് രാജ്, രേവതി എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.\nനേരത്തെ സന്ദീപ് ഉണ്ണികൃഷ്ണന്റെ ഹൈസ്‌കൂള് പഠനകാലത്തെ കുറിച്ച് അദ്ദേഹത്തിന്റെ സഹപാഠിയായ സജീ മഞ്ജരേക്കര് വിവരിക്കുന്ന വീഡിയോ അണിയറപ്രവര്‍ത്തകര് പുറത്തിറക്കിയിരുന്നു. 2008ലെ ഭീകരാക്രമണത്തിനിടെ 14 പൗരന്‍മാരെ രക്ഷിച്ച എന്.എസ്.ജി കമാന്‍ഡോയാണ് മേജര് സന്ദീപ് ഉണ്ണികൃഷ്ണന്. പരിക്കു പറ്റിയ സൈനികനെ രക്ഷിക്കുന്നതിനിടെയായിരുന്നു സന്ദീപ് ഉണ്ണികൃഷ്ണന് വെടിയേറ്റു മരിച്ചത്. കോഴിക്കോട് ജില്ലയിലെ ചെറുവണ്ണൂരിലാണ് സന്ദീപ് ഉണ്ണികൃഷ്ണന് ജനിച്ചത്. പിന്നീട് ബെംഗളൂരുവിലേക്ക് താമസം മാറുകയായിരുന്നു. 'ഗൂഡാചാരി' ഫെയിം ശശി കിരണ് ടിക്ക സംവിധാനം ചെയ്ത ചിത്രം 2022 ലോകവ്യാപകമായി റിലീസ് ചെയ്യാനായിരുന്നു തീരുമാനം. എന്നാല് കൊവിഡ് ഭീഷണി രൂക്ഷമായതോടെ റിലീസ് മാറ്റുകയായിരുന്നു. പി.ആര്.ഒ ആതിര ദില്‍ജിത്ത്.\nMajor first song\nപള്ളിക്കലാറിന് ജീവൻ വയ്‌ക്കും\nഅഗ്നിപഥ് രാജ്യരക്ഷയ്‌ക്ക് ഭീഷണി: മേജർ രവി\nമേജര് സന്ദീപ് ഉണ്ണികൃഷ്‌ണന്‍റെ ജീവിത കഥ പറയുന്ന ചിത്രം 'മേജർ' ജൂൺ മൂന്നിന് തിയറ്ററിലെത്തും\n"മേജർ' സിനിമയിലെ ഗാനം "പൊൻ മലരേ'


ഈ നെല്ലിക്കലേഹ്യം,കുട്ടിയ്ക്കു തൂക്കവും ബുദ്ധിയും | Special Amla Leham For Kids To Boost Health - Malayalam BoldSky\nഈ നെല്ലിക്കലേഹ്യം,കുട്ടിയ്ക്കു തൂക്കവും ബുദ്ധിയും\n| Updated: Friday, October 26, 2018, 14:42 [IST]\nകുട്ടികളുടെ ആരോഗ്യ കാര്യത്തില് കൂടുതല് ശ്രദ്ധ വയ്‌ക്കേണ്ടത് അത്യാവശ്യമാണ്. കാരണം വളരുന്ന പ്രായം, ഈ പ്രായത്തില് നല്‍കുന്ന ശ്രദ്ധയും പോഷകവുമെല്ലാമാണ് ആജീവനാന്തം കുട്ടിയ്ക്കു തുണയാകുക, ആയുയാരോഗ്യ സൗഖ്യം നല്‍കുക. മാത്രമല്ല, വളരുന്ന പ്രായത്തില് എന്തു ചെയ്താലും അതു ശരീരത്തില് പിടിയ്ക്കുകയും ചെയ്യും.\nകുട്ടികള്‍ക്കു ആരോഗ്യപ്രശ്‌നങ്ങള്‍ക്കു സാധ്യതയേറെയാണ്. പ്രതിരോധ ശേഷിയ കുറവായതു തന്നെ കാരണം. കുട്ടികളുടെ ആരോഗ്യ പ്രശ്‌നങ്ങള് പലരേയും അലട്ടുന്ന ഒന്നാണ്. ആവശ്യത്തിന് പൊക്കവും തൂക്കവുമില്ലാത്തത്, തീരെ മെലിഞ്ഞിരിയ്ക്കുന്നത്, പെട്ടെന്നു തന്നെ അസുഖങ്ങള് വരുന്നത്, ഭക്ഷണം കഴിയ്ക്കാത്തത് തുടങ്ങി പോകുന്നു, ഇത്.\nകുട്ടികളുടെ ശാരീരിക, ബുദ്ധി വളര്‍ച്ചയ്ക്കു സഹായിക്കുമെന്നു പറഞ്ഞു വിപണിയില് ഇറങ്ങുന്ന മരുന്നുകളും എനര്‍ജി ഡ്രിങ്കുകളുമൊന്നും ചില്ലറയല്ല. എന്നാല് ഇവ പലപ്പോഴും ഗുണത്തേക്കാള് ദോഷം ചെയ്യുന്നവയാണ്. വലിയ വില കൊടുത്തു വാങ്ങിച്ചാലും ഗുണം ലഭിയ്ക്കണമെന്നില്ല. പോരാത്തതിന് കൃത്രിമ നിറവും മധുരവുമെല്ലാം കലര്‍ത്തി വാങ്ങുന്നത്.\nകുട്ടികളുടെ ആരോഗ്യത്തിനു സഹായിക്കുന്ന ആയുര്‍വേദ രീതിയില് തയ്യാറാക്കാവുന്ന പല മരുന്നുകളുമുണ്ട്. മാര്‍ക്കറ്റില് നിന്നും വാങ്ങിയാല് കുട്ടിയ്ക്ക ഇതു ദോഷം വരുത്തുമോയെന്ന പേടിയും വേണ്ട.\nഇത്തരത്തില് തയ്യാറാക്കാവുന്ന ആയുര്‍വേദ ലേഹ്യത്തിന്റെ ചേരുവകളും തയ്യാറാക്കുന്ന രീതിയും ഗുണങ്ങളുമെല്ലാം അറിയൂ.\nനെല്ലിക്കയാണ് ഈ ലേഹ്യത്തിലെ പ്രധാന ചേരുവ. കുട്ടികള്‍ക്കായുള്ള ച്യവന പ്രാശം എന്ന ഇതില് ശര്‍ക്കര, നെയ്യ് എന്നിവയും ചേര്‍ക്കുന്നുണ്ട്.\nനെല്ലിക്ക വൈറ്റമിന് സിയുടേയും ധാരാളം പോഷകങ്ങളുടേയും കലവറയാണ്. കുട്ടികള്‍ക്കും മുതിര്‍ന്നവര്‍ക്കുമെല്ലാം ഇത് ഒരുപോലെ സഹായകവുമാണ്. കുട്ടികള്‍ക്ക് രോഗങ്ങള് വരാതിരിയ്ക്കാന്, ശരീരത്തിന് പ്രതിരോധശേഷി നല്‍കാന് സഹായിക്കുന്ന പ്രധാനപ്പെട്ട ഒന്നാണ് നെല്ലിക്ക. കുട്ടികളുടെ വയറിനുണ്ടാകുന്ന പ്രശ്‌നങ്ങള്‍ക്കു നല്ലൊരു പരിഹാരം. ഇത് വയറ്റിലെ ആസിഡ് തോതു ക്രമപ്പെടുത്തിയാണ് ഇതു ചെയ്യുന്നത്. ഭക്ഷണം ശരീരം നല്ലപോലെ ആഗിരണം ചെയ്യാനും ശരീരത്തിലെ ടോക്‌സിനുകള് നീക്കാനുമെല്ലാം ഇത് നല്ലതാണ്.\nകുട്ടികളിലെ ബുദ്ധിശക്തിയും ഓര്‍മശക്തിയും മെച്ചപ്പെടുത്തുന്ന ഒന്നാണ് നെല്ലിക്ക. കുട്ടികളുടെ തലച്ചോറിന്റെ വികാസത്തിന് സഹായിക്കുന്ന ഒന്ന്. ഇതു കൊണ്ടു തന്നെ നെല്ലിക്ക കുട്ടികള്‍ക്കു നല്‍കുന്നത് നല്ലതാണ്.\nഇതിലെ മറ്റൊരു ചേരുവയായ നെയ്യും കുട്ടികള്‍ക്ക് ഏറെ ഗുണം നല്‍കുന്ന ഒന്നാണ്. ഇതിലെ മറ്റൊരു ചേരുവയായ നെയ്യും കുട്ടികള്‍ക്ക് ഏറെ ഗുണം നല്‍കുന്ന ഒന്നാണ്. കുട്ടികളുടെ ബുദ്ധി വര്‍ദ്ധിപ്പിയ്ക്കാനും ബ്രെയിന് സംബന്ധമായ ഗുണങ്ങള്‍ക്കും ഏറെ നല്ലതാണ് നെയ്യ്. ഇത് മലബന്ധം പോലുളള പ്രശ്‌നങ്ങള്‍ക്കുളള നല്ലൊരു പരിഹാരം കൂടിയാണ്. കുട്ടികളുടെ തൂക്കം വര്‍ദ്ധിപ്പിയ്ക്കാനും രോഗം വരാതെ തടയാനുമെല്ലാം ഏറെ ഗുണകരം.\nഇതില് ചേര്‍ക്കുന്ന ശര്‍ക്കരയും കുട്ടികള്‍ക്ക് ഏറെ ആരോഗ്യം നല്‍കുന്ന ഒന്നാണ്. ശരീരത്തിന് ആവശ്യമായ ധാരാളം പോഷകങ്ങള് പഞ്ചസാരയേക്കാള് കൂടിയ അളവില് ശര്‍ക്കരയില് അടങ്ങിയിട്ടുണ്ട്. കാല്‍സ്യം, ഫോസ്ഫറസ്, അയണ്, മറ്റ് മിനറലുകള് എന്നിവ ഇവയില് പ്രധാനമാണ്. മലബന്ധം തടയുന്നതിനും ഹീമോഗ്ലോബിന് ഉല്‍പാദനത്തിനുമെല്ലാം ഇത് ഏറെ നല്ലതാണ്.\nഈ പ്രത്യേക നെല്ലിക്കാ ലേഹ്യം ച്യവനപ്രാശം എന്നു തന്നെ പറയാം. കുട്ടികള്‍ക്കുള്ള പ്രത്യേക ച്യവനപ്രാശം. നെല്ലിക്ക, നെയ്യ്, ശര്‍ക്കര എന്നിവയും ഏലയ്ക്കാ പൊടി, ഉലുവാ പൊടി, കറുവാപ്പട്ട പൊടി, അല്‍പം ഉപ്പ് എന്നിവയുമാണ് ഇതിനായി വേണ്ടത്. ഇതു തയ്യാറാക്കാന് വളരെ എളുപ്പവുമാണ്.\nനെല്ലിക്ക നല്ലപോലെ കഴുകി ആവി കയറ്റി പുഴുങ്ങിയെടുക്കുക. ഇതിലെ വെള്ളം മുഴുവന് നീക്കിയ ശേഷം നെല്ലിക്ക ഉപയോഗിയ്ക്കുക. കാരണം വെള്ളത്തിന്റെ അംശമുണ്ടെങ്കില് ഈ മരുന്നു പെട്ടെന്നു തന്നെ കേടാകാനും പൂപ്പല് വരാനും സാധ്യതയുണ്ട്. ഇതു വേവിച്ചു കഴിഞ്ഞ് കുരു നീക്കുക.\nഒരു പാത്രത്തില് നെയ്യു ചൂടാക്കുക. ഇതിലേയ്ക്ക് നെല്ലിക്ക വേവിച്ചതിട്ട് നല്ലപോലെ ഉടയ്ക്കുക. ഇതിനൊപ്പം ശര്‍ക്കര പൊടിച്ചതും ചേര്‍ക്കാം. ഇത് നല്ലപോലെ ഇളക്കിക്കൊണ്ടിരിയ്ക്കണം. അല്‍പനേരം ഇത് വേവിയ്ക്കുക. വേണമെങ്കില് ഇതില് അല്‍പം തേനും ചേര്‍ക്കാം. തേന് ലേഹ്യം വാങ്ങിയ ശേഷം ചൂടാറുമ്പോള് ചേര്‍ക്കുക. ചൂടോടെ തേന് ചേര്‍ക്കുന്നതു നല്ലതല്ല. ഇത് തേന് ഗുണങ്ങള് കളയും.\nഇതിലേയ്ക്ക രുചി വര്‍ദ്ധിപ്പിയ്ക്കാന് ഏലയ്‌ക്കൊപ്പൊടി, ഉലുവാപ്പൊടി, കറുവാപ്പട്ട പൊടി, പേരിന് ലേശം ഉപ്പ് എന്നിവ ചേര്‍ത്തിളക്കാം. വാങ്ങി വച്ച് നല്ലപോലെ ചൂടാറുമ്പോള് വായു കടക്കാത്ത പാത്രത്തില് അടച്ചു സൂക്ഷിയ്ക്കാം. ഇതില് നിന്നും ഓരോ ടേബിള് സ്പൂണ് വീതം രാത്രി കുട്ടിയ്ക്കു നല്‍കാം. ഒരു ഗ്ലാസ് ചൂടുപാലും.\nഈ പ്രത്യേക നെല്ലിക്കാ ലേഹ്യം കുട്ടികള്‍ക്ക് ആരോഗ്യത്തിന് ഏറെ നല്ലതാണ്. കുട്ടികളിലെ തൂക്കം വര്‍ദ്ധിപ്പിയ്ക്കാന് ഉത്തമമാായ മരുന്നാണിത്. ആരോഗ്യകരമായ തൂക്കം എന്നു പറയണം. മാത്രമല്ല, ശരീര പുഷ്ടിയില്ലാത്ത കുട്ടികള്‍ക്ക് ഇതു നല്‍കുന്ന ശരീരം പുഷ്ടിപ്പെടാനും സഹായിക്കും.\nകുട്ടികള്‍ക്ക് പ്രതിരോധ ശേഷി നല്‍കുന്ന പ്രത്യേക മരുന്നാണിത്. ഇതിലെ നെല്ലിക്ക, നെയ്യടക്കമുള്ള ചേരുവകള് കുട്ടികളുടെ പ്രതിരോധ സംവിധാനത്തെ ശക്തിപ്പെടുത്തും. കോള്‍ഡ്, അലര്‍ജി തുടങ്ങിയ പ്രശ്‌നങ്ങളില് നിന്നും കുട്ടികള്‍ക്കു സംരക്ഷണം നല്‍കും.\nകുട്ടികള്‍ക്ക് വയറിന്റെ ആരോഗ്യത്തിനും ദഹനത്തിനും ഇത് അത്യുത്തമമാണ്. നല്ല ശോധന നല്‍കാന് നെല്ലിക്കയിലെ നാരുകളും ശര്‍ക്കരയും നെയ്യുമെല്ലാം സഹായിക്കും. വയററിലെ വിര ശല്യം പോലുള്ളവ തടയുകയും ചെയ്യും.\nഎല്ലിനു കരുത്തേകുന്ന ഒന്നാണിത്\nകുട്ടികള്‍ക്ക് എല്ലിനു കരുത്തേകുന്ന ഒന്നാണിത്. വളരുന്ന പ്രായത്തില് എല്ലിന് ബലം നല്‍കാന്, എല്ലു വളര്‍ച്ചയ്ക്കു സഹായിക്കുന്ന ഒന്ന്. ഇതിലെ കാല്‍സ്യം, വൈററമിനുകള് എന്നിവയാണ് ഈ ഗുണം നല്‍കുന്നത്.\nഓര്‍മ ശക്തിയ്ക്കും ബുദ്ധിശക്തിയ്ക്കുമെല്ലാം\nകുട്ടികകളുടെ പഠനത്തിന് സഹായിക്കുന്ന ഒന്നാണിത്. ഓര്‍മ ശക്തിയ്ക്കും ബുദ്ധിശക്തിയ്ക്കുമെല്ലാം ഏറെ ഗുണകരം. തലച്ചോറിന്റെ വികാസത്തിന് സഹായിക്കുന്ന നല്ലൊരു ലേഹ്യമാണ് ഇത്.\nSpecial Amla Leham For Kids To Boost Health\nSpecial Amla Leham For Kids To Boost Health, Read more to know about,


ഹോണ്ട സിവിക് 2021 യുടെ ഗോധ്ര ഉള്ള വില -സിവിക് 2021 ലെ വില കനൂ\nഹോംപുതിയ കാറുകൾഹോണ്ടസിവിക്road price ഇൻ ഗോധ്ര ൽ\nഹോണ്ട സിവിക് ഓൺ റോഡ് വില ഗോധ്ര\non-road വില in ഗോധ്ര : Rs.23,20,842*തെറ്റ് റിപ്പോർട്ട് ചെയ്യുക വില\nഹോണ്ട സിവിക്Rs.23.20 ലക്ഷം*\non-road വില in ഗോധ്ര : Rs.24,97,638*തെറ്റ് റിപ്പോർട്ട് ചെയ്യുക വില\nഇസഡ് എക്സ് ഡിസൈൻ(ഡീസൽ)ഏറ്റവും കൂടുതൽ വിൽക്കുന്നത്(top model)Rs.24.97 ലക്ഷം*\non-road വില in ഗോധ്ര : Rs.20,10,345*തെറ്റ് റിപ്പോർട്ട് ചെയ്യുക വില\non-road വില in ഗോധ്ര : Rs.21,77,196*തെറ്റ് റിപ്പോർട്ട് ചെയ്യുക വില\nഎക്സ്ഷോറൂം വില Rs.2,124,900\non-road വില in ഗോധ്ര : Rs.23,76,092*തെറ്റ് റിപ്പോർട്ട് ചെയ്യുക വില\nHonda Civic Price in Godhra\nസിവിക് വിഎക്‌സ് ഡീസൽ Rs. 23.20 ലക്ഷം*\nസിവിക് ഇസഡ് എക്സ് ഡിസൈൻ Rs. 24.97 ലക്ഷം*\nനഗരം വില ഗോധ്ര ൽ\nCity 4th Generation വില ഗോധ്ര ൽ\nഎസ് വില ഗോധ്ര ൽ\nവെർണ്ണ വില ഗോധ്ര ൽ\nഹാരിയർ വില ഗോധ്ര ൽ\nഎക്സ്ഷോറൂം വില ഗോധ്ര ൽ\nഹോണ്ട കാർ ഡീലർമ്മാർ, സ്ഥലം ഗോധ്ര\nവാവ്ഡി ഗോധ്ര 389001\nവഡോദര Rs. 20.10 - 24.97 ലക്ഷം\nആനന്ദ് Rs. 20.10 - 24.97 ലക്ഷം\nഅഹമ്മദാബാദ് Rs. 20.12 - 25.00 ലക്ഷം\nഗന്ധനഗർ Rs. 20.10 - 24.97 ലക്ഷം\nഹയാത്നഗർ Rs. 20.10 - 24.97 ലക്ഷം\nഭറൂച്ച് Rs. 20.10 - 24.97 ലക്ഷം\nഅങ്കലേശ്വർ Rs. 20.10 - 24.97 ലക്ഷം\nമെഹ്സാന Rs. 20.10 - 24.97 ലക്ഷം\nRs.7.61 - 9.84 ലക്ഷം*


പിണറായി സര്‍ക്കാര് കേരളത്തിന് ബാധ്യതയായി: വി.എം സുധീരന് • Suprabhaatham\nപിണറായി സര്‍ക്കാര് കേരളത്തിന് ബാധ്യതയായി: വി.എം സുധീരന്\nApril 14, 2019 | 11:13 am IST\nപേരാമ്പ്ര: സര്‍വ മേഖലകളിലും പരാജയപ്പെട്ട പിണറായി സര്‍ക്കാര് കേരളത്തിന് ബാധ്യതയാണെന്ന് കെ.പി.സി.സി മുന് പ്രസിഡന്റ് വി.എം സുധീരന്. വടകര ലോക്‌സഭാ മണ്ഡലം യു.ഡി.എഫ് സ്ഥാനാര്‍ഥി കെ. മുരളീധരന്റെ തെരഞ്ഞെടുപ്പ് പ്രചാരണത്തിന്റെ ഭാഗമായി സംഘടിപ്പിച്ച കുടുംബ സംഗമം ചാലിക്കരയില് ഉദ്ഘാടനം ചെയ്യുകയായിരുന്നു അദ്ദേഹം.\nകേരളത്തെ രാഷ്ട്രീയ സംഘര്‍ഷങ്ങളുടെ ഭൂമിയാക്കി മാറ്റി കമ്മ്യൂണിസ്റ്റ് പാര്‍ട്ടി കമ്മ്യൂണിസം കൈവിട്ട് ക്രിമിനലിസം സ്വീകരിച്ചിരിക്കുകയാണ്. പാവങ്ങളെ മറന്ന് മുതലാളിമാരെ പുല്‍കിയതിന്റെ ഉദാഹരണമാണ് പി.വി അന്‍വറിന്റെയും ജോയ്‌സ് ജോര്‍ജിന്റെയുമെല്ലാം സ്ഥാനാര്‍ഥിത്വം.\nനിയമലംഘകരെ പ്രോത്സാഹിപ്പിക്കുകയാണ് ഈ സര്‍ക്കാര് ചെയ്യുന്നത്. കേരളത്തെ മദ്യത്തില് മുക്കിക്കൊല്ലാനുള്ള ശ്രമവും നടക്കുകയാണ്.\nകൊലപാതക രാഷ്ട്രീയത്തിന്റെ അന്ത്യം കുറിക്കുന്ന ജനവിധിയാവണം വടകരയിലേതെന്നും സുധീരന് ആഹ്വാനം ചെയ്തു. രാജ്യം കണ്ട ഏറ്റവും വലിയ അഴിമതിക്കാരനാണ് നരേന്ദ്രമോദി. മോദി വീണ്ടും അധികാരത്തിലെത്തിയാല് തെരഞ്ഞെടുപ്പ് തന്നെ ഉണ്ടാവില്ലെന്ന് പറഞ്ഞത് മോദിയുടെ മനഃസാക്ഷി സൂക്ഷിപ്പുകാരനായ സാക്ഷി മഹാജനാണെന്നും സുധീരന് ഓര്‍മിപ്പിച്ചു.\nടി.പി നാസര് അധ്യക്ഷനായി. എസ്.പി കുഞ്ഞമ്മദ്, സാജിദ് നടുവണ്ണൂര്, എസ്.കെ അസൈനാര്, ടി.കെ ഇബ്രാഹിം, പി.ജെ തോമസ്, മുനീര് എരവത്ത്, പി.എം പ്രകാശന്, കെ. മധുകൃഷ്ണന് എന്നിവര് സംസാരിച്ചു.


വീട് വേണം, പിന്നെ.. രണ്ട് ആഗ്രഹങ്ങൾ വെളിപ്പെടുത്തി പ്രിയങ്ക : Bollywood News\nവീട് വേണം, പിന്നെ.. രണ്ട് ആഗ്രഹങ്ങൾ വെളിപ്പെടുത്തി പ്രിയങ്ക\nMonday, September 9, 2019 6:19 PM IST\nബേവാച്ച്, ഈസിന്‍റ് ഇറ്റ് റൊമാന്‍റിക് എന്നീ ചിത്രങ്ങളിലൂടെ ക്വാണ്ടിക്കോ എന്ന ടിവി സീരിയലിലൂടെയും ഹോളിവുഡിലും വെന്നിക്കൊടി പാറിച്ച ബോളിവുഡ് താരമാണ് പ്രിയങ്ക ചോപ്ര. അമേരിക്കൻ ഗായകൻ നിക്ക് ജോനാസിനെ വിവാഹം കഴിച്ചതോടെ ഏതാണ്ട് ഹോളിവുഡ് താരമായി മാറിയിരിക്കുകയാണ് പ്രിയങ്ക.\nതന്‍റെ പ്രധാനപ്പെട്ട രണ്ട് ആഗ്രഹങ്ങളെപ്പറ്റി പ്രിയങ്ക ഇപ്പോൾ മനസു തുറന്നിരിക്കുകയാണ്. അമേരിക്കയിലെ ലോസ് ഏഞ്ചല്‍സില് സ്വന്തമായി ഒരു വീട് എന്നതാണ് ഒരു ആഗ്രഹം. മുംബൈയിലും ന്യൂയോര്‍ക്കിലും പ്രിയങ്കയ്ക്ക് വീടുണ്ട്. എന്നാൽ ലോസ് ഏഞ്ചല്‍സിലെ കടലും കാലാവസ്ഥയും മുംബൈയെ ഓര്‍മിപ്പിക്കുന്നുവെന്നാണ് പ്രിയങ്ക പറയുന്നത്.\nഒരു മാസികയ്ക്കു നൽകിയ അഭിമുഖത്തിലാണ് പ്രിയങ്ക മനസു തുറന്നത്. മറ്റൊരു ആഗ്രഹം ഒരു കുഞ്ഞുണ്ടാവുകയെന്നതാണ്. സമയമാകുമ്പോള് അത് സംഭവിക്കുമെന്നും അടുത്ത പത്തുവര്‍ഷത്തിനുള്ളില് കുഞ്ഞ് എന്നത് യാഥാര്‍ഥ്യമാവുമെന്നും പ്രിയങ്ക പറയുന്നു.\nസൊണാലി ബോസ് സംവിധാനം ചെയ്യുന്ന സ്കൈ ഈസ് പിങ്ക് എന്ന ചിത്രമാണ് പ്രിയങ്കയുടേതായി ഇനി പുറത്തു വരാനുള്ളത്.


നിപയും പ്രളയവും; പ്രതിരോധത്തില് സംസ്ഥാനത്തിന്റെ കരുത്തും ന്യൂനതകളും തിരിച്ചറിയാൻ സഹായകമായി; യുഎൻ വെബിനാറിൽ ആരോഗ്യമന്ത്രി - ഇ വാർത്ത | evartha\nനിപയും പ്രളയവും; പ്രതിരോധത്തില് സംസ്ഥാനത്തിന്റെ കരുത്തും ന്യൂനതകളും തിരിച്ചറിയാൻ സഹായകമായി; യുഎൻ വെബിനാറിൽ ആരോഗ്യമന്ത്രി\nസംസ്ഥാനത്തെയാകെ ഭീതിയിലാഴ്ത്തിയ നിപ പ്രതിരോധത്തിലെ അനുഭവം ഇപ്പോഴത്തെ കൊവിഡ് നേരിടുന്നതിൽ സഹായകമായെന്ന് സംസ്ഥാന ആരോഗ്യമന്ത്രി കെ കെ ശൈലജ ഐക്യരാഷ്ട്രസഭ വെബിനാറിൽ . നിപയെ തുടർന്ന് വീണ്ടും രണ്ട് പ്രളയത്തെയും കേരളം നേരിട്ടു. ഇതോടെ പ്രതിരോധത്തിലെ സംസ്ഥാനത്തിന്റെ കരുത്തും ന്യൂനതകളും തിരിച്ചറിയാൻ സഹായകമായെന്നും മന്ത്രി പറഞ്ഞു. സർക്കാരിനെ സംബന്ധിച്ചു പൊതുജനാരോഗ്യ വിഷയങ്ങളിൽ ഇടപെടുന്നതിൽ വിട്ടുവീഴ്ച പാടില്ല എന്നതാണ് നിപയും പ്രളയവും പഠിപ്പിച്ച പാഠം.\nനിലവിൽ കേരളം കൊവിഡ് രോഗ വ്യാപനം, മരണം എന്നിവ കുറയ്ക്കുന്നതിനാണ് കൂടുതൽ ഊന്നൽ നൽകിയത്. അതേസമയം തന്നെ പ്രാദേശിക വ്യാപനം നിയന്ത്രിക്കാൻ കേരളത്തിന് കഴിഞ്ഞു എന്നും കെ കെ ശൈലജ പറഞ്ഞു.\nഇപ്പോഴും ലോകമാകെ കൊവിഡ് മഹാമാരി വളരുകയാണെന്ന് ലോകാരോഗ്യ സംഘടന തലവൻ ടെഡ്രോസ് അഥാനോം വെബിനാറിൽ പറഞ്ഞു. സ്വന്തം ജീവൻ ത്യജിച്ചും ആരോഗ്യ പ്രവർത്തകർ മറ്റുള്ളവർക്കായി പോരാടുകയാണ്. മനുഷ്യനെ സംബന്ധിച്ച് ഇപ്പോൾ നിലനിൽപ്പ് മാത്രമല്ല, ശക്തമായ തിരിച്ചു വരവ് കൂടിയാണ് വേണ്ടത്.\nഎല്ലാ രാജ്യങ്ങളും തങ്ങളുടെ ആരോഗ്യമേഖല ശക്തിപ്പെടുത്തണം. അതിനുവേണ്ടി സർക്കാരുകൾ കൂടുതൽ ഊന്നൽ നൽകണമെന്നും അദ്ദേഹം അഭിപ്രായപ്പെട്ടു. കേരളത്തിൽ കൊവിഡ് പ്രതിരോധ പ്രവർത്തനങ്ങൾ മികവുറ്റതാക്കിയതിനുള്ള ആദരമെന്ന നിലയിലാണ് ഐക്യരാഷ്ട്രസഭ വെബിനാറിൽ ആരോഗ്യമന്ത്രിയെ ഉൾപ്പെടുത്തിയത്.\nTopics: K kshailaja kerala ovid Webinor


Aluva massacre: life sentence to accused-ആലുവ കൂട്ടക്കൊലക്കേസ്: പ്രതിയുടെ വധശിക്ഷ ജീവപര്യന്തമാക്കി\nAluva Massacre Life Sentence To Accused\nആലുവ കൂട്ടക്കൊലക്കേസ്: പ്രതിയുടെ വധശിക്ഷ ജീവപര്യന്തമാക്കി\nഒരു കുടുംബത്തിലെ ആറ് പേരെ കൊലപ്പെടുത്തിയ കേസിലാണ് പ്രതിയുടെ ശിക്ഷ ജീവപര്യന്തമാക്കി കുറച്ചിരിക്കുന്നത്\nDecember 12, 2018 02:05:08 pm\nകൊച്ചി: കേരള മനഃസാക്ഷിയെ ഞെട്ടിച്ച ആലുവ കൂട്ടക്കൊല കേസിൽ പ്രതി ആന്റണിയുടെ വധശിക്ഷ ജീവപര്യന്തമാക്കി കുറച്ചു. സുപ്രീം കോടതിയാണ് വധശിക്ഷ ഇളവ് ചെയ്തത്. ഒരു കുടുംബത്തിലെ ആറ് പേരെ കൊലപ്പെടുത്തിയ കേസിലാണ് പ്രതിയുടെ ശിക്ഷ ജീവപര്യന്തമാക്കി കുറച്ചിരിക്കുന്നത്.\nപതിനേഴ് വർഷം മുമ്പ് 2001 ജനുവരിയിലാണ് ആലുവയിലെ മാഞ്ഞൂരാൻ വീട്ടിൽ ആറംഗ കുടുംബത്തെ ആന്റണി കൊലപ്പെടുത്തിയത്. കൊലയ്ക്ക് ശേഷം പ്രതി ദമാമിലേക്ക് കടക്കുകയായിരുന്നു.\nമാഞ്ഞൂരാന് വീട്ടില് അഗസ്റ്റിന് (47), ഭാര്യ ബേബി (42), മക്കളായ ജെയ്‌മോന് (14), ദിവ്യ (12), അഗസ്റ്റിന്റെ മാതാവ് ക്ലാര തൊമ്മി (74), സഹോദരി കൊച്ചുറാണി (42) എന്നിവരാണ് ക്രൂരമായി കൊലചെയ്യപ്പെട്ടത്. ആദ്യം സംസ്ഥാന പൊലീസും പിന്നീട് സിബിഐയും അന്വേഷിച്ച കേസിൽ പ്രതി ആന്റണിയാണെന്ന് കണ്ടെത്തുകയായിരുന്നു. സിബിഐ സ്പെഷ്യല് കോടതി ജഡ്ജിയായിരുന്ന ബി.കമാല് പാഷയാണ് ആന്റണിയ്ക്ക് വധശിക്ഷ വിധിച്ചത്. വിധി പിന്നീട് ഹൈക്കോടതിയും സുപ്രീം കോടതിയും ശരിവയ്ക്കുകയും ചെയ്തു.\nവിദേശത്ത് പോകുന്നതിനായി പണം ആവശ്യപ്പെടുകയും കിട്ടാതെ വന്നതോടെയുമാണ് കൊലപാതക പരമ്പരയുടെ തുടക്കം. ആദ്യം അഗസ്റ്റിന്റെ സഹോദരിയെയും ദൃക്സാക്ഷിയായ മാതാവിനെയും ആന്റണി കൊലപ്പെടുത്തി. പിടിക്കപ്പെടുമെന്നറിഞ്ഞ ആന്റണി സംഭവസമയത്ത് വീട്ടിൽ ഇല്ലാതിരുന്ന അഗസ്റ്റിനും കുടുംബവും സിനിമ കഴിഞ്ഞ് മടങ്ങി വരുന്നത് വരെ കാത്തിരിക്കുകയും, തെളിവ് നശിപ്പിക്കുന്നതിനായി അവരെയും കൊലപ്പെടുത്തുകയുമായിരുന്നു. നിലവിൽ പൂജപ്പുര സെൻട്രൽ ജയിലിലാണ് ആന്റണിയുള്ളത്.\nTags: Aluva, Supreme Court\nഎസ്ബിഐയിൽ ഡെപ്യൂട്ടി മാനേജർ തസ്തികയിൽ ഒഴിവുകൾ\n‘അവർ പ്രണയത്തിലാണ്’, രൺബീർ-ആലിയ പ്രണയം സ്ഥിരീകരിച്ച് മഹേഷ് ഭട്ട്


പുത്തന്‍ചിറ ഗവ യുപിഎസ് ഇനി മികവിന്റെ കേന്ദ്രം\nSun Jul 03 2022 05:55:48 GMT+0530 (India Standard Time)\nഔദ്യോഗിക പ്രഖ്യാപനവും പുതിയ സ്‌കൂള് കെട്ടിടത്തിന്റെ ഉദ്ഘാടനവും മുഖ്യമന്ത്രി പിണറായി വിജയന് ഓണ്‍ലൈനായി നിര്‍വ്വഹിച്ചു.\nBY SRF3 Oct 2020 8:30 AM GMT\nSRF3 Oct 2020 8:30 AM GMT\nമാള: പൊതുവിദ്യാഭ്യാസ സംരക്ഷണയജ്ഞത്തിന്റെ ഭാഗമായി പുത്തന്‍ചിറ ഗവ. യുപി സ്‌കൂള് മികവിന്റെ കേന്ദ്രമായി പ്രഖ്യാപിച്ചു. ഔദ്യോഗിക പ്രഖ്യാപനവും പുതിയ സ്‌കൂള് കെട്ടിടത്തിന്റെ ഉദ്ഘാടനവും മുഖ്യമന്ത്രി പിണറായി വിജയന് ഓണ്‍ലൈനായി നിര്‍വ്വഹിച്ചു. വി ആര് സുനില്‍കുമാര് എംഎല്‍എ സമ്മേളന ഉദ്ഘാടനവും ശിലാഫലക അനാഛാദനവും നിര്‍വ്വഹിച്ചു.\n2017-18 വര്‍ഷത്തെ പ്ലാന് ഫണ്ടില് നിന്ന് ഒരു കോടി രൂപ ചെലവഴിച്ചാണ് ജിയുപിഎസ് പുത്തന്‍ചിറയുടെ നിര്‍മാണം പൂര്‍ത്തിയാക്കിയത്. വി ആര് സുനില്‍കുമാര് എംഎല്‍എയുടെ നിര്‍ദേശം അനുസരിച്ചാണ് വിദ്യാഭ്യാസ വകുപ്പിന്റെ പദ്ധതിയില് ഉള്‍പ്പെടുത്തി ആധുനിക സൗകര്യങ്ങളോടെ കെട്ടിടം നിര്‍മ്മിച്ചത്. പൊതുവിദ്യാഭ്യാസ സംരക്ഷണയജ്ഞത്തിലൂടെ വളര്‍ച്ചയുടെ പടവുകള് താണ്ടി. പ്രകൃതി സൗഹൃദ അന്തരീക്ഷമുള്ള വിദ്യാലയത്തിന്റെ പുതിയ കെട്ടിടനിര്‍മ്മാണത്തിലും ഇക്കാര്യത്തില് ശ്രദ്ധ പുലര്‍ത്തിയിട്ടുണ്ട്. പുത്തന്‍ചിറ ഗ്രാമപ്പഞ്ചായത്ത് പ്രസിഡന്റ് വി എ നദീര് ചടങ്ങില് അധ്യക്ഷത വഹിച്ചു. എല്‍എസ്ജിഡി എക്‌സിക്യൂട്ടീവ് എഞ്ചിനീയര് ജോജി പോള് കാഞ്ഞൂത്തറ റിപ്പോര്‍ട്ട് അവതരിപ്പിച്ചു. ഗ്രാമപ്പഞ്ചായത്ത് വൈസ് പ്രസിഡന്റ് ബീന സുധാകരന്, മാള എഇഒ വി കെ നളിനി, വെള്ളാങ്കല്ലൂര് ബിപിഒ എന് എസ് സുരേഷ് ബാബു, മാള ബിപിഒ വി വി ശശി, ഗ്രാമപഞ്ചായത്ത് സെക്രട്ടറി ഹസീബ് അലി, ഹെഡ്മിസ്ട്രസ് ഇന് ചാര്‍ജ്ജ് എന് എസ് സുനിത, വിവിധ ജനപ്രതിനിധികള് പങ്കെടുത്തു.\nPuthenchira Govt UPS excellence


കാണാതായ എച്ച്.ഡി.എഫ്.സി വൈസ് പ്രസിഡൻറ് കൊല്ലപ്പെട്ടു - MALABAR FLASH\nHome Mumbai Murder National News ദേശീയം കാണാതായ എച്ച്.ഡി.എഫ്.സി വൈസ് പ്രസിഡൻറ് കൊല്ലപ്പെട്ടു\nകാണാതായ എച്ച്.ഡി.എഫ്.സി വൈസ് പ്രസിഡൻറ് കൊല്ലപ്പെട്ടു\nമുംബൈ: കഴിഞ്ഞയാഴ്ച കാണാതായ എച്ച്.ഡി.എഫ്.സി ബാങ്ക് വൈസ് പ്രസിഡന്റ് സിദ്ധാര്‍ത്ഥ് സാങ്‍വി കൊല്ലപ്പെട്ടെന്ന് മുംബൈ പോലീസ്. സംഭവവുമായി ബന്ധമുള്ള ഒരാളെ അറസ്റ്റ് ചെയ്തിട്ടുണ്ട്.[www.malabarflash.com]\nനാല് പേരാണ് കൊലപാതകത്തിൽ പങ്കെടുത്തതെന്നും പോലീസ് കണ്ടെത്തിയിട്ടുണ്ട്. മൃതദേഹം കണ്ടെത്താനുള്ള ശ്രമം പോലീസ് തുടരുകയാണ്.\nമുംബൈയിലെ കമലാ ഹിൽസിലെ ഓഫീസിൽ നിന്ന് സിദ്ധാർത്ഥ് സാങ്‍വിയെ സെപ്റ്റംബർ അഞ്ച് മുതലാണ് കാണാതായത്. ബുധനാഴ്ച ജോലികഴിഞ്ഞ് ഓഫീസിൽ നിന്ന് വീട്ടിലേക്ക് മടങ്ങിയ സാങ്‍വിയെ ഏറെ വൈകിയും കാണാതായതോടെ ഭാര്യയാണ് പോലീസിൽ സമീപിച്ചത്.\nപിന്നീട് സിദ്ധാർഥിന്റെ കാർ മുംബൈ ഐരോളിയിൽനിന്ന് ദുരൂഹ സാഹചര്യത്തിൽ കണ്ടെത്തി. കാറിൽ രക്തം പുരണ്ടിരുന്നതായും പൊലീസ് കണ്ടെത്തിയിരുന്നു.


അധികാരക്കൊതിയനായ സിദ്ധരാമയ്യ ബിജെപിക്കൊപ്പം പോകും; ദേവ ഗൗഡ\n20 Feb 2018 9:19 AM GMT\nകര്‍ണാടക നിയമസഭ തെരഞ്ഞെടുപ്പില് കോണ്‍ഗ്രസും ബിജെപിയുമായാണ് നേര്‍ക്കു നേര് പോരാട്ടമെങ്കിലും മറ്റൊരു പാര്‍ട്ടിയിലെ നേതാവിന് പ്രത്യേകമായൊരു പരിഗണനയുണ്ട് ഇത്തവണ. വേറെയാരുമല്ല, ഹരദനഹള്ളി ദൊദ്ദഗൗഡ ദേവഗൗഡ. ഇന്ത്യയുടെ പതിനൊന്നാമത് പ്രധാനമന്ത്രി, കര്‍ണാടകയുടെ പതിനാലാമത് മുഖ്യമന്ത്രി, 14 തെരഞ്ഞെടുപ്പുകളിലായി 56 വര്‍ഷം നിയമസഭയിലേക്കും ലോക്‌സഭയിലേക്കും തെരഞ്ഞെടുക്കപ്പെട്ട നേതാവ്. ജനതാദള് സെക്യൂലറിന്റെ അധ്യക്ഷന്. ഇങ്ങനെയെല്ലാം വിശേഷണമുള്ള ദേവഗൗഡ തന്റെ അവസാനത്തെ തെരഞ്ഞെടുപ്പായി പ്രഖ്യാപിച്ചിരിക്കുകയാണ് ഇത്തവണത്തെ സംസ്ഥാന നിയമസഭ തെരഞ്ഞെടുപ്പ്. അതുകൊണ്ട് തന്നെ 84 കാരനായ ഗൗഡ ഒരുകാര്യം ഉറപ്പിച്ചു പറയുന്നു, ഇത്തവണ കര്‍ണാടക ജനതാദള്(എസ്) ഭരിക്കും.\nപക്ഷേ ഈ തെരഞ്ഞെടുപ്പില് ഒരു സീറ്റ് പോലും കോണ്‍ഗ്രസിന്റെയോ ബിജെപിയുടെയോ സഹായത്തോടെ വിജയിക്കില്ലെന്നും ദേവഗൗഡ പറയുന്നു. എന്തുവന്നാലും ഈ രണ്ടു ദേശീയ പാര്‍ട്ടികളുമായി സഖ്യമുണ്ടാക്കില്ലെന്നു പറയുന്ന ദേവഗൗഡ, തന്റെ പഴയ ശിഷ്യനും കോണ്‍ഗ്രസ് മുഖ്യമന്ത്രിയുമായ സിദ്ധരാമയ്യയെ ശക്തമായ ഭാഷയിലാണ് വിമര്‍ശിക്കുന്നത്. തൂക്കുസഭയാണ് വരുന്നതെങ്കില് പോലും കോണ്‍ഗ്രസിനോടോ ബിജെപിയോടെ കൂട്ടുകൂടാന് ജെഡിഎസ് പോകില്ല. സിദ്ധരാമയ്യ അധികാര കൊതിയനായ രാഷ്ട്രീയക്കാരനാണ്, ഭൂരിപക്ഷം കിട്ടിയില്ലെങ്കില് അയാള് അതിനുവേണ്ടി ബിജെപിക്ക് ഒപ്പവും പോകും. അധികാരത്തിനുവേണ്ടി എന്തും ചെയ്യുന്നയാളാണ് സിദ്ധരാമയ്യ, ഒരു മര്യാദയും ഇല്ലാത്തയാള്, ഞാന് അയാളെ പോലെയല്ല, ഭൂരിപക്ഷം കിട്ടിയില്ലെങ്കില് ഞങ്ങള് പ്രതിപക്ഷത്തിരിക്കും, എന്റെ മകന് ആ കാര്യം നേരത്തെ തന്നെ വ്യക്തമാക്കിയിട്ടുണ്ട്; ദേവഗൗഡ ന്യൂസ് 18 ന് നല്‍കിയ അഭിമുഖത്തില് പറഞ്ഞു.\nബിഎസ്പി, എന്‍സിപി പാര്‍ട്ടികളോടാണ് കര്‍ണാടകയില് ജെഡിഎസ് ഇത്തവണ സഖ്യം ഉണ്ടാക്കിയിരിക്കുന്നത്. 40 സീറ്റുകളാണ് ഇരുപാര്‍ട്ടികള്‍ക്കുമായി ജെഡിഎസ് വിട്ടുനല്‍കിയിരിക്കുന്നത്. മകന് എച്ച് ഡി കുമാരസ്വാമിയെയാണ് ജെഡിഎസ്സിന്റെ മുഖ്യമന്ത്രി സ്ഥാനാര്‍ത്ഥിയായി ഗൗഡ പ്രഖ്യാപിച്ചിരിക്കുന്നത്.\nതെരഞ്ഞെടുപ്പ് പ്രചാരണങ്ങളില് സിദ്ധരാമയ്യയെ നിരന്തരമായി ആക്രമിക്കുകയാണ് ഗൗഡ. ഇന്നത്തെ നിലയില് സിദ്ധരാമയ്യെ ആക്കിയത് ഞാനാണ്. ഞാനയാളെ ഒന്നല്ല, രണ്ടു തവണ ഉപമുഖ്യമന്ത്രിയാക്കി. അതേ ആള് പിന്നീട് എന്നെ ചതിച്ചു. എന്നെ നീചമായ ഭാഷയില് ആക്ഷേപിച്ചിട്ട് പോയി കോണ്‍ഗ്രസില് ചേര്‍ന്നു. ജനത്തിന് എല്ലാം അറിയാം. കര്‍ണാടകയുടെ ചരിത്രത്തിലെ ഏറ്റവും അഴിമതി നിറഞ്ഞതും വൃത്തികെട്ടതുമായ സര്‍ക്കാരാണ് സിദ്ധരാമയ്യയുടേത്. അയാള് ഇത്തവണ തീര്‍ച്ചയായും പരാജയപ്പെടും. അധികാരത്തിന്റെ മത്തില് അയാള് വിചാരിക്കുന്നത് ഇത്തവണയും വിജയിക്കാമെന്നാണ്. പക്ഷേ ജനങ്ങള് അയാള്‍ക്കെതിരാണ്; ദേവഗൗഡ പറയുന്നു.\nbjp congress H D Deve Gowda JanataDalSecular karnatakaelection siddaramaiah


Saints Philip and James, Apostles – Feast – Nelson MCBS\nകര്‍ത്താവ് അവികലമായ സ്‌നേഹത്തില് തിരഞ്ഞെടുക്കുകയും\nനിത്യമായ മഹത്ത്വം നല്കുകയുംചെയ്ത\nവിശുദ്ധരായ മനുഷ്യരാണിവര്, അല്ലേലൂയാ.\nവിശുദ്ധ ഫിലിപ്പിന്റെയും വിശുദ്ധ യാക്കോബിന്റെയും\nഞങ്ങളെ അങ്ങ് ആനന്ദിപ്പിക്കുന്നുവല്ലോ.\nഅവരുടെ പ്രാര്‍ഥനകള് വഴി,\nഅങ്ങേ ഏകജാതന്റെ പീഡാസഹനത്തിലും\nഅങ്ങേ നിത്യദര്‍ശനത്തില് എത്തിച്ചേരാനുള്ള\n1 കോറി 15:1-8\nപിന്നീട് അവന് യാക്കോബിനും, തുടര്‍ന്ന് മറ്റെല്ലാ അപ്പോസ്തലന്മാര്‍ക്കും കാണപ്പെട്ടു.\nസഹോദരരേ, നിങ്ങള് സ്വീകരിച്ചതും നിങ്ങളുടെ അടിസ്ഥാനമായി നിലകൊള്ളുന്നതും നിങ്ങള്‍ക്കു രക്ഷ പ്രദാനം ചെയ്തതുമായ സുവിശേഷം ഞാന് എപ്രകാരമാണ് നിങ്ങളോടു പ്രസംഗിച്ചതെന്ന് ഇനി നിങ്ങളെ അനുസ്മരിപ്പിക്കാം. അതനുസരിച്ചു നിങ്ങള് അചഞ്ചലരായി അതില് നിലനിന്നാല് നിങ്ങളുടെ വിശ്വാസം വ്യര്‍ഥമാവുകയില്ല. എനിക്കു ലഭിച്ചതു സര്‍വപ്രധാനമായി കരുതി ഞാന് നിങ്ങള്‍ക്ക് ഏല്‍പിച്ചുതന്നു. വിശുദ്ധ ലിഖിതങ്ങളില് പറഞ്ഞിട്ടുളളതു പോലെ, ക്രിസ്തു നമ്മുടെ പാപങ്ങള്‍ക്കുവേണ്ടി മരിക്കുകയും സംസ്‌കരിക്കപ്പെടുകയും എഴുതപ്പെട്ടിരുന്നതു പോലെ മൂന്നാംനാള് ഉയിര്‍പ്പിക്കപ്പെടുകയും ചെയ്തു. അവന് കേപ്പായ്ക്കും പിന്നീടു പന്ത്രണ്ടുപേര്‍ക്കും പ്രത്യക്ഷനായി. അതിനുശേഷം ഒരുമിച്ച് അഞ്ഞൂറിലധികം സഹോദരര്‍ക്കു പ്രത്യക്ഷനായി. അവരില് ഏതാനും പേര് മരിച്ചുപോയി. മിക്കവരും ഇന്നും ജീവിച്ചിരിപ്പുണ്ട്. പിന്നീട് അവന് യാക്കോബിനും, തുടര്‍ന്ന് മറ്റെല്ലാ അപ്പോസ്തലന്മാര്‍ക്കും കാണപ്പെട്ടു. ഏറ്റവും ഒടുവില് അകാലജാതന് എന്നതുപോലെ എനിക്കും അവിടുന്നു പ്രത്യക്ഷനായി.\nയേശു പറഞ്ഞു: വഴിയും സത്യവും ജീവനും ഞാനാണ്. പീലിപ്പോ സേ, എന്നെ കാണുന്നവൻ പിതാവിനെ കാണുന്നു.\nഞാന് നിങ്ങളോടുകൂടെ ആയിരുന്നിട്ടും നിങ്ങള് എന്നെ അറിയുന്നില്ലേ?\nയേശു തോമസിനോടു പറഞ്ഞു: വഴിയും സത്യവും ജീവനും ഞാനാണ്. എന്നിലൂടെയല്ലാതെ ആരും പിതാവിന്റെ അടുക്കലേക്കു വരുന്നില്ല. നിങ്ങള് എന്നെ അറിഞ്ഞിരുന്നുവെങ്കില് എന്റെ പിതാവിനെയും അറിയുമായിരുന്നു. ഇപ്പോള് മുതല് നിങ്ങള് അവനെ അറിയുന്നു. നിങ്ങള് അവനെ കാണുകയും ചെയ്തിരിക്കുന്നു. പീലിപ്പോസ് പറഞ്ഞു: കര്‍ത്താവേ, പിതാവിനെ ഞങ്ങള്‍ക്കു കാണിച്ചുതരുക, ഞങ്ങള്‍ക്ക് അതു മതി. യേശു പറഞ്ഞു: ഇക്കാലമത്രയും ഞാന് നിങ്ങളോടുകൂടെ ആയിരുന്നിട്ടും പീലിപ്പോസേ, നീ എന്നെ അറിയുന്നില്ലേ? എന്നെ കാണുന്നവന് പിതാവിനെ കാണുന്നു. പിന്നെ, പിതാവിനെ ഞങ്ങള്‍ക്കു കാണിച്ചുതരുക എന്നു നീ പറയുന്നതെങ്ങനെ? ഞാന് പിതാവിലും പിതാവ് എന്നിലും ആണെന്നു നീ വിശ്വസിക്കുന്നില്ലേ? ഞാന് നിങ്ങളോടു പറയുന്ന വാക്കുകള് സ്വമേധയാ പറയുന്നതല്ല; പ്രത്യുത, എന്നില് വസിക്കുന്ന പിതാവ് തന്റെ പ്രവൃത്തികള് ചെയ്യുകയാണ്. ഞാന് പിതാവിലും പിതാവ് എന്നിലും ആണെന്ന് ഞാന് പറയുന്നതു വിശ്വസിക്കുവിന്. അല്ലെങ്കില് പ്രവൃത്തികള് മൂലം വിശ്വസിക്കുവിന്. സത്യം സത്യമായി ഞാന് നിങ്ങളോടു പറയുന്നു, എന്നില് വിശ്വസിക്കുന്നവനും ഞാന് ചെയ്യുന്ന പ്രവൃത്തികള് ചെയ്യും. ഞാന് പിതാവിന്റെ അടുത്തേക്കു പോകുന്നതുകൊണ്ട് ഇവയെക്കാള് വലിയവയും അവന് ചെയ്യും. നിങ്ങള് എന്റെ നാമത്തില് ആവശ്യപ്പെടുന്നതെന്തും, പിതാവു പുത്രനില് മഹത്വപ്പെടാന് വേണ്ടി ഞാന് പ്രവര്‍ത്തിക്കും. എന്റെ നാമത്തില് നിങ്ങള് എന്നോട് എന്തെങ്കിലും ചോദിച്ചാല് ഞാനതു ചെയ്തുതരും.\nവിശുദ്ധ ഫിലിപ്പിന്റെയും വിശുദ്ധ യാക്കോബിന്റെയും തിരുനാളില്\nനിര്‍മലവും സംശുദ്ധവുമായ ഭക്തി\nഞങ്ങളില് ചൊരിയുകയും ചെയ്യണമേ.\ncf. യോഹ 14:8-9\nകര്‍ത്താവേ, പിതാവിനെ ഞങ്ങള്‍ക്കു കാണിച്ചുതരുക,\nപീലിപ്പോസേ, എന്നെ കാണുന്നവന് എന്റെ പിതാവിനെ കാണുന്നു,\nകര്‍ത്താവേ, ഞങ്ങള് സ്വീകരിച്ച ദിവ്യദാനങ്ങള്‍വഴി\nഞങ്ങളുടെ മാനസങ്ങള് അങ്ങു ശുദ്ധീകരിക്കണമേ.\nഅങ്ങനെ, അപ്പോസ്തലന്മാരായ വിശുദ്ധ ഫലിപ്പിനോടും\nവിശുദ്ധ യാക്കോബിനോടും കൂടെ,\nഅങ്ങേ പുത്രനില് അങ്ങയെ ധ്യാനിച്ചുകൊണ്ട്,\nനിത്യജീവന് പ്രാപിക്കാന് ഞങ്ങള് അര്‍ഹരാകുമാറാകട്ടെ.


People attack youth suicide in malappuram: സദാചാര പൊലീസ് ചമഞ്ഞ് ജനക്കൂട്ടം കെട്ടിയിട്ട് മർദ്ദിച്ച യുവാവ് തൂങ്ങിമരിച്ചു\nUpdated: September 1, 2018 1:17:38 pm\nമലപ്പുറം: സദാചാര പൊലീസ് ചമഞ്ഞ് ആൾക്കൂട്ടം അപമാനിച്ച യുവാവ് തൂങ്ങിമരിച്ചു. മലപ്പുറം കുറ്റിപ്പാല സ്വദേശി മുഹമ്മദ് സാജിദാണ് ആത്മഹത്യ ചെയ്തത്. രാത്രി സംശയാസ്പദമായ സാഹചര്യത്തിൽ കണ്ടുവെന്നാരോപിച്ചാണ് ആൾക്കൂട്ടം യുവാവിനെ ആക്രമിച്ചത്.\nകഴിഞ്ഞ 27-ാം തീയതി രാത്രി മന്നാലിപ്പടിയിലെ ഒരു വീടിനു സമീപം മുഹമ്മദ് സാജിദിനെ സംശയാസ്പദമായ സാഹചര്യത്തിൽ കണ്ടുവെന്നാരോപിച്ചാണ് ജനക്കൂട്ടം മർദ്ദിച്ചത്. കളളനെന്ന് ആരോപിച്ചാണ് ഇയാളെ കെട്ടിയിട്ട് ക്രൂരമായി മർദ്ദിച്ചത്. പൊലീസ് എത്തിയശേഷമാണ് ഇയാളെ വിട്ടയച്ചത്.\nമുഹമ്മദിനെ കെട്ടിയിട്ട് മർദ്ദിക്കുന്ന ദൃശ്യം അവിടെയുണ്ടായിരുന്നവരിൽ ചിലർ മൊബൈലിൽ പകർത്തിയിരുന്നു. ഇത് കഴിഞ്ഞ ദിവസം വാട്സ്ആപ്പ് വഴി വ്യാപകമായി പ്രചരിച്ചു. മാത്രമല്ല ഇയാൾ ലഹരിക്ക് അടിമപ്പെട്ടയാളാണെന്ന തരത്തിലും പ്രചാരണമുണ്ടായി. ഇതേ തുടർന്നുണ്ടായ മനോവിഷമത്തിലാണ് യുവാവ് ആത്മഹത്യ ചെയ്തത്.\nഅട്ടപ്പാടിയിൽ മോഷണ കുറ്റം ആരോപിച്ച് ആദിവാസി യുവാവ് മധുവിനെ ഒരു സംഘം കെട്ടിയിട്ട് മർദ്ദിച്ച് കൊലപ്പെടുത്തിയ സംഭവത്തിനുപിന്നാലെയാണ് കേരളത്തിൽ വീണ്ടും സദാചാര ഗുണ്ടായിസം അരങ്ങേറുന്നത്. അരിയും മറ്റു സാധനങ്ങളും മോഷ്ടിച്ചെന്ന് ആരോപിച്ചാണ് അക്രമിസംഘം മധുവിനെ ക്രൂരമായി മർദ്ദിച്ചുകൊന്നത്. ആക്രമണത്തിന്റെ ദൃശ്യങ്ങൾ പ്രതികൾ സോഷ്യൽ മീഡിയയിൽ പ്രചരിപ്പിക്കുകയും ചെയ്തിരുന്നു.\nWeb Title: Moral policing people attack youth suicide in malappuram


ജന്തുജന്യരോഗങ്ങളുടെ പഠനം: വെറ്ററിനറി സർവകലാശാല അമേരിക്കൻ സംഘടനയുമായി കൈകോർത്തു | 07Sep2021\nജന്തുജന്യരോഗങ്ങളുടെ പഠനം: വെറ്ററിനറി സർവകലാശാല അമേരിക്കൻ സംഘടനയുമായി കൈകോർത്തു\nആദ്യപഠനം നിപ ബാധിതമേഖലകളിൽ\nതൃശ്ശൂർ: ജന്തുജന്യരോഗങ്ങളെപ്പറ്റിയുള്ള ദേശീയതല പഠനത്തിന് കേരള വെറ്ററിനറി ആൻഡ് ആനിമൽ സയൻസ് സർവകലാശാല അമേരിക്കൻ സംഘടനയുമായി കൈകോർത്തു. ഒപ്പം ഉത്തർപ്രദേശിലെ ലഖ്നൗവിലുള്ള കിങ് ജോർജ് മെഡിക്കൽ സർവകലാശാലയും പദ്ധതിയിൽ പങ്കാളികളാണ്. ന്യൂയോർക്ക് ആസ്ഥാനമായ ഇക്കോ ഹെൽത്ത് അലയൻസ് എന്ന സന്നദ്ധസംഘടനയാണ് പദ്ധതി നടപ്പാക്കുന്നത്. അമേരിക്കൻ സർക്കാരിന്റെ ഡിഫൻസ് ത്രെട്ട് റിഡക്ഷൻ ഏജൻസി ഫണ്ട് ലഭ്യമാക്കും. പഠനത്തിനുള്ള ധാരണാപത്രത്തിൽ ബന്ധപ്പെട്ടവർ ഒപ്പിട്ടു.\nജന്തുക്കളിൽനിന്ന് മനുഷ്യരിലേക്ക് പകരുന്ന േരാഗങ്ങളും അതിന്റെ ഉറവിടവും വ്യാപ്‌തിയും നിയന്ത്രിക്കുന്നതിനുള്ള പദ്ധതികളുമാണ് പഠനവിഷയമാക്കുക. വവ്വാൽ, കുരങ്ങ്, പന്നി തുടങ്ങി േരാഗം പടർത്തുന്ന മൃഗങ്ങളെപ്പറ്റിയുള്ള പഠനമാണ് വെറ്ററിനറി സർവകലാശാല നടത്തുക. നാട്ടിലെയും കാട്ടിലെയും മൃഗങ്ങളെ പഠനവിധേയമാക്കും. രോഗം ബാധിക്കുന്ന മനുഷ്യരെപ്പറ്റിയുള്ള പഠനമാണ് കിങ് ജോർജ് മെഡിക്കൽ സർവകലാശാല നടത്തുക. കോഴിക്കോട്ടെ നിപ ബാധിതമേഖലയിലാണ് പഠനം തുടങ്ങുക. പഠനത്തിനായി മൃഗങ്ങളുടെയും മനുഷ്യരുടെയും രക്തസാന്പിളുകൾ ശേഖരിക്കും.\nരോഗത്തിന്റെ കാര്യത്തിൽ മനുഷ്യരും മൃഗങ്ങളും രണ്ടല്ല എന്ന കാഴ്‌ചപ്പാടിൽ ‘വൺ ഹെൽത്ത്’ എന്ന ആശയം ഉൾക്കൊണ്ടാണ് പഠന-ഗവേഷണങ്ങൾ നടത്തുന്നത്. ഇത്രയും വിപുലവും ആധികാരികവുമായ പഠനം രാജ്യത്ത് ആദ്യമാണെന്ന് വെറ്ററിനറി സർവകലാശാലാ വൈസ് ചാൻസലർ പ്രൊഫ. എം.ആർ. ശശീന്ദ്രനാഥ് പറഞ്ഞു.\nവെറ്ററിനറി സർവകലാശാലയിലെ ഡോ. പ്രജിത്, കിങ് ജോർജ് മെഡിക്കൽ സർവകലാശാലയിലെ ഡോ. അമിതാ ജെയ്ൻ എന്നിവരാണ് സംഘത്തിന് നേതൃത്വം നൽകുക. സംഘത്തിൽ വനം, വന്യജീവി, വവ്വാൽ, വെറ്ററിനറി തുടങ്ങിയ മേഖലകളിലെ പ്രമുഖരായ 15 പേരുണ്ടാകും. പഠനത്തിനായി കിങ് ജോർജ് മെഡിക്കൽ സർവകലാശാലയിൽ വിപുലമായ ലബോറട്ടറി തയ്യാറാക്കിയിട്ടുണ്ട്.


വിമാന അപകടം: രക്ഷാപ്രവർത്തകർക്കു കോവിഡ് പരിശോധന : Deepika.com Nattu Visesham\nകൊണ്ടോട്ടി:കരിപ്പൂർ വിമാന അപകടത്തിലെ രക്ഷാപ്രവർത്തനകർക്കു കോവിഡ് പരിശോധന തുടങ്ങി. ഇന്നലെ ക്വാറന്‍റൈനിൽ കഴിയുന്ന 559 പേരിൽ നിന്നാണ് സ്രവമെടുത്തു പരിശോധനക്കയച്ചത്. ആർടിപിസിആർ പരിശോധനയാണ് രക്ഷാപ്രവർത്തകരിൽ നടത്തുന്നത്.\nമേഖലയിലെ അഞ്ചു കേന്ദ്രളിലായാണ് പരിശോധനക്ക് സൗകര്യം ഒരുക്കിയത്. പരിശോധന ഫലം നാലു ദിവസത്തിനകം വരും. നെടിയിരുപ്പ് മേഖലയിൽ നിന്നുള്ള 65 പേർക്ക് ചിറയിൽ ജിയുപി സ്കൂളിലാണ് പരിശോധന നടത്തിയത്.\nപള്ളിക്കൽ പഞ്ചായത്തിലുള്ളവർക്കു തറയിട്ടാൽ എഎംഎൽപി സ്കൂളിലാണ് ആർടിപിസിആർ പരിശോധനക്കായി സ്രവം എടുത്തത്. ഇവിടെ 101 പേരാണ് പരിശോധനക്കായി എത്തിയത്. പുളിക്കലിൽ നടന്ന മൊബൈൽ പരിശോധനയിൽ 56 പേർ പങ്കെടുത്തു.\nസിഐഎസ്എഫ് ജവാൻമാർ ഉൾപ്പെടെ എയർപ്പോർട്ട് ജീവനക്കാർ എയർപ്പോർട്ട് ഗാർഡനിലാണ് പരിശോധ നടത്തിത്. 199 പേരാണ് ഇവിടെ പരിശോധനയിൽ പങ്കെടുത്തത്. ഹജ്ജ് ഹൗസിലെ കോവിഡ് പരിശോധന കേന്ദ്രത്തിൽ 138 പേർ പരിശോധനക്ക് വിധേയമായി.\nഒന്പത് ആന്‍റിജൻ പരിശോധന നടന്നതിൽ ആർക്കും രോഗമില്ല. അതിനിടെ കർശന നിയന്ത്രണങ്ങളുളള കൊണ്ടോട്ടിയിൽ കോവിഡ് പോസിറ്റീവ് കേസുകൾ കുറയുന്നതു ആശ്വാസമാകുന്നുണ്ട്.\nകൊണ്ടോട്ടി നഗരസഭയിലെ 266 പേരിലാണ് ഇതുവരെ കോവിഡ് സ്ഥിരീകരിച്ചത്. ഇതിൽ 170 പേർ നെഗറ്റീവായി വീടുകളിലെത്തി. പള്ളിക്കൽ പഞ്ചായത്തിൽ 130 പേർക്ക് രോഗം സ്ഥിരീകരിച്ചതിൽ 90 പേർ നെഗറ്റീവായി. പുളിക്കൽ പഞ്ചായത്തിൽ 102 പേർക്കാണ് ഇതുവരെ േകോവിഡ് സ്ഥിരീകരിച്ചത്.\nഇതിൽ 35 പേർ നെഗറ്റീവായിട്ടുണ്ട്. കോവിഡ് വ്യാപന സാഹചര്യത്തിൽ കൊണ്ടോട്ടിയിൽ പോലീസ് കർശന നിയന്ത്രണമാണ് ഏർപ്പെടുത്തിയത്.


മമ്മൂട്ടി വീണ്ടും വിസ്മയിപ്പിക്കുന്നു, അക്ഷമയോടെ കാത്തിരിക്കുന്നതിനിടയില് മറ്റൊരു സര്‍പ്രൈസ്, കാണൂ!\n| Published: Wednesday, April 25, 2018, 8:22 [IST]\nഅങ്കിള് ആള് അടിപൊളിയാണല്ലോ?\nസുഹൃത്തിന്റെ മകളുമൊത്ത് യാത്ര ചെയ്യുന്നതിനിടയില് അരങ്ങേറുന്ന അപ്രതീക്ഷിത സംഭവങ്ങളിലൂടെയാണ് സിനിമ പുരോഗമിക്കുന്നത്. എന്താണ് ആ സംഭവമെന്നറിയാനായുള്ള ആകംക്ഷ ഇപ്പോഴും അതേ പോലെ നിലനില്‍ക്കുകയാണ്. അതിനിടയിലാണ് പുതിയ ടീസര് എത്തിയിട്ടുള്ളത്. അങ്കിളിനൊപ്പമുള്ള യാത്രയ്ക്കിടയിലെ രസകരമായ സംഭാഷണങ്ങളുമായാണ് പുതിയ ടീസര് എത്തിയിട്ടുള്ളത്.\nഈ അങ്കിള് കുഴപ്പക്കാരനാണോയെന്ന തരത്തില് ചര്‍ച്ചകള് സജീവമായി നടക്കുന്നുണ്ട്. അല്‍പ്പം നെഗറ്റീവ് ടച്ചുള്ള കഥാപാത്രവുമായാണ് മമ്മൂട്ടി ഇത്തവണ എത്തുന്നതെന്ന് സംവിധായകനും സ്ഥിരീകരിച്ചിട്ടുണ്ട്. രഞ്ജിത്തിന്റെയും പത്മകുമാറിന്റെയും അസോസിയേറ്റായി പ്രവര്‍ത്തിച്ച ഗിരീഷ് ദാമോദറാണ് ചിത്രം സംവിധാനം ചെയ്തിട്ടുള്ളത്.\nമികച്ചൊരു എഴുത്തുകാരനാണെന്ന് ജോയ് മാത്യു നേരത്തെ തന്നെ തെളിയിച്ചുകഴിഞ്ഞതാണ്. ഷട്ടറിന് ശേഷം അദ്ദേഹം തിരക്കഥയൊരുക്കിയ ചിത്രമാണ് അങ്കിള്. അദ്ദേഹത്തിന്റെ രീതിയെക്കുറിച്ച് അറിയുന്നതിനായി ഷട്ടര് ഒന്നുകൂടി കാണുന്നത് നന്നായിരിക്കുമെന്നാണ് മെഗാസ്റ്റാര് ആരാധകര് പറയുന്നത്. ഷട്ടറിനേക്കാള് മികച്ച സിനിമയായിരിക്കും ഇതെന്ന തരത്തില് അദ്ദേഹവും ഇക്കാര്യത്തെക്കുറിച്ച് സ്ഥിരീകരിച്ചിരുന്നു.\nപ്രതിഫലത്തിന്റെ കാര്യത്തില് വിട്ടുവീഴ്ച ചെയ്യാന് തയ്യാറാവുന്ന താരമാണ് മമ്മൂട്ടി എന്ന് അദ്ദേഹം ഒരിക്കല്‍കൂടി തെളിയിച്ചിരിക്കുകയാണ്. മുന്‍പ് കൈയ്യൊപ്പ്, കഥ പറയുമ്പോള് തുടങ്ങിയ സിനിമകളില് അഭിനയിച്ചതിന് അദ്ദേഹം പ്രതിഫലം വാങ്ങിയിരുന്നില്ല. അങ്കിളില് അഭിനയിച്ചതിന് ശേഷം അദ്ദേഹം പ്രതിഫലം കൈപ്പറ്റിയില്ലെന്ന റിപ്പോര്‍ട്ടുകള് പുറത്തുവന്നിരുന്നു. ചിത്രത്തിന്റെ സാമൂഹ്യപ്രസ്‌കതി തന്നെയാണ് അദ്ദേഹത്തെ ആകര്‍ഷിച്ചത്.\nപുതിയ ടീസര് കാണൂ\nമമ്മൂട്ടി പങ്കുവെച്ച പുതിയ ടീസര് കാണൂ.\nMammooty shares second teaser of Uncle.\nStory first published: Wednesday, April 25, 2018, 8:22 [IST]


എൻ പി ആഷ്‌ലി March 21, 2021\nമെതിലാജ് എം. എ. March 21, 2021\nഡോക്ടർ സന്ധ്യ ജി ഐ March 20, 2021\nഉത്തരം (ഡോക്ടർ സന്ധ്യ ജി ഐ)\nകേരളത്തിലെ പ്രധാന രാഷ്ട്രീയ പാർട്ടികളുടെ പട്ടികകളിലെല്ലാം 15% ത്തിന് താഴെയാണ് സ്ത്രീ സ്ഥാനാർത്ഥികൾ. സ്ത്രീ പ്രാതിനിധ്യം കുറവ് എന്ന് നമ്മൾ വിലപിക്കാൻ തുടങ്ങുന്നത് സീറ്റ് വിഭജനം വരുമ്പോൾ മാത്രമാണ്.\nസ്ത്രീകൾക്ക് സീറ്റ് കൊടുക്കുന്നില്ല എന്ന് നമ്മൾ പറയുന്നത് തന്നെ ഒരുഗതികേടാണ്. ആരാണ് സീറ്റ് സ്ത്രീകൾക്ക് കൊടുക്കേണ്ടത്?\nപുരുഷനാണോ? പാർട്ടികളുടെ പരമാധികാരം പുരുഷനിൽ നിക്ഷിപ്തമായിരിക്കുന്നതെന്തുകൊണ്ടാണ്?\nപൊതുപ്രവർത്തനരംഗത്തെ സ്ത്രീകളുടെ പങ്കാളിത്തം പഠനവിഷയമാക്കേണ്ട ഒന്നാണ്. യഥാർത്ഥപ്രശ്നം നമ്മൾ അഡ്രസ് ചെയ്യാതെ സീറ്റ് വിഭജന സമയത്ത് അലമുറയിട്ട് വിളിച്ചിട്ട് കാര്യമില്ല.\nകേരളത്തിലെ സാധാരണ രാഷ്ട്രീയപ്രവർത്തകരിൽ എത്രശതമാനം സ്ത്രീകൾ ഉണ്ടെന്ന് എനിക്കറിയില്ല. പുരുഷൻമാരെ അപേക്ഷിച്ച് അത് കുറവായിരിക്കും എന്നാണ് ഞാൻ കരുതുന്നത്. ഇനി ഒരു പക്ഷെ പാർട്ടി അംഗത്വമുള്ള വനിതകൾ എണ്ണത്തിൽ കൂടുതൽ ഉണ്ടെങ്കിൽപോലും (അങ്ങനെ ഉണ്ടോ എന്ന് എനിക്കറിയില്ല) അവരിൽ മിക്കവരും സജീവ പ്രവർത്തകരല്ല. പല പ്രവർത്തകരും അമ്മക്കും ഭാര്യക്കും സഹോദരിക്കുമൊക്കെ മെമ്പർഷിപ്പ് എടുത്തുകൊടുക്കും അതിലപ്പുറം പാർട്ടിയുടെ പ്രവർത്തനത്തിൽ യാതൊരു പങ്കാളിത്തവും ഈ സ്ത്രീകൾക്ക് കാണില്ല.\nസീറ്റ് വിഭജനം അവിടെ നിൽക്കട്ടെ . ചാനൽ ചർച്ചകൾ നോക്കൂ. എല്ലാ പാർട്ടികളിലും മിക്കവാറും പുരുഷൻമാരല്ലേ വരുന്നത്. ഇനി രാഷ്ട്രീയ സമരങ്ങൾ ,സമ്മേളനങ്ങൾ എല്ലാം ശ്രദ്ധിച്ചുനോക്കുക. ഇവിടെ സ്ത്രീകളുടെ എണ്ണം കുറവല്ലേ?\nഇതിനെല്ലാം കാരണം പുരുഷമേധാവിത്വം ആണെന്ന വാദത്തിനോട് ഞാൻ യോജിക്കുന്നില്ല. പാർട്ടിഓഫീസുകൾ പുരുഷൻമാർക്കും അടുക്കള സ്ത്രീക്കുമെന്ന് കരുതുന്ന സമൂഹത്തിൽ സ്ത്രീക്ക് ശക്തയായ രാഷ്ട്രീയ പ്രവർത്തകയാകാൻ കഴിയുമോ എന്നത് വളരെ പ്രധാനപ്പെട്ട ഒരു ചോദ്യമാണെങ്കിൽ പോലും ഈ കാലഘട്ടത്തിൽ ഫാഷൻ, കല തുടങ്ങി മറ്റെല്ലാ മേഖലയിലും സ്ത്രീകൾ കുതിച്ച് കയറ്റം നടത്തുമ്പോൾ എന്തുകൊണ്ട് പൊതുപ്രവർത്തനരംഗത്ത് സ്ത്രീകൾ വിമുഖത കാണിക്കുന്നു എന്നും ആലോചിക്കണം. പുത്തൻതലമുറയിലെ പെൺകുട്ടികൾ പോലും രാഷ്ട്രീയത്തെ അകറ്റി നിർത്തുന്നു. നമ്മൾ വളരെ ഗൗരവത്തോടെ ചർച്ചചെയ്യേണ്ട വിഷയം ഇതാണ്. എന്തുകൊണ്ടു സ്ത്രകൾ പൊതുപ്രവർത്തന രംഗത്ത് ആകൃഷ്ടരാകുന്നില്ല?\nസീറ്റ് വിഭജനത്തിൽ സ്ത്രീകൾ തഴയപ്പെടുന്നു എന്ന പരാമർശങ്ങളോട് ഞാൻ യോജിക്കുന്നില്ല . വാസ്തവത്തിൽ സ്ത്രീകൾ തഴയപ്പെടുന്നു എന്നത് തെറ്റിയ ധാരണയാണ്. ആകെയുള്ള ശക്തരായ പ്രവർത്തകരിൽ നിന്ന് അസംബ്ലി ഇലക്ഷന് 140 സ്ഥാനാർത്ഥികളെ മാത്രമേ പരിഗണിക്കാൻ കഴിയു എന്ന സാഹചര്യത്തിൽ, ശക്തരായ പുരുഷപ്രവർത്തകർ എണ്ണത്തിൽ കൂടുതൽ ഉള്ളതുകൊണ്ട് തന്നെ പാർട്ടിപ്രവർത്തകരെ തൃപ്തിപ്പെടുത്താൻ സ്വാഭാവികമായും സീറ്റുകൾ കൂടുതൽ പുരുഷൻമാർക്ക് നൽകേണ്ടിവരുന്നു. സീറ്റ് വിഭജനം ജനസംഖ്യയിലെ സ്ത്രീ പുരുഷ അനുപാതം അനുസരിച്ച് നടത്താൻ പറ്റില്ലല്ലോ. പാർട്ടിപ്രവർത്തകരിലെ ശക്തരായ പ്രവർത്തകരുടെ സ്ത്രീപുരുഷ അനുപാതം സീറ്റ് നിർണ്ണയത്തിലും ഒരു ഘടകമാകുമെന്നാണ് ഞാൻ വിശ്വസിക്കുന്നത്. രാഷ്ട്രീയത്തിൽ പ്രവർത്തിക്കുന്ന സ്ത്രീകളുടെഎണ്ണം കുറയുമ്പാൾ തീർച്ചയായും ആനുപാതികമായി സീറ്റ് വിഭജനത്തിലും അത് പ്രതിഫലിക്കും. അതാണ് നമ്മുടെ നാട്ടിൽനടക്കുന്നത് പൊതുപ്രവർത്തനരംഗത്ത് സ്ത്രീകൾകാണിക്കുന്ന വിമുഖത കാരണം സംഭവിക്കുന്ന ദുരന്തമാണ് സീറ്റ് നിർണ്ണയത്തിലെ കുറഞ്ഞ സ്ത്രീ അംഗസംഖ്യ. സമരങ്ങൾക്ക് മുന്നിൽ നിൽക്കാൻ ചാനൽചർച്ചകളിൽ വരാൻ തുടങ്ങി രാഷ്ട്രീയപ്രവർത്തനത്തിന്റെ പല മേഖലകളിലും സ്ത്രീകൾ പുറകിലോട്ട് മാറുമ്പോൾ തീർച്ചയായും സീറ്റ് വിഭജനത്തിലും സ്ത്രീകൾ തഴയപ്പെടും.\nഅതിൽ പരാതിപറഞ്ഞിട്ടോ പാട്രിയാർക്കി സമ്പ്രദായത്തെ കുറ്റം പറഞ്ഞിട്ടോ കാര്യമില്ല. പകരം രാഷ്ട്രീയത്തിൽ മൊത്തമായി സ്ത്രീ ശാക്തീകരണം നടപ്പിൽ വരുത്തുകയാണ് വേണ്ടത്.\nരാഷ്ട്രീയരംഗത്തു നിന്ന് മാറിനിൽക്കാൻ സ്ത്രീകളെ പ്രേരിപ്പിക്കുന്നത് കുടുംബഭാരം തന്നെയാണ് എന്ന് പറയുമ്പോഴും അത് മാത്രമാണ് കാരണം എന്ന് ഞാൻ വിശ്വസിക്കുന്നില്ല. പൊതുപ്രവർത്തന രംഗത്തെ അഴിമതികളും അക്രമരാഷ്ട്രീയവുമാണ് സ്ത്രീകൾക്ക് മുഖ്യ തടസമായി നിൽക്കുന്നതെന്നാണ് ഞാൻ വിശ്വസിക്കുന്നത്.\nസാധാരണ രാഷ്ട്രീയ പ്രവർത്തകരാകാൻ സ്ത്രീകൾ ശക്തമായി മുന്നോട്ട് വരണം. കൂടുതൽ സ്ത്രീകളെ പ്രവർത്തകരായി സ്വാഗതം ചെയ്യുന്ന നയം പാർട്ടികൾ രൂപീകരിക്കണം. രാഷ്ട്രീയത്തിൽ പ്രവർത്തിക്കുന്ന വനിതകൾ കൂടുതൽ സ്ത്രീകളെ ഈ മേഖലയിലേക്ക് ആകർഷിക്കാനുള്ള ശ്രമം നടത്തണം. സ്വാഭാവികമായും അത് പാർട്ടികൾക്കകത്തുള്ള പലസ്ഥാനങ്ങളിലും സ്ത്രീകളെകൊണ്ടെത്തിക്കും. രാഷ്ട്രീയ ചർച്ചകളിൽ സ്ത്രീകളുടെ ശബ്ദം പുറത്തു വരണം. വിഷയങ്ങൾ പഠിച്ച് അഭിപ്രായം പറയാൻ സ്ത്രീകൾ കൂടുതൽ കരുത്താർജ്ജിക്കണം. സ്ത്രീ എന്ന പരിഗണന നൽകുന്ന സുരക്ഷിതത്വത്തിൽ നിന്ന് പുറത്ത് വന്ന് വൈകാരിക പ്രകടനങ്ങൾക്കപ്പുറം ശക്തമായ നിലപാടുകളെടുക്കാൻ കഴിഞ്ഞാൽ മാത്രമേ നേതൃത്വ നിരയിലേക്ക് വരാൻ കൂടുതൽ സ്ത്രീകൾക്ക് കഴിയുകയുള്ളൂ.സ്ത്രീകളുടെ ശക്തമായ രാഷ്ട്രീയ സാന്നിധ്യത്തിന് പുരുഷൻ വഴി മാറിതരേണ്ടകാര്യമില്ല, പകരം വിലങ്ങ്തടിയായി നിൽക്കുന്നവരെ മറികടക്കാനുള്ള ശക്തി സ്ത്രീ ആർജ്ജിക്കുകയാണ് വേണ്ടത് .\nകേരളത്തിന് വനിതാമുഖ്യമന്ത്രി വേണ്ടേ എന്നാണ് ചോദ്യം . എന്റെ അഭിപ്രായത്തിൽ വേണ്ടത് വനിതാ പാർട്ടിസെക്രട്ടറിമാരാണ്. പുരുഷൻമാർ നിയന്ത്രിക്കുന്ന പാർട്ടികളിൽ വനിത മുഖ്യമന്ത്രിയായിട്ട് എന്ത്കാര്യം?\nപിണറായി വിജയൻ, രമേഷ്ചെന്നിത്തല, ഉമ്മൻചാണ്ടി, കോടിയേരിബാലകൃഷ്ണൻ, ജയരാജൻ, മുല്ലപ്പള്ളി തുടങ്ങിയ ശക്തരായ കഥാപാത്രങ്ങൾ പാർട്ടികളെ നിയന്ത്രിക്കുമ്പാർ ചൂണ്ടികാണിക്കാൻ നമുക്കെന്താ അധികം സ്ത്രീ കഥാപാത്രങ്ങൾ ഇല്ലാത്തത്? ശൈലജ ടീച്ചറിനെപോലെ പ്രവർത്തനമികവ് പുലർത്തുന്ന രാഷ്ട്രയക്കാരികൾ മാത്രംപോരാ. ഗൗരിയമ്മയെപോലെ പുരുഷനോട് ഒപ്പത്തിനൊപ്പം നിന്ന് പോരാടാൻ കഴിവുള്ള പെണ്ണുങ്ങളും നമുക്ക് വേണം. കേരളത്തിലെ രാഷ്ട്രീയരംഗം ഉരുക്കുവനിതകൾ കീഴടക്കുന്ന കാലം വരുമെന്ന ശുഭാപ്തി വിശ്വാസത്തിലാണ് ഞാന്.


kanam rajendran Archives - Malayalamleadnews\nHome kanam rajendran\n‘ഒറ്റക്ക് നിന്നാല് കേരളത്തില് ഒരു പാര്‍ട്ടിയും ശക്തരല്ല’; ഇ.പി.ജയരാജന് പിന്നാലെ കാനത്തിന് മറുപടിയുമായി കോടിയേരി\nതിരുവനന്തപുരം: കേരള കോണ്‍ഗ്രസ് ജോസ്.കെ.മാണി വിഭാഗത്തെ ചൊല്ലിയുള്ള പോര് വീണ്ടും മുറുകുന്നു. ജോസ് വിഭാഗം കേരളത്തിലെ വലിയ ശക്തിയല്ലെന്ന സി.പി.ഐ ജനറല് സെക്രട്ടറി കാനം രാജേന്ദ്രന്റെ പ്രസ്താവനക്ക...\tRead more\nസ്പ്രിംഗ്‌ളര് ഇടപാട് സി.പി.ഐയും അറിഞ്ഞ്; കരാറില് ഏര്‍പ്പെടും മുമ്പ് കാനം രാജേന്ദ്രനുമായി പിണറായി ചര്‍ച്ച നടത്തിയെന്ന് റിപ്പോര്‍ട്ട്\nതിരുവനന്തപുരം: പിണറായി സര്‍ക്കാറിനെയും ഇടതുമുന്നണിയെയും വെട്ടിലാക്കിയ സ്പ്രിംഗ്‌ളര് ഡാറ്റാ കൈമാറ്റം സി.പി.ഐ നേതൃത്വത്തിന്റെയും അറിവോടെയെന്ന് റിപ്പോര്‍ട്ട്. വിവാദ കരാറില് സര്‍ക്കാര് ഏര്‍പ്...\tRead more\nകൊച്ചി: മോദിയുടെ ഭരണം കേരള സര്‍ക്കാര് അനുകരിക്കരുതെന്ന് സി.പി.ഐ സംസ്ഥാന സെക്രട്ടറി കാനം രാജേന്ദ്രന്. ഇടതുപാര്‍ട്ടികള് അതിന് എതിരാണെന്നും സി.പി.എം മുന് ജനറല് സെക്രട്ടറി പ്രകാശ് കാരാട്ടും...\tRead more\nമാവോയിസ്റ്റ് വേട്ട: ചീഫ് സെക്രട്ടറിയെ ന്യായീകരിച്ച് മുഖ്യമന്ത്രി; മുഖ്യനെ തള്ളി കാനം\nതിരുവനന്തപുരം: അട്ടപ്പാടിയില് നടന്ന മാവോയിസ്റ്റ് വേട്ടയെ ന്യായീകരിച്ച് ലേഖനം എഴുതിയ ചീഫ് സെക്രട്ടറിയെ പിന്തുണച്ച് മുഖ്യമന്ത്രി പിണറായി വിജയന്. പ്രതിപക്ഷ നേതാവ് രമേശ് ചെന്നിത്തലയുടെ ആവശ്യത്...\tRead more


'ഇൻക്വിലാബും ജയ് ഭീമും വിളിച്ച് മുസൽമാനായി ജീവിക്കും ഞാൻ' പ്രതിഷേധ റാപ്പുമായി സ്ട്രീറ്റ് അക്കാദമിക്സ്\nBy ജീവൻ • 25/12/2019 at 12:19PM\nഅവകാശം നിഷേധിക്കപ്പെട്ട മുസ്‌ലിങ്ങൾ ഇന്ന് ഒറ്റയ്ക്കല്ല എന്ന പാട്ടിൽ പൗരത്വ നിയമവും ദേശീയ പൗരത്വ രജിസ്റ്ററും ബഹിഷ്കരിക്കണം എന്ന് ആഹ്വാനം ചെയ്യുന്നുണ്ട്. പൊലീസിന്റെ അക്രമത്തിന് മുന്നിൽ പതറാതെ നിന്ന ജാമിയയിലെ വിദ്യാർത്ഥിനികൾ, പൊലീസ് സൃഷ്ടിച്ച തടസങ്ങൾ മറികടന്ന് ഡൽഹി ജുമാ മസ്ജിദിലെത്തിയ ചന്ദ്രശേഖർ ആസാദ് തുടങ്ങിയ സമകാലീനമായ പല സംഭവങ്ങളെയും മാപ്പിള തന്റെ വരികളിൽ കൊണ്ടുവരുന്നു.\nഹിപ് ഹോപ്പിന് രാഷ്ട്രീയം അന്യമല്ല. വംശീയതയ്ക്ക്ക്കും അനീതികൾക്കുമെതിരെ ഏറ്റവും ശക്തമായി സംസാരിക്കുന്ന സംഗീത ശാഖകളിലൊന്നാണ് ഹിപ്ഹോപ്പ്. ഐസ് ടീ, എൻഡബ്ള്യുഎ, തുപ്പാക് ശകൂർ, ദ് കൂപ്പ്, കെൻഡ്രിക് ലാമർ തുടങ്ങി ഓരോ കാലത്തും അത് ഉയർത്തിപ്പിടിച്ച റാപ്പർമാരുടെ നിര നീണ്ടു പോകുന്നു.\nഇപ്പോൾ രാജ്യമൊട്ടാകെ പടർന്ന പ്രതിഷേധത്തിന്റെ ഭാഗമാകുകയാണ് ഈ സംഗീതവും. പൗരത്വ നിയമത്തിൽ കൊണ്ടുവന്ന ഭേദഗതിയെ റാപ്പിലൂടെ പ്രതിരോധിക്കുകയാണ് കേരളത്തിലെ പ്രമുഖ ഹിപ് ഹോപ്പ് ബാൻഡായ സ്ട്രീറ്റ് അക്കാദമിക്സ്.\nഹര ഹര എന്ന് പേരുള്ള മൂന്ന് മിനിറ്റ് ട്രാക്ക് പാടിയിരിക്കുന്നത് മാപ്പിള എന്നറിയപ്പെടുന്ന ഹാരിസ് സലീമാണ്. ഹര എന്നാൽ ഹിന്ദിയിൽ പരാജയപ്പെടുത്തുക എന്നാണർത്ഥം. നിയമം ഭരണഘടനനയിലെ 14ആം അനുഛേദം ലംഘിക്കുന്നു എന്നും അതിനെതിരെ പ്രതിഷേധിക്കുന്നവർക്ക് നിരുപാധിക പിന്തുണ എന്നുമുള്ള മുഖവുരയോടെയാണ് ട്രാക്ക് ആരംഭിക്കുന്നത്.\nസംഘപരിവാറിനെ കപട ദേശീയവാദികളെന്നും രാഷ്ട്രപിതാവിന്റെ കൊലയാളികൾ എന്നും വിളിക്കുന്ന 'ഹര ഹര' ഇത് രണ്ടാം സ്വാതന്ത്ര്യമാണെന്ന് പറയുന്നു. 'ഇൻക്വിലാബ് വിളിക്കും ഞാൻ ജയ് ഭീം വിളിക്കും ഞാൻ മുസൽമാനായി ജീവിക്കും ഞാൻ ദലിതനായി ജീവിക്കും ഞാൻ' എന്ന് പറയുന്നിടത്താണ് ഹര ഹര അവസാനിക്കുന്നത്. പാട്ട് പ്രൊഡ്യുസ് ചെയ്തിരിക്കുന്നത് വിവേക് രാധാകൃഷ്ണനാണ്.\nനേരത്തെയും റാപ്പിലൂടെ രാഷ്ട്രീയം പറഞ്ഞിട്ടുള്ളവരാണ് സ്ട്രീറ്റ് അക്കാദമിക്സ്. മുഹ്‌സിൻ പരാരി സംവിധാനം ചെയ്ത 'നേറ്റീവ് ബാപ്പ' എന്ന വീഡിയോ ഏറെ ശ്രദ്ധ നേടിയിരുന്നു. സിനിമാതാരം മാമുക്കോയയും മാപ്പിളയുമാണ് നേറ്റിവ് ബാപ്പയിൽ ദേശീയ മുസൽമാന്റെ ശബ്ദമായത്.\nഇന്ത്യയിലെ ആദ്യ ജനറേഷൻ ഹിപ്ഹോപ് ആർട്ടിസ്റ്റാണ് സ്ട്രീറ്റ് അക്കാദമിക്സ്. 1999ലാണ് സ്ട്രീറ്റ് അക്കാദമിക്സ് ആരംഭിക്കുന്നത്. 2012ൽ ഇറങ്ങിയ 'വണ്ടി പഞ്ചർ' എന്ന മലയാളം ഹിപ് ഹോപ് ട്രാക്കിലൂടെയാണ് അവർ ആദ്യം ശ്രദ്ധനേടുന്നത്. ആത്മാസ്പിയർ, ചത്തകാക്ക, കലപില എന്നീ ഇപി റിലീസുകളും ലൂപ്പ് എന്ന ആൽബവും സ്ട്രീറ്റ് അക്കാദമിക്‌സിന്റേതായി ഇറങ്ങിയിട്ടുണ്ട്.\nപൗരത്വ നിയമ ഭേദഗതി ഞങ്ങള്‍ക്ക് എങ്ങനെയാണ്: വിദ്യാര്‍ത്ഥികള് പറയുന്നു\nVideo: ചന്ദ്രശേഖര് ആസാദ് കേരളത്തില്, അയ്യങ്കാളി സ്മൃതി മണ്ഡപത്തില് പുഷ്പാര്‍ച്ചന\nഹം ദേഖേംഗേ; പൗരത്വ നിയമത്തിനെതിരെ പ്രതിഷേധ 'ജ്വാല'യായി സ്ത്രീകള്


വാഹനങ്ങളുടെ വേഗത നിയന്ത്രിക്കാന് സ്വീകരിച്ചുവരുന്ന നടപടികള്\n,, കെ.എം.ഷാജി : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) റോഡപകടങ്ങള് കുറച്ചുകൊണ്ടുവരുന്നതിനുദ്ദേശിച്ച് മോട്ടോര് വാഹന നിയമങ്ങളില് മാറ്റം വരുത്തുന്നതിന് കേന്ദ്ര സര്‍ക്കാര് രൂപപ്പെടുത്തിയ ഭേദഗതി നിര്‍ദ്ദേശങ്ങള് സംബന്ധിച്ച വിവരങ്ങള് സംസ്ഥാന സര്‍ക്കാരിന് ലഭിച്ചിട്ടുണ്ടോ;എങ്കില് വിശദമാക്കുമോ;\n(ബി) റോഡപകടങ്ങളില്‍പ്പെടുന്നവരെ രക്ഷപ്പെടുത്താന് ശ്രമിക്കുന്നവരെ നിയമക്കുരുക്കില് അകപ്പെടുത്തുന്ന മുന്‍കാല വ്യവസ്ഥകള് ലഘൂകരിക്കാന് വരുത്തുന്ന ഭേദഗതികളുടെ പൂര്‍ണ്ണ രൂപം ലഭിച്ചിട്ടുണ്ടോ; എങ്കില് വ്യക്തമാക്കുമോ;\n(സി) വാഹനങ്ങളുടെ അപകടകരമായ വിധത്തിലുള്ള വേഗത നിയന്ത്രിക്കാന് സ്വീകരിച്ചുവരുന്ന നടപടികള് ഏന്തെല്ലാമെന്ന് വിശദമാക്കുമോ?\nകര്‍ഷക കടാശ്വാസ കമ്മീഷന്റെ പ്രവര്‍ത്തനങ്ങള്\n*272. പ്രൊഫ.കെ.യു. അരുണന്\n(എ) സംസ്ഥാനത്ത് കര്‍ഷക കടാശ്വാസ കമ്മീഷന്റെ പ്രവര്‍ത്തനങ്ങള് അവലോകനം ചെയ്യാറുണ്ടോ;\n(ബി) പ്രസ്തുത കമ്മീഷന് ഇപ്പോള് എന്തെല്ലാം പ്രവര്‍ത്തനങ്ങളാണ് നടത്തുന്നതെന്ന് വ്യക്തമാക്കാമോ;\n(സി) കര്‍ഷക കടാശ്വാസ കമ്മീഷന് പുനരുജ്ജീവിപ്പിക്കുന്നതിനും കടക്കെണിയിലായ കര്‍ഷകര്‍ക്ക് ആശ്വാസം നല്‍കുന്നതിനും അടിയന്തര നടപടി സ്വീകരിക്കുമോ?\nനാളികേര കൃഷി സംരക്ഷണം\n*273. ശ്രീ.വി. അബ്ദുറഹിമാന്\n(എ) നാളികേര കൃഷി സംരക്ഷണത്തിനായി ആവിഷ്ക്കരിച്ചിട്ടുളള പദ്ധതികള് അറിയിക്കാമോ;\n(ബി) മൂല്യവര്‍ദ്ധിത ഉല്പന്നമെന്ന നിലയില് കേര കര്‍ഷകര്‍ക്ക് പ്രതീക്ഷയേകിയ നീര നേരിടുന്ന പ്രതിസന്ധി എന്തൊക്കെയാണ്; അതു പരിഹരിക്കാനായി എന്തു പദ്ധതിയാണ് ആസൂത്രണം ചെയ്തിട്ടുള്ളത്;\n(സി) പച്ചത്തേങ്ങ സംഭരണം ഫലപ്രദമായി നടത്താന് കൃഷിഭവനുകള്‍ക്ക് സാധ്യമായിട്ടുണ്ടോ;\n(ഡി) ചകിരിയും ചകിരിച്ചോറും അന്യസംസ്ഥാനങ്ങളില് നിന്ന് ഇറക്കുമതി ചെയ്യുന്ന സാഹചര്യത്തില് ആലപ്പുഴയിലും സമീപ ജില്ലകളിലുമെങ്കിലും കൃഷിഭവനുകള് വഴി തൊണ്ടോടു കൂടിയ പച്ചത്തേങ്ങ സംഭരിച്ച് സ്വയം സഹായ സംഘങ്ങളുടെ പങ്കാളിത്തത്തോടെ തേങ്ങ പൊതിച്ച് തൊണ്ട് സംഭരണം നടത്തുന്നതിനെക്കുറിച്ച് പരിശോധിക്കുമോ?\nനെല്‍കൃഷിക്ക് പ്രോത്സാഹനം നല്‍കാന് നടപടി\n*274. ശ്രീ.കെ.സുരേഷ് കുറുപ്പ്\n(എ) നെല്‍കൃഷി വര്‍ഷാഘോഷം ഏതു വിധം കൃഷിക്ക് പ്രോത്സാഹനമായി മാറ്റാനാണ് ലക്ഷ്യമിടുന്നത്; പദ്ധതിയുടെ ഭാഗമായി കൃഷി വ്യാപ്തിയും ഉല്പാദനക്ഷമതയും എങ്ങനെ വര്‍ദ്ധിപ്പിക്കാന് സാധിക്കുമെന്ന് വിശദമാക്കുമോ;\n(ബി) നെല്‍കൃഷി നേരിടുന്ന മുഖ്യപ്രശ്നങ്ങള് ഉയര്‍ന്ന ഉല്പാദനച്ചെലവും അപര്യാപ്തമായ വിലയുമായതിനാല് ഇത് പരിഹരിക്കാനായി, മുന് സര്‍ക്കാര് നിര്‍ത്തലാക്കിയ ഗ്രൂപ്പ് ഫാമിംഗ് സമ്പ്രദായം പുന:സ്ഥാപിക്കുമോ;\n(സി) യന്ത്രവല്‍ക്കരണം അനിവാര്യമായിടത്ത് അതിനുവേണ്ട യന്ത്രങ്ങള് കൃഷിഭവനുകള് മുഖേനയോ സഹകരണ സംഘങ്ങള് മുഖേനയോ ഏര്‍പ്പാടാക്കുമോ;\n(ഡി) നെല്‍കൃഷി പ്രോത്സാഹിപ്പിക്കുന്നതിന് കൃഷിഭവനുകളുടെ പങ്ക് തൃപ്തികരമാണോ;അല്ലെങ്കില് കാരണമെന്താണെന്ന് പരിശോധിച്ച് തിരുത്തല് നടപടിയെടുക്കുമോ?\nജൈവകൃഷി പ്രോത്സാഹിപ്പിക്കാന് ജനകീയ പദ്ധതികള്\n*275. ശ്രീ.ആര്. രാജേഷ്\n(എ) പച്ചക്കറികളിലെ അമിതമായ കീടനാശിനി പ്രയോഗം കണക്കിലെടുത്ത് ജൈവകൃഷി പ്രോത്സാഹിപ്പിക്കുന്നതിനുള്ള സര്‍ക്കാര് പദ്ധതികള്‍ക്കുപരിയായി ജനകീയ ഇടപെടലോടെയുള്ള പദ്ധതികള് ആവിഷ്കരിച്ച് നടപ്പിലാക്കുമോ;\n(ബി) പ്രസ്തുത മേഖലയിലെ ജനകീയ സംരംഭങ്ങള്‍ക്ക് ഗുണമേന്മയുള്ള വിത്ത്, വളം എന്നിവ മിതമായ നിരക്കില് ആവശ്യാനുസരണം ലഭ്യമാക്കാന് എന്തെങ്കിലും സംവിധാനമുണ്ടോ; വിശദാംശം നല്‍കുമോ;\n(സി) ഇത്തരം സംരംഭകരുടെ ഉല്പന്നങ്ങളുടെ വിപണനത്തിന് ഏതെങ്കിലും തരത്തിലുള്ള പ്രോത്സാഹന പദ്ധതികള് നിലവിലുണ്ടോ; ജൈവകൃഷി താരതമ്യേന ചെലവു കൂടിയതായതിനാല് ഉല്പാദന പ്രോത്സാഹനമായി ആനൂകൂല്യങ്ങള് ലഭ്യമാക്കുന്നതിന് ഉദ്ദേശിക്കുന്നുണ്ടോ; വിശദമാക്കുമോ?\n(എ) 28.03.2015-ലെ സര്‍ക്കാര് ഉത്തരവ് (പി) 59/15/കൃഷി പ്രകാരമുള്ള സംസ്ഥാന കാര്‍ഷിക വികസന നയത്തിലെ ഏതെല്ലാം കാര്യങ്ങള് ഇതുവരെ നടപ്പിലാക്കിയിട്ടുണ്ടെന്ന് വ്യക്തമാക്കാമോ;\n(ബി) കാര്‍ഷിക വികസന നയം സമയബന്ധിതമായി നടപ്പിലാക്കുന്നതിന് എന്തെല്ലാം നടപടികള് സ്വീകരിക്കാന് ഉദ്ദേശിക്കുന്നുണ്ടെന്ന് വിശദമാക്കാമോ?\nഇ-വേസ്റ്റ്, ഖരമാലിന്യങ്ങള് എന്നിവയുടെ സംസ്കരണം\n*277. പ്രൊഫ.ആബിദ് ഹുസൈന് തങ്ങള്\n,, പാറക്കല് അബ്ദുുല്ല\n(എ) പരിസ്ഥിതിക്ക് ഭീഷണി ഉയര്‍ത്തുന്ന ഇ-വേസ്റ്റ്, ഖരമാലിന്യങ്ങളുടെ ശേഖരണത്തിനും സംസ്കരണത്തിനും തദ്ദേശസ്വയംഭരണ വകുപ്പിന്റെ നേതൃത്വത്തില് എന്തൊക്കെ നടപടികളാണ് സ്വീകരിച്ചിട്ടുള്ളതെന്ന് വ്യക്തമാക്കുമോ;\n(ബി) ഇ-വേസ്റ്റ് പരിസ്ഥിതിക്ക് ദോഷകരമാവാത്ത വിധം റീ-സൈക്കിള് ചെയ്യുന്നതിന് സംസ്ഥാനത്തിനകത്ത് ഏതെങ്കിലും കമ്പനികള്‍ക്ക് ലൈസന്‍സ് നല്കിയിട്ടുണ്ടോ;\n(സി) എങ്കില് അവ പ്രവര്‍ത്തനം ആരംഭിച്ചിട്ടുണ്ടോയെന്ന് പരിശോധിക്കുമോ; വിശദാംശം വ്യക്തമാക്കുമോ?\n*278. ഡോ.എം. കെ. മുനീര്\n(എ) കെ.എസ്.ആര്.ടി.സിക്ക് അതിന്റെ മൂലധന നിക്ഷേപത്തിന് ആനുപാതികമായ വരുമാനം ലഭിക്കുന്നുണ്ടോ എന്ന കാര്യം പരിശോധനാ വിധേയമാക്കിയിട്ടുണ്ടോ; എങ്കില് വിശദവിവരം വെളിപ്പെടുത്തുമോ;\n(ബി) വരുമാനവും ചെലവും തമ്മിലുള്ള അനുപാതത്തില് കെ.എസ്.ആര്.ടി.സി രൂപീകരണം മുതല് ഇതേവരെ ഉണ്ടായിട്ടുള്ള വ്യത്യാസവും അതിനുള്ള കാരണങ്ങളും വിലയിരുത്തിയിട്ടുണ്ടോ; വിശദമാക്കുമോ?\nപരിസ്ഥിതി സൗഹൃദ പൊതുഗതാഗത സംവിധാനം\n*279. ശ്രീമതി സി.കെ. ആശ\n,, ഇ.ടി. ടൈസണ് മാസ്റ്റര് : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) പരിസ്ഥിതി സൗഹൃദ പൊതുഗതാഗത സംവിധാനം ഒരുക്കുന്നതിനായി എന്തെല്ലാം പദ്ധതികള് ആവിഷ്ക്കരിച്ചിട്ടുണ്ടെന്ന് വിശദമാക്കുമോ;\n(ബി) സംസ്ഥാനത്ത് സി.എന്.ജി. അധിഷ്ഠിത ബസുകള് ഓടിക്കുന്നതിന് ആലോചിക്കുന്നുണ്ടോയെന്ന് വ്യക്തമാക്കുമോ; പ്രസ്തുത പദ്ധതിക്കുള്ള ചെലവ് ഏത് വിധത്തിലാണ് കണ്ടെത്തുന്നതെന്ന് വിശദമാക്കുമോ;\n(സി) ഏത് മേഖലയിലാണ് സി.എന്.ജി. ബസുകള് ആദ്യമായി ഓടിക്കുന്നതെന്ന് വ്യക്തമാക്കുമോ?\nഹരിത നഗരം പദ്ധതി\n*280. ശ്രീ.രാജു എബ്രഹാം\n(എ) കെ.എസ്.ആര്.ടി.സി. ഹരിത നഗരം പദ്ധതി നടപ്പിലാക്കാന് ഉദ്ദേശിക്കുന്നുണ്ടോ;\n(ബി) പ്രസ്തുത പദ്ധതി നടപ്പിലാക്കുന്നതിന് വേണ്ട അടിസ്ഥാന സൗകര്യ വികസനത്തിനായി എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ;\n(സി) ഇതിന് പ്രകാരം എത്ര സി.എന്.ജി ബസുകള് നിരത്തിലിറക്കാനാണുദ്ദേശിക്കുന്നത്;\n(ഡി) സി.എന്.ജി. വാഹനങ്ങളില് നിറയ്ക്കുന്നതിനാവശ്യമായ ഡിസ്പെന്‍സിംഗ് യൂണിറ്റുകള് സംസ്ഥാനത്ത് എവിടെയെങ്കിലും സ്ഥാപിച്ചിട്ടുണ്ടോ; ഇല്ലെങ്കില് ഇവ എവിടെയെല്ലാം സ്ഥാപിക്കാനാണ് ഉദ്ദേശിക്കുന്നതെന്ന് വ്യക്തമാക്കാമോ?\nഅമ്യൂസ്‍മെന്റ് പാര്‍ക്കുകളിലെ സുരക്ഷ\n(എ) വിവിധ ആഘോഷങ്ങളോടനുബന്ധിച്ച് സ്വകാര്യ വ്യക്തികള്‍ക്ക് അമ്യൂസ്‍മെന്റ് പാര്‍ക്കുകള് സ്ഥാപിക്കുന്നതിന് എന്തെങ്കിലും മാര്‍ഗ്ഗനിര്‍ദ്ദേശം നിലവിലുണ്ടോ; എങ്കില് വിശദാംശം വ്യക്തമാക്കുമോ;\n(ബി) ഇത്തരം അമ്യൂസ്‍മെന്റ് പാര്‍ക്കുകളിലെ യന്ത്രസാമഗ്രികളുടെ സുരക്ഷ പരിശോധിക്കുന്നതിനുള്ള ഉത്തരവാദിത്തം ആരിലാണ് നിക്ഷിപ്തമായിട്ടുള്ളത്;\n(സി) സുരക്ഷാപരിശോധന സംബന്ധിച്ച് കര്‍ശന നിര്‍ദ്ദേശം നല്‍കുന്നതിനും അപകടങ്ങള് ഒഴിവാക്കുന്നതിനും അടിയന്തര നടപടി സ്വീകരിക്കുമോ?\n*282. ശ്രീ.ഒ. ആര്. കേളു\n(എ) പ്രതിസന്ധി നേരിടുന്ന കാര്‍ഷിക മേഖലയുടെ സമഗ്ര പുനരുദ്ധാരണത്തിനായി ചെയ്യാനുദ്ദേശിക്കുന്ന കാര്യങ്ങള് വിശദമാക്കാമോ;\n(ബി) കാര്‍ഷികോല്പാദനവും ഉല്പാദനക്ഷമതയും വര്‍ദ്ധിപ്പിക്കാനായി എന്തൊക്കെ പദ്ധതികളുണ്ടെന്ന് വ്യക്തമാക്കാമോ;\n(സി) കാര്‍ഷികോല്പന്നങ്ങള്‍ക്ക് ന്യായവില ഉറപ്പിക്കാനായി എന്തൊക്കെ പദ്ധതികളുണ്ടെന്ന് അറിയിക്കാമോ?\nപച്ചത്തേങ്ങ സംഭരണ വിലയുടെ കുടിശ്ശിക\n*283. ശ്രീ.കെ. കൃഷ്ണന്‍കുട്ടി\n(എ) കേരഫെ‍ഡ് മുഖേന പച്ചത്തേങ്ങ സംഭരിച്ച വകയില് ഇതുവരെ കര്‍ഷകര്‍ക്ക് നല്‍കാന് ബാക്കിയുള്ള തുക എത്രയാണ്;\n(ബി) പ്രസ്തുത സംഭരണ വില വിതരണം ചെയ്യുന്നതിന് എന്തെങ്കിലും നടപടികള് സ്വീകരിച്ചിട്ടുണ്ടോ; എങ്കില് വിശദാംശം ലഭ്യമാക്കുമോ;\n(സി) ഈയിനത്തിലുള്ള മുഴുവന് കുടിശ്ശിക തുകയും ഏത് തീയതിയ്ക്കകം കൊടുത്തു തീര്‍ക്കാനാണ് ഉദ്ദേശിക്കുന്നതെന്ന് വ്യക്തമാക്കുമോ?\n*284. ശ്രീ.എ.എം. ആരിഫ്\n(എ) സംസ്ഥാനത്ത് 'ജൈവ കാര്‍ഷിക കേരളം' പദ്ധതി നടപ്പിലാക്കിയിട്ടുണ്ടോ;\n(ബി) എങ്കില് ജൈവകൃഷിയുടെ പ്രോത്സാഹനത്തിനായി പ്രസ്തുത പദ്ധതിയില് എന്തെല്ലാം കാര്യങ്ങളാണ് ഉള്‍പ്പെടുത്തിയിട്ടുള്ളതെന്ന് വ്യക്തമാക്കാമോ;\n(സി) ജൈവവളം, ജൈവ കീടനാശിനി, രോഗപ്രതിരോധ ശേഷിയുള്ള വിത്തിനങ്ങള് എന്നിവയുടെ ഉത്പാദനം പ്രോത്സാഹിപ്പിക്കുന്നതിനായി എന്തെല്ലാം നടപടികള് പ്രസ്തുത പദ്ധതിയില് ഉള്‍പ്പെടുത്തിയിട്ടുണ്ടെന്ന് വ്യക്തമാക്കുമോ;\n(ഡി) ജൈവകൃഷി പ്രോത്സാഹിപ്പിക്കുന്നതിനായി വീടുകളില് ഗ്രോബാഗുകള് സജ്ജീകരിയ്ക്കുന്നതിന് സഹായം നല്‍കുന്നതിനുള്ള പദ്ധതി ഉണ്ടോ എന്ന് വ്യക്തമാക്കാമോ?\n(എ) സംസ്ഥാനത്ത് ക്ഷേമപെന്‍ഷന് വിതരണം കാര്യക്ഷമമായി നടക്കുന്നുണ്ടോയെന്ന് വിലയിരുത്തിയിട്ടുണ്ടോ; വിശദമാക്കുക;\n(ബി) വിവിധ ക്ഷേമ പെന്‍ഷനുകള് വീടുകളില് എത്തിച്ചു നല്‍കുന്നതിന് എന്തൊക്കെ ക്രമീകരണങ്ങളാണ് ഏര്‍പ്പെടുത്തിയതെന്ന് വിശദമാക്കുമോ;\n(സി) ക്ഷേമപെന്‍ഷന് ഗുണഭോക്താക്കളുടെയെല്ലാം ആധാര് വിവരങ്ങള് ലിങ്ക് ചെയ്തിട്ടുണ്ടോ; അര്‍ഹരായവര്‍ക്ക് തന്നെയാണ് ക്ഷേമപെന്‍ഷന് ലഭിക്കുന്നതെന്ന് ഉറപ്പുവരുത്താന് എന്തൊക്കെ നടപടികളാണ് സ്വീകരിച്ചു വരുന്നതെന്ന് വ്യക്തമാക്കുമോ?\nകെ.എസ്.ആര്.ടി.സി. യുടെ ഓണ്‍ലൈന് റിസര്‍വേഷന്\n*286. ശ്രീ.എ.പി. അനില് കുമാര്\n(എ) ഇക്കഴിഞ്ഞ ഓണക്കാലത്ത് കെ.എസ്.ആര്.ടി.സി. യുടെ ഓണ്‍ലൈന് റിസര്‍വേഷന് സംവിധാനം തകരാറിലായതിനെക്കുറിച്ച് അന്വേഷണം നടത്തിയോ; വ്യക്തമാക്കാമോ;\n(ബി) കെ.എസ്.ആര്.ടി.സി. യുടെ വരുമാനത്തില് ഇതുമൂലം എന്ത് നഷ്ടമാണ് സംഭവിച്ചതെന്ന് കണക്കാക്കിയിട്ടുണ്ടോ; വിശദാംശം നല്‍കുമോ;\n(സി) സ്വകാര്യബസ് ലോബിയെ സഹായിക്കാനായി ഓണ്‍ലൈന് റിസര്‍വേഷന് സംവിധാനം തകരാറിലാക്കിയെന്ന ആരോപണം വസ്തുതാപരമാണോ; ആണെങ്കില് കുറ്റക്കാര്‍ക്കെതിരെ കര്‍ശന നടപടി സ്വീകരിക്കുമോ?\nമലയോര മേഖലയിലെ കൃഷി നാശം\n(എ) ഫലഭൂയിഷ്ടമായിരുന്ന മലയോര മേഖലയില് കൃഷി നാശം ആവര്‍ത്തിച്ചുണ്ടാകുന്നതിന്റെ കാരണങ്ങളെക്കുറിച്ച് കൃഷി വകുപ്പ് പഠനമെന്തെങ്കിലും നടത്തിയിട്ടുണ്ടോ; എങ്കില് വിശദവിവരം വെളിപ്പെടുത്തുമോ;\n(ബി) ഇൗ മേഖലയില് മണ്ണിന്റെ മൂല്യശോഷണം കൃഷി നാശത്തിനു കാരണമാകുന്നുണ്ടെന്ന കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് പരിഹാര മാര്‍ഗ്ഗങ്ങളെക്കുറിച്ച് ആലോചിച്ചിട്ടുണ്ടോ; വിശദമാക്കുമോ;\n(സി) ഇൗ മേഖലയിലെ പ്രധാന വിളയായ നാളികേര കൃഷി പുനരുജ്ജീവിപ്പിക്കാന് നടപടി സ്വീകരിക്കുമോ?\n*288. ശ്രീമതി യു. പ്രതിഭ ഹരി\n(എ) നെല്‍കര്‍ഷകരുടെ പ്രശ്നങ്ങള് നേരിടുന്നതിനായി ചെയ്യാനുദ്ദേശിക്കുന്ന കാര്യങ്ങള് എന്തൊക്കെയെന്ന് അറിയിക്കുമോ;\n(ബി) നെല്‍കൃഷിയുടെ വിസ്തൃതിയും ഉല്പാദനക്ഷമതയും വര്‍ദ്ധിപ്പിക്കാനായി ചെയ്യാനുദ്ദേശിക്കുന്ന കാര്യങ്ങള് വിശദമാക്കാമോ?\n*289. ശ്രീ.റോജി എം. ജോണ്\n(എ) സംസ്ഥാനത്ത് വിത്ത് സംരക്ഷിക്കുന്നതിന് വിത്ത് ബാങ്ക് സ്ഥാപിക്കുന്ന കാര്യം പരിഗണനയിലുണ്ടോ;\n(ബി) ഉണ്ടെങ്കില് ഏതെല്ലാം തരം വിത്തുകളാണ് ഇതിനായി തെരെഞ്ഞെടുക്കുന്നത്;\n(സി) വിത്ത് ബാങ്ക് സ്ഥാപിക്കുന്നതിന് എന്തെല്ലാം നടപടികള് എടുത്തിട്ടുണ്ട്; വിശദമാക്കുമോ?\nനഗരസഭാ സേവനങ്ങള് കമ്പ്യൂട്ടറൈസ് ചെയ്യുന്നതിന് നടപടി\n*290. ശ്രീ.എ. എന്. ഷംസീര്\n(എ) നഗരസഭകളിലെയും കോര്‍പ്പറേഷനുകളിലെയും സേവനങ്ങള് പൂര്‍ണ്ണമായി കമ്പ്യൂട്ടറൈസ് ചെയ്യുന്നതിന് നടപടി സ്വീകരിക്കുമോ;\n(ബി) സേവനങ്ങള് നല്‍കുന്നതിലെ കാലതാമസം ഒഴിവാക്കുന്നതിന് എല്ലാ സേവനങ്ങളും ഓണ്‍ലൈന് മുഖേന സമയബന്ധിതമായി ലഭ്യമാക്കുമോ;\n(സി) പൊതുജനങ്ങളുടെ സൗകര്യാര്‍ത്ഥം കൂടുതല് ജനസേവന കേന്ദ്രങ്ങള് ആരംഭിക്കുന്നതിനും ഓണ്‍ലൈന് സേവനങ്ങള് ലഭ്യമാക്കുന്നതിന് നഗരസഭകളുടെ നേതൃത്വത്തില് കൂടുതല് കൗണ്ടറുകള് തുടങ്ങുന്നതിനും നടപടി സ്വീകരിക്കുമോ?\n*291. ശ്രീ.പി.സി. ജോര്‍ജ് : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) കേരളത്തിലാകെ മാലിന്യ പ്രശ്നം രൂക്ഷമാകുന്നത് ശ്രദ്ധയില്‍പ്പെട്ടിട്ടുണ്ടോ; വിവരിക്കുമോ;\n(ബി) ഉറവിട മാലിന്യ സംസ്കരണം പ്രോത്സാഹിപ്പിക്കുന്നതിനായി ആദ്യം ആവിഷ്കരിച്ചിരുന്ന പൈപ്പ് കമ്പോസ്റ്റ് പദ്ധതി ഫലപ്രദമായില്ലെന്നുള്ള ആക്ഷേപം ശ്രദ്ധയില്‍പ്പെട്ടിട്ടുണ്ടോ;\n(സി) എങ്കില് കേരളത്തിലെ വിവിധ കോര്‍പ്പറേഷന്, മുനിസിപ്പാലിറ്റി, ഗ്രാമപഞ്ചായത്തുകള് എന്നിവ മുഖാന്തിരം വീടുകളില്3വിധത്തിലുള്ള വലിയ കിച്ചന് ബിന് സ്ഥാപിച്ച് ആഴ്ചയില്2തവണ വീതം തദ്ദേശ സ്വയംഭരണ വകുപ്പില് നിന്നും ലോറികള് എത്തി മാലിന്യങ്ങള് ശേഖരിച്ച് സംസ്കരണം നടത്താന് അടിയന്തര നടപടികള് സ്വീകരിക്കുമോ?\n*292. ശ്രീ.കെ. ദാസന്\n(എ) വിവിധ നിബന്ധനകള് ഏര്‍പ്പെടുത്തി മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയെ ദുര്‍ബ്ബലപ്പെടുത്തുവാന് കേന്ദ്ര സര്‍ക്കാരിന്റെ ഭാഗത്തുനിന്ന് ശ്രമമുണ്ടാകുന്നത് സംസ്ഥാനത്ത് ഈ പദ്ധതിയുടെ കാര്യക്ഷമമായ നടത്തിപ്പിനെ എങ്ങനെ ബാധിക്കുമെന്ന് വ്യക്തമാക്കാമോ;\n(ബി) സംസ്ഥാനത്ത് സൃഷ്ടിക്കുന്ന തൊഴില് ദിനങ്ങളെ അടിസ്ഥാനപ്പെടുത്തിയാണ് ഫണ്ട് അനുവദിക്കുന്നതെന്നതിനാല് തൊഴില് ദിനങ്ങള് സൃഷ്ടിക്കുന്നത് വിപുലപ്പെടുത്താന് ഉദ്ദേശിച്ചു രൂപപ്പെടുത്തുന്ന പരിപാടികള് അറിയിക്കാമോ;\n(സി) പ്രസ്തുത പദ്ധതി സംസ്ഥാനത്തിന്റെ സമ്പദ്ഘടനയ്ക്കു നല്‍കിയിട്ടുള്ള സംഭാവനകള് വിലയിരുത്തിയിട്ടുണ്ടോ; വിശദാംശം ലഭ്യമാക്കുമോ?\nശുചിത്വമിഷന് നടത്തിയ സര്‍വ്വേ\n(എ) ശുചിത്വമിഷന് നടത്തിയ സര്‍വ്വേ അനുസരിച്ച് സംസ്ഥാനത്ത് കക്കൂസ് ഇല്ലാത്ത എത്ര കുടുംബങ്ങള് ഉണ്ട്; നഗരവും ഗ്രാമവും തിരിച്ചുള്ള കണക്ക് നല്‍കാമോ;\n(ബി) നവംബര് ഒന്നിന് കേരളത്തെ ഓപ്പണ് ഡിഫിക്കേഷന് ഫ്രീ സംസ്ഥാനമായി പ്രഖ്യാപിക്കുവാന് തീരുമാനിച്ചിട്ടുണ്ടോ; എങ്കില് ഈ ലക്ഷ്യപ്രാപ്തി കൈവരിക്കുവാന് സ്വീകരിച്ച നടപടികള് എന്തൊക്കെയാണ്;\n(സി) ഗ്രാമപ്രദേശങ്ങളിലെ ടോയ് ലറ്റ് നിര്‍മ്മാണത്തിന് ശുചിത്വമിഷന് അധികഫണ്ട് അനുവദിച്ചിട്ടുണ്ടോ; കേന്ദ്ര സര്‍ക്കാരില്‍നിന്നും ഈ പദ്ധതിക്ക് എന്തു സഹായം ഇതിനകം ലഭ്യമാക്കിയിട്ടുണ്ട്; വിശദാംശം നല്‍കുമോ?\nകടല്‍ത്തീര കപ്പല്‍ഗതാഗത വികസനം\n*294. ശ്രീ.വി.ആര്. സുനില് കുമാര്\nശ്രീ.മുഹമ്മദ് മുഹസിന് പി. : താഴെ കാണുന്ന ചോദ്യങ്ങള്‍ക്ക് തുറമുഖവും മ്യൂസിയവും പുരാവസ്തു സംരക്ഷണവും വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്ത് കടല്‍ത്തീര കപ്പല്‍ഗതാഗത വികസനത്തിനായി എന്തൊക്കെ പദ്ധതികളാണ് നിലവിലുളളതെന്ന് വ്യക്തമാക്കുമോ;\n(ബി) ചരക്ക് ഗതാഗതത്തിനായി വിഴിഞ്ഞം, കൊല്ലം, കൊടുങ്ങല്ലൂര്, ബേപ്പൂര്, അഴീക്കല് എന്നീ തുറമുഖങ്ങളേയും യാത്രക്കായി വലിയതുറ, ആലപ്പുഴ, തലശ്ശേരി, കാസര്‍ഗോഡ്, പൊന്നാനി എന്നീ തുറമുഖങ്ങളേയും ബന്ധിപ്പിക്കുന്ന പദ്ധതിയുടെ പുരോഗതി വിശദമാക്കുമോ;\n(സി) ചരക്ക് ഗതാഗതത്തിന് അനുയോജ്യമായ മാര്‍ഗ്ഗം എന്ന നിലയില് കടല്‍മാര്‍ഗ്ഗം ചരക്കുഗതാഗതം പ്രോത്സാഹിപ്പിക്കുന്നതിന് എന്തൊക്കെ നടപടികള് സ്വീകരിച്ചുവെന്ന് വിശദീകരിക്കുമോ?\n*295. ശ്രീ.പി.വി. അന്‍വര്\n,, എം. നൗഷാദ് : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്ത് ട്രാഫിക് നിയമ ബോധവത്ക്കരണം ലക്ഷ്യമാക്കി 'ശുഭയാത്ര' പദ്ധതി നടപ്പിലാക്കിയിട്ടുണ്ടോ;\n(ബി) പ്രസ്തുത പദ്ധതിയുടെ വിശദാംശങ്ങള് നല്‍കുമോ;\n(സി) ഏതെല്ലാം വകുപ്പുകള് ചേര്‍ന്നാണ് പ്രസ്തുത പദ്ധതി നടപ്പിലാക്കുന്നത് എന്ന് വ്യക്തമാക്കുമോ?\n*296. ശ്രീ.സണ്ണി ജോസഫ്\n(എ) കെ.എസ്.ആര്.ടി.സി. പുനസംഘടന സംബന്ധിച്ച് എന്തെങ്കിലും തീരുമാനം എടുത്തിട്ടുണ്ടോ; വിശദമാക്കുമോ;\n(ബി) ആരെയാണ് കണ്‍സള്‍ട്ടന്റായി നിയമിച്ചിട്ടുളളത്; കണ്‍സള്‍ട്ടന്‍സി ഫീസ് ആയി എന്ത് തുക നല്‍കണമെന്ന് വ്യക്തമാക്കുമോ?\n*297. ശ്രീ.മുല്ലക്കര രത്നാകരന്\n(എ) കേരളത്തിലെ കര്‍ഷകര് ഉല്‍പ്പാദിപ്പിക്കുന്ന പച്ചക്കറികള് ന്യായമായ വില നല്‍കി കര്‍ഷകരില് നിന്നും സംഭരിച്ച് വിപണനം നടത്തുന്നതിന് നടപടി സ്വീകരിക്കുമോ;\n(ബി) ഇടനിലക്കാരുടെ ചൂഷണം ഒഴിവാക്കുന്നതിനായി കേരളത്തിലെ കര്‍ഷകരില് നിന്നും നേരിട്ട് പച്ചക്കറി സംഭരിച്ച് വിപണനം നടത്തുന്നതിനായി പദ്ധതി ആവിഷ്ക്കരിച്ചിട്ടുണ്ടോ; വിശദാംശങ്ങള് ലഭ്യമാക്കാമോ;\n(സി) കേരളത്തിലെ കര്‍ഷകര് ഉല്പാദിപ്പിക്കുന്ന വിഷരഹിത പച്ചക്കറികള് കൃഷി വകുപ്പിന്റെ കീഴില് ഒരു പ്രത്യേക ബ്രാന്റ് ആയി വില്‍പന നടത്തുന്നതിന് നടപടി സ്വീകരിക്കുമോ; വ്യക്തമാക്കുമോ?\nതദ്ദേശ സ്വയംഭരണ സ്ഥാപനങ്ങളിലെ നടപടിക്രമങ്ങള്\n*298. ശ്രീ.പി.കെ.അബ്ദു റബ്ബ്\n(എ) തദ്ദേശ സ്വയംഭരണ സ്ഥാപനങ്ങളുടെ പ്രവര്‍ത്തനത്തില് നിലനില്ക്കുന്ന സങ്കീര്‍ണ്ണമായ നടപടിക്രമങ്ങള് പൊതുജനങ്ങള്‍ക്ക് അനാവശ്യമായ ക്ലേശത്തിനും സമയനഷ്ടത്തിനും ഇടവരുത്തുന്ന സ്ഥിതി വിശേഷം ശ്രദ്ധയില്‍പ്പെട്ടിട്ടുണ്ടോ;\n(ബി) ലളിതമായ സേവനങ്ങള്‍ക്കു പിന്നിലെ സങ്കീര്‍ണ്ണമായ നടപടിക്രമങ്ങള് അഴിമതി നടത്താന് ഉദ്യാേഗസ്ഥര്‍ക്ക് സൗകര്യമൊരുക്കുന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(സി) കെട്ടിട നമ്പര് നല്കല്, കച്ചവട ലെെസന്‍സ് അനുവദിക്കല്, അമ്പതു സ്ക്വയര് മീറ്ററിനു താഴെയുളള റെസിഡന്‍ഷ്യല് കെട്ടിടങ്ങള്‍ക്ക് കൊമേഴ്സ്യല് നമ്പര് അനുവദിക്കല് എന്നീ സേവനങ്ങള് ഓണ്‍ലെെനാക്കുന്നതിനും നടപടിക്രമങ്ങള് ലഘൂകരിച്ച് ജനങ്ങളുടെ ബുദ്ധിമുട്ടുകളൊഴിവാക്കുന്നതിനും നടപടി സ്വീകരിക്കുമോ;\n(ഡി) തദ്ദേശ സ്ഥാപനങ്ങളില് സമര്‍പ്പിക്കുന്ന അപേക്ഷകള് തീര്‍പ്പാക്കുന്നതിന് സമയപരിധി നിശ്ചയിച്ച് അതിനുളളില് തീരുമാനം അപേക്ഷകനെ അറിയിച്ചിട്ടില്ലെങ്കില് അപേക്ഷ അംഗീകരിച്ചതായി കരുതത്തക്ക വിധം ബന്ധപ്പെട്ട നിയമങ്ങളില് ഭേദഗതി വരുത്തുമോ?\n*299. ശ്രീ.എം. സ്വരാജ്\n(എ) സംസ്ഥാനത്തെ തരിശുഭൂമികളില് കൃഷി ചെയ്യുന്നതിന് വിപുലമായ പദ്ധതികള് നടപ്പിലാക്കുമോ;\n(ബി) പൊതുജനങ്ങളുടെയും തദ്ദേശസ്ഥാപനങ്ങളുടെയും സഹായത്തോടെ ഈ പദ്ധതി നടപ്പിലാക്കാന് നടപടി സ്വീകരിക്കുമോ;\n(സി) ഇതിനാവശ്യമായ സാങ്കേതികവും സാമ്പത്തികവുമായ എന്തെല്ലാം സഹായങ്ങള് ചെയ്യാന് സാധിക്കുമെന്ന് വ്യക്തമാക്കാമോ;\n(ഡി) ഇപ്രകാരമുള്ള കൃഷിയ്ക്ക് പലിശരഹിത വായ്പ നല്‍കുന്നതിനും ഇന്‍ഷ്വറന്‍സ് പരിരക്ഷ ഏര്‍പ്പെടുത്തുന്നതിനും നടപടി സ്വീകരിക്കുമോ;\n(ഇ) കാര്‍ഷികോത്പന്നങ്ങള്‍ക്ക് ന്യായമായ വില കര്‍ഷകര്‍ക്ക് ലഭിയ്ക്കുന്നതിന് എന്തെല്ലാം നടപടികള് സ്വീകരിയ്ക്കാന് സാധിയ്ക്കുമെന്ന് വ്യക്തമാക്കാമോ?\nതദ്ദേശ സ്വയം ഭരണ സ്ഥാപനങ്ങളുടെ പദ്ധതി ആസൂത്രണവും നടത്തിപ്പും\n*300. ശ്രീ.വി. ജോയി\n(എ) തദ്ദേശ സ്വയം ഭരണ സ്ഥാപനങ്ങളുടെ പദ്ധതി ആസൂത്രണവും നടത്തിപ്പും സമയബന്ധിതമായി നടത്താത്തതിന്റെ കാരണങ്ങള് അറിയിക്കുമോ;\n(ബി) പദ്ധതി വിഹിതത്തില് ഭൂരിഭാഗവും വര്‍ഷാവസാനം ചെലവഴിക്കുന്ന രീതി അവസാനിപ്പിക്കാന് നടപടി സ്വീകരിക്കുമോ;\n(സി) പദ്ധതി നടത്തിപ്പ് യഥാസമയം നടക്കാതെ പോകുന്നത്, പദ്ധതിയുടെ സാമൂഹിക നേട്ടം പരിമിതപ്പെടുത്തുന്ന സാഹചര്യം ഒഴിവാക്കാന് കര്‍ശന നിര്‍ദ്ദേശം നല്‍കുമോ;\n(ഡി) വാര്‍ഷിക പദ്ധതി, സ്ഥാപനത്തിന്റെ അധികാര പരിധിയെ ഒറ്റ ഭൂപ്രദേശമായി കണ്ട് ആസൂത്രണം ചെയ്യാതെ വാര്‍ഡ് അടിസ്ഥാനത്തില് തുക വീതം വയ്ക്കുന്ന രീതി മിക്ക തദ്ദേശ സ്വയം ഭരണ സ്ഥാപനങ്ങളിലും പിന്‍തുടരുന്നത്, ആസൂത്രണ പ്രക്രിയയുടെ ഗുണഫലം ഇല്ലാതാക്കുമെന്നതിനാല് ഇൗ പ്രവണത തിരുത്താന് വേണ്ട നടപടി സ്വീകരിക്കുമോ?


കേരളത്തെ പിന്നോട്ടു തിരിച്ചു നടത്തുന്നത് അസ്വസ്ഥപ്പെടുത്തുന്നുവെന്ന്\nFri Mar 22 2019 08:20:15 GMT+0530 (IST)\nപാലക്കാട്: ഒ വി വിജയന് സ്മാരക സമിതി തസ്രാക്കില് നടത്തുന്ന ഒ വി വിജയന് സ്മൃതി പ്രഭാഷണത്തിന്റെ ഭാഗമായി ‘നവോത്ഥാനവും മലയാളി സമൂഹവും’ എന്ന വിഷയത്തില് സാഹിത്യ വിമര്‍ശകന് ഡോ. എസ് കെ വസന്തന് പ്രഭാഷണം നടത്തി. മനുഷ്യന് മാറു മറയ്ക്കാനുള്ള അവകാശത്തിനായി നടന്ന ചാന്നാര് കലാപത്തിലൂടെ തുടങ്ങി കേരളീയ ജീവിതത്തെ വലിയ പുരോഗതിയിലേക്കു നയിക്കുകയാണ് നവോത്ഥാനകാലം ചെയ്തത്.\nയോഗക്ഷേമസഭയിലൂടെ സ്ത്രീകള് ആദ്യമായി നേതൃരംഗത്തുവന്നു. മിശ്രഭോജനം ചരിത്രത്തിലെ പ്രധാന ഏടായി. എത്രയോ കാലം കൊണ്ടുണ്ടാക്കിയ നവോത്ഥാനത്തിന്റെ നേട്ടങ്ങളിലൂടെ മുന്നോട്ടുനടന്ന കേരളത്തെ പിന്നോട്ടു തിരിച്ചു നടത്തുന്നത് അസ്വസ്ഥപ്പെടുത്തുന്നുവെന്ന് അദ്ദേഹം പറഞ്ഞു. ‘\nഇന്നലെ ചെയ്‌തോരബദ്ധങ്ങള് ആചാരമാവുന്നു’വെന്ന കവിവചനം അന്വര്‍ത്ഥമായിരിക്കുകയാണ്. വ്യക്തിപരമായ ദുഖത്തെയല്ല, പൊതുസമൂഹത്തിന്റെ ദുഖങ്ങളില് വേദനിച്ചവരാണ് ചരിത്രം മാറ്റിയത്. ആ തലമുറയുടെ നന്മകള് വീണ്ടെടുക്കണമെന്നും സമൂഹത്തിനുവേണ്ടി പ്രവര്‍ത്തിക്കണമെന്നും അദ്ദേഹം പറഞ്ഞു.\nസ്മാരക സമിതി ചെയര്‍മാന് ടി കെ നാരായണദാസ് അധ്യക്ഷനായി. ടി ആര് അജയന്, പി എ വാസുദേവന്, ടി കെ ശങ്കരനാരായണന്, ഡോ. ശുദ്ദോദനനന്, പി ആര് ജയശീലന്, രാജേഷ് മേനോന് സംസാരിച്ചു.


പൊലീസുകാരന്‍റെ കൊലപാതകം; പ്രതികളെക്കുറിച്ച് വിവരം നൽകുന്നവർക്ക് ഡിജിപി പാരിതോഷികം പ്രഖ്യാപിച്ചു | dgp announces reward for information on police officer murder\nപൊലീസുകാരന്‍റെ കൊലപാതകം; പ്രതികളെക്കുറിച്ച് വിവരം നൽകുന്നവർക്ക് ഡിജിപി പാരിതോഷികം പ്രഖ്യാപിച്ചു\nKaliyakkavilai, First Published 9, Jan 2020, 4:11 PM IST\nസംസ്ഥാന പൊലീസ് മേധാവിയുടെ കൺട്രോൾ റൂമിലെ O471 2722500, 9497900999 എന്നീ നമ്പറിൽ വിവരം കൈമാറാം. കേരള-തമിഴ്നാട് ഡിജിപിമാർ തിരുവനന്തപുരത്ത് കൂടിക്കാഴ്ച നടത്തി.\nതിരുവനന്തപുരം: എഎസ്ഐയുടെ കൊലപാതകത്തിൽ പ്രതികളെ കുറിച്ച് വിവരം നൽകുന്നവർക്ക് ഡിജിപി പാരിതോഷികം പ്രഖ്യാപിച്ചു. വിവരങ്ങൾ കൈമാറുന്നവരെക്കുറിച്ചുള്ള വിവരങ്ങൾ രഹസ്യമായി സൂക്ഷിക്കുമെന്നും ഡിജിപി അറിയിച്ചു. സംസ്ഥാന പൊലീസ് മേധാവിയുടെ കൺട്രോൾ റൂമിലെ O471 2722500, 9497900999 എന്നീ നമ്പറുകളിൽ വിവരം കൈമാറാം.\nഇതിനിടെ കേന്ദ്ര ഇന്‍റലിജൻസ് ബ്യുറോ സംഘം കളിയിക്കവിളയിൽ എത്തി തെളിവെടുപ്പ് നടത്തി. കൊലപാതകം നടന്ന സ്ഥലത്തെത്തി വിവരങ്ങൾ ശേഖരിച്ചു. പ്രതികളെ കുറിച്ചു സൂചന കിട്ടിയതായി തമിഴ്നാട് ഡിജിപി പറഞ്ഞുവെങ്കിലും അന്വേഷണം നടക്കുന്നതിനാൽ കൂടുതൽ വിവരങ്ങൾ വെളിപ്പെടുത്താനാവില്ലെന്നാണ് വിശദീകരണം.\nകളിയിക്കാവിളയിൽ പൊലീസുകാരനെ കൊലപ്പെടുത്തിയ രണ്ട് പേർ ഉൾപ്പെടുന്ന തീവ്രവാദ സ്വഭാവമുള്ള സംഘം കേരളത്തിലും തമിഴ്നാട്ടിലും അക്രമങ്ങൾക്ക് തയ്യാറെടുക്കുന്നതായി ഇന്റലിജൻസ് റിപ്പോർട്ടുണ്ടായിരുന്നു. കൊലപാതകത്തിന് പിന്നാലെ കേരളത്തിലും തമിഴ്നാട്ടിലും പൊലീസ് അതീവ ജാഗ്രതയിലാണ്. കേരള-തമിഴ്നാട് ഡിജിപിമാർ തിരുവനന്തപുരത്ത് കൂടിക്കാഴ്ച നടത്തി.\nകന്യാകുമാരി, കടലൂർ എന്നിവിടങ്ങളിൽ നിന്നുള്ള ആറു യുവാക്കള് അക്രമങ്ങൾക്ക് പദ്ധതി തയ്യാറാക്കുന്നുവെന്നായിരുന്നു സംസ്ഥാന ഇൻ്റലിജൻസ് ചൊവ്വാഴ്ച കേരള ഡിജിപിക്ക് കൈമാറിയ റിപ്പോർട്ട്. ആറുപേരുടെ ചിത്രങ്ങള് ഉള്‍പ്പടെയാണ് റിപ്പോർട്ട് കൈമാറിയത്. എല്ലാവരും മുമ്പും കേസുകളിൽ പ്രതികളും തീവ്രസ്വഭാമുള്ള സംഘടനകളിലെ സജീവ അംഗങ്ങളുമാണ്. ഇതിൽ ഉൾപ്പെട്ട കന്യാകുമാരി ജില്ലയിലെ തൗഫീക്ക്, ഷെമീം എന്നിവരാണ് കളിയാക്കാവിളയിൽ പൊലീസുകാരനെ വെടിവച്ച് കൊന്നത്. പൊലീസിന് നേരെ നിറയൊഴിച്ച് സാന്നിധ്യം തെളിയിക്കുകയായിരുന്നു ഇവരുടെ ലക്ഷ്യമെന്നാണ് പൊലീസ് കരുതുന്നത്. രക്ഷപ്പെടാനുള്ള വ്യക്തമായ പദ്ധതിയും ഇവർ തയ്യാറാക്കിയിരുന്നു.\nഅതിനാൽ കേരള- തമിഴനാട് പൊലീസ് സംയുക്തമായി ആറുപേർക്കും വേണ്ടിയുള്ള തിരച്ചിൽ ഊർജ്ജിതമാക്കിയിട്ടുണ്ട്. തമിഴ്നാട് ഡിജിപി ടി കെ ത്രിപാഠിയും കേരള ഡിജിപി ലോക്നാഥ് ബെഹ്റയും ഉന്നത ഉദ്യോഗസ്ഥരും സ്ഥിതിഗതികള് വിലയിരുത്തി. കൊല്ലത്ത് കോടതി വളപ്പിലുണ്ടായ സ്ഫോടനത്തില് എൻഐഎ പിടികൂടിയത് തമിഴ്നാട് കേന്ദ്രീകരിച്ച പ്രവർത്തിക്കുന്ന ബെയ്സ് മൂവ്മെന്റ് എന്ന സംഘടനയിൽപ്പെട്ടവരെ ആയിരുന്നു. ബെയ്സുമായി തൗഫീക്കിനും ഷമീമിനും ബന്ധമുണ്ടോ എന്നും പൊലീസ് പരിശോധിക്കുന്നുണ്ട്.\nLast Updated 9, Jan 2020, 4:25 PM IST\nമലപ്പുറം കാടാമ്പുഴയില് പ്ലസ് വണ് വിദ്യാര്‍ത്ഥിയെ 16 പേര് ലൈംഗികമായി പീഡിപ്പിച്ചെന്ന് പരാതി\nപ്രസ്ക്ലബിൽ മാധ്യമപ്രവര്‍ത്തകനെ ഭീഷണിപ്പെടുത്തിയ സംഭവം; സെൻകുമാറിനെതിരെ കേസെടുത്തു\nഅധ്യാപികയായ രൂപശ്രീയുടെ മരണം കൊലപാതകം, ബക്കറ്റിൽ മുക്കി കൊന്നു, കടലിൽ തള്ളി\nഉച്ചാരണ ശുദ്ധിയില്ലെന്ന് പറഞ്ഞ് രണ്ടാം ക്ലാസ് വിദ്യാര്‍ത്ഥിയെ മര്‍ദ്ദിച്ചെന്ന് പരാതി; അധ്യാപികയെ സസ്പെന്‍റ് ചെയ്തു\nഅവിശ്വസനീയം: ആര്‍ട്ടിക്കിള് 370 റദ്ദാക്കിയ ശേഷം മുൻ മുഖ്യമന്തി ഒമർ അബ്ദുള്ളയ്ക്ക് വന്ന രൂപമാറ്റം അത്ഭുതപ്പെടുത്തുന്നത്\nനാലാം ക്ലാസ് വിദ്യാർത്ഥിനിയെ പീഡിപ്പിച്ച അധ്യാപകന് 20 വർഷം കഠിന തടവും പിഴയും\nഓസ്‌ട്രേലിയന് ഓപ്പണ്: നദാലിന് പിന്നാലെ സ്വെരേവും വാവ്‌റിങ്കയും നാലാം റൗണ്ടില്\nമകൾക്കും ഭർത്താവിനുമൊപ്പം ഹണിമൂണിന് പോയ അമ്മ ഗര്‍ഭിണിയായി; പിന്നീട് ആ കുടുംബത്തില് സംഭവിച്ചത്...\nപട്ടയവ്യവസ്ഥകൾ ലംഘിച്ചു; പള്ളിവാസലില് മൂന്ന് റിസോര്‍ട്ടുകളുടെ പട്ടയം റദ്ദാക്കി\nജോളി നൽകിയ ബ്രെഡ് കഴിച്ച കുട്ടി മറിഞ്ഞുവീഴുന്നത് കണ്ടവരുണ്ടെന്ന് കെജി സൈമൺ\nഅധികകാലം പഴക്കമില്ലാത്ത തലയോട്ടി കുറ്റിക്കാട്ടില്, മാംസഭാഗം അടര്‍ന്നുമാറിയ നിലയില്\nകൊറോണ വൈറസ് ; കേരളം പേടിക്കണോ? കാണാം ഡോക്ടർ ലൈവ്\nആരോപണവിധേയരായ അധ്യാപകര്‍ക്ക് ക്ലീന്‍ചിറ്റുമായി മദ്രാസ് ഐഐടി\nബിഗ്‌ബോസിലെ പ്രണയജോഡികള് പിരിഞ്ഞോ? പരസ്പരം മിണ്ടാതെ അലസാന്ദ്രയും സുജോയും!


മന്ത്രിതല ചർച്ചകൾക്ക് ശേഷവും ഇന്ത്യ ചൈന അതിർത്തിയിൽ സംഘർഷം തുടരുന്നു - India Vision Media\nസേനാപിന്മാറ്റം വേഗത്തിലാക്കണം എന്നതുൾപ്പെടെ ഇരുരാജ്യങ്ങളും തമ്മിൽ അഞ്ച് കാര്യങ്ങളിൽ ധാരണയിലെത്തി മൂന്ന് ദിവസമാകുമ്പോഴും അതിർത്തിയിലെ സ്ഥിതിഗതികൾ സങ്കീർണമായി തുടരുകയാണ്.\nഡൽഹി :മന്ത്രിതല ചർച്ചകൾക്കൊടുവിലും ഇന്ത്യ-ചൈന അതിർത്തിയിൽ സംഘർഷാവസ്ഥയ്ക്ക് തുടരുന്നതായി റിപ്പോർട്ടുകൾ. സ്പാൻഗുർ ഗ്യാപ്പിൽ ചൈന സൈനിക സന്നാഹം വർധിപ്പിച്ചതായി വാർത്താ ഏജൻസി റിപ്പോർട്ട് ചെയ്തു. മേഖലയിൽ കരസേന കനത്ത ജാഗ്രത തുടരുകയാണ്.\nസേനാപിന്മാറ്റം വേഗത്തിലാക്കണം എന്നതുൾപ്പെടെ ഇരുരാജ്യങ്ങളും തമ്മിൽ അഞ്ച് കാര്യങ്ങളിൽ ധാരണയിലെത്തി മൂന്ന് ദിവസമാകുമ്പോഴും അതിർത്തിയിലെ സ്ഥിതിഗതികൾ സങ്കീർണമായി തുടരുകയാണ്. ചുഷുൽ ഉപമേഖലയുടെ ഭാഗമായ സ്പാൻഗുർ ഗ്യാപ്പിൽ ചൈന ആൾബലം വർധിപ്പിക്കുന്നുവെന്നും, പടക്കോപ്പുകൾ എത്തിക്കുന്നതായും റിപ്പോർട്ടുകൾ പുറത്തുവന്നു. ചൈന പ്രകോപനം തുടരുന്ന സാഹചര്യത്തിൽ കരസേന അതീവജാഗ്രത പുലർത്തുകയാണ്. ഇരുവശത്തുമായി ഷൂട്ടിംഗ് റേഞ്ചിലാണ് സൈനികരുടെ നില.\nഅതിർത്തിയിലെ സ്ഥിതിഗതികളും, സുരക്ഷാസന്നാഹവും പ്രതിരോധമന്ത്രി രാജ്‌നാഥ് സിംഗിന്റെ അധ്യക്ഷതയിൽ വിലയിരുത്തി. അടുത്തയാഴ്ച കോർ കമാൻഡർ തല ചർച്ചകൾ പുനഃരാരംഭിക്കാൻ ഇരിക്കെയാണ് ചൈന പ്രകോപനം തുടരുന്നത്. അതേസമയം, ബ്രിഗേഡ് കമാൻഡർ തല ചർച്ചകൾ ഇന്നും തുടർന്നേക്കും.\nന്യൂനമർദം സംസ്ഥാനത്ത് മഴ കനക്കും: ഇടുക്കി ,കണ്ണൂർ ,കാസർകോട് ജില്ലകളിൽ മുന്നറിയിപ്പ്


മാലി ദ്വീപിൽ കടലിന്റെ ഭംഗി ആസ്വദിച്ച് ഹോട്ട് ലുക്കിൽ ശാലിൻ സോയ, താരത്തിന്റെ മേയ്ക്ക് ഓവർ കണ\nമാലി ദ്വീപിൽ കടലിന്റെ ഭംഗി ആസ്വദിച്ച് ഹോട്ട് ലുക്കിൽ ശാലിൻ സോയ, താരത്തിന്റെ മേയ്ക്ക് ഓവർ കണ്ട് ഞെട്ടി ആരാധകർ!!!\nUpdated: Wednesday, December 2, 2020, 09:06 [IST]\nമലയാള സിനിമയിൽ ബാലതാരമായി എത്തിയ നടിയാണ് ശാലിൻ സോയ. വെളുത്തു തുടുത്ത മുഖവും വെള്ളാരം കല്ലുകൾ പോലെയുള്ള കണ്ണുകളും താരത്തെ പ്രേക്ഷകർക്കിടയിൽ കൂടുതൽ പ്രിയങ്കരിയായത്. ലോക്ക്ഡൗൺ കാലഘട്ടത്തിൽ ശരീരഭാരം നന്നായി കുറച്ച് കൂടുതൽ സുന്ദരിയായിരിക്കുകയാണ് താരം ഇപ്പോൾ.\nശാലിൻ സോയ തന്റെ അവധി ആഘോഷിക്കാൻ ഇപ്പോൾ മാലിദ്വീപ് കടപ്പുറത്താണ്. അവിടെ വച്ച് എടുത്ത താരത്തിന്റെ ചിത്രങ്ങളാണ് ഇപ്പോൾ സോഷ്യൽ മീഡിയയിൽ വൈറൽ ആയിക്കൊണ്ടിരിക്കുന്നത്. ഒറ്റയ്ക്കുള്ള യാത്രയാണ് താരം ഇപ്പോൾ നടത്തിയിട്ടുള്ളത്.


ഗോൾമഴ; ബ്ലാസ്‌റ്റേഴ്‌സ് തകർന്നു | Sports | Deshabhimani | Wednesday Jul 25, 2018\nലാ ലിഗ വേൾഡ്: ബ്ലാസ്‌റ്റേഴ്‌സ് 0‐ മെൽബൺ സിറ്റി 6\nഗോൾമഴ; ബ്ലാസ്‌റ്റേഴ്‌സ് തകർന്നു\nനിഖിൽ രവീന്ദ്രൻUpdated: Wednesday Jul 25, 2018\nകൊച്ചി > ടൊയോട്ട യാരിസ് ലാ ലിഗ വേൾഡ് പ്രീ സീസൺ ഫുട്ബോൾ ടൂർണമെന്റിൽ കേരള ബ്ലാസ്റ്റേഴ്സിനെ ഓസ്ട്രേലിയൻ ലീഗ് ടീം മെൽബൺ സിറ്റി ഗോൾമഴയിൽ മുക്കി (0‐6). കലൂർ ജവാഹർലാൽ നെഹ്റു സ്റ്റേഡിയത്തിൽ കനത്ത മഴയ്ക്കിടെയായിരുന്നു മെൽബൺ സിറ്റിയുടെ ഗോളടിമേളം. ഇരട്ടഗോൾ നേടിയ യുവതാരം റിലെ മഗ്രീയാണ് സിറ്റിയുടെ ജയത്തിന് നേതൃത്വംനൽകിയത്. എ ലീഗിലെ മിടുക്കന്മാരായ മെൽബൺ സിറ്റിക്കു മുന്നിൽ ബ്ലാസ്റ്റേഴ്സിന് നിലയുറപ്പിക്കാനായില്ല. തുടക്കംമുതൽ സിറ്റി ആക്രമണം അഴിച്ചുവിട്ടു. ആദ്യപകുതിയിൽ രണ്ടുഗോളിന് മുന്നിലെത്തി. രണ്ടാംപകുതിയിൽ ബ്ലാസ്‌റ്റേഴ്‌സ് വലനിറച്ചു.\nമൈക്കൽ ഹാല്ലോറണിന്റെ നേതൃത്വത്തിൽ ഇടതുപാർശ്വത്തിലൂടെയായിരുന്നു സിറ്റിയുടെ ആക്രമണം കൂടുതലും. പ്രതിരോധക്കാരൻ സിറിൾ കാലിയുടെ മികച്ചപ്രകടനവും ഗോളി ധീരജ് സിങ്ങിന്റെ ഇടപെടലുകളുമാണ് ആദ്യഘട്ടത്തിൽ സിറ്റിയെ തടഞ്ഞത്. ബ്ലാസ്റ്റേഴ്സിന് ആക്രമിച്ചുകളിക്കാനായില്ല. മധ്യനിരക്കാരൻ പ്രശാന്തും സ്ലവീസ സ്റ്റൊയാനോവിച്ചും ഇടയ്ക്ക് സിറ്റി ഗോൾമുഖത്തേക്ക് കയറിയെങ്കിലും ലക്ഷ്യം കാണാൻ കഴിഞ്ഞില്ല. തുടക്കത്തിലെ പാളിച്ചയ്ക്കുശേഷം ആദ്യപകുതിയിൽ ബ്ലാസ്റ്റേഴ്സ് തിരിച്ചുവരാൻ ശ്രമിച്ചു. മാറ്റിച്ച് പൊപ്ലാട്നിക്കിന്റെ കോർണർ കിക്ക് ഗോൾമുഖത്ത് തട്ടിത്തെറിച്ച് വലയിലെത്തി. പക്ഷേ സ്റ്റൊയാനോവിച്ചിന്റെ കൈയിൽ തട്ടിയതിനാൽ റഫറി ഫൗൾ വിളിച്ചു.\n30‐ാംമിനിറ്റിൽ ബോക്സിനുള്ളിൽ ലഭിച്ച മികച്ച ക്രോസ് ഹെഡറിലൂടെ ലക്ഷ്യത്തിച്ച് ഡാരിയോ വിദോസിച്ച് സിറ്റിക്ക് ലീഡ് സമ്മാനിച്ചു. നിമിഷങ്ങൾക്കുള്ളിൽ സിറ്റി ഗോൾ നേട്ടം രണ്ടാക്കി. ആന്തണി കസെറസിൽനിന്ന് പന്ത് സ്വീകരിച്ച് പത്തൊമ്പതുകാരൻ റിലെ മഗ്രീ മിന്നുന്ന ഷോട്ട് പായിച്ചു. ഇടവേളയ്ക്കുശേഷം കനത്തമഴ പെയ്തു. സിറ്റിയുടെ ആക്രമണങ്ങളുടെ തീവ്രത കൂടുകയായിരുന്നു. ബ്ലാസ്റ്റേഴ്സ് മാറ്റങ്ങൾ വരുത്തി. മധ്യനിരയിൽ ഘാനക്കാരൻ കറേജ് പെക്കൂസണും സക്കീറും റാക്കിപ്പുമെത്തി. പക്ഷേ ഇതൊന്നും ബ്ലാസ്റ്റേഴ്സിനെ ഉണർത്തിയില്ല.\nബ്ലാസ്റ്റേഴ്സ് പ്രതിരോധം വിറയ്ക്കാൻ തുടങ്ങി. അനസ് എടത്തോടികയുടെ ശ്രമത്തെ മറികടന്ന് മൈക്കൾ ഹാലോറൺ തൊടുത്ത ഷോട്ട് ബ്ലാസ്റ്റഴേ്സ് ഗോളി ധീരജ് സിങ് തട്ടിയകറ്റി. എന്നാൽ പന്ത് പിടിച്ചെടുത്ത ലാച്ച്ലൻ വെയ്ൽസ് അനായാസം ഗോൾവല കുലുക്കി. തൊട്ടുപിന്നാലെ റിലെ മഗ്രീ ഇരട്ടഗോൾ സ്വന്തമാക്കി. ബ്രൂണോ ഫൊർണാറോ നൽകിയ ക്രോസിൽ നിന്നായിരുന്നു ഗോൾ. തകർത്തുപെയ്ത മഴയിലും തളരാതെ സിറ്റി ഗോളടിമേളം തുടർന്നു. കന്നോർ മെറ്റ്കാൾഫ് ബ്ലാസ്റ്റേഴ്സ് ബോക്സിലേക്ക് തൊടുത്തുവിട്ട ഷോട്ട് അടിച്ചകറ്റുന്നതിൽ ജിങ്കന് പിഴച്ചു. അവസരം മുതലാക്കിയ റാമി നജ്ജാറിൻ പന്ത് അനായാസം വലയിലാക്കി. തൊട്ടുപിന്നാലെ ബോക്സിലേക്ക് ഒറ്റയ്ക്ക് കുതിച്ച ബ്രൂണോ െഫാർണാറോ സിറ്റിജയം പൂർത്തിയാക്കി.27ന് ജിറോണ എഫ്‌സിയും മെൽബൺ സിറ്റിയും തമ്മിലാണ് അടുത്ത കളി. ബ്ലാസ്‌്റ്റേഴ്‌സ് 28ന് ജിറോണയെ നേരിടും.


കൂര്‍ക്ക കൃഷി രീതി - Chinese Potato Cultivation Using Organic Methods\nതികച്ചും ജൈവ രീതിയില് ചൈനീസ് പൊട്ടറ്റോ അഥവാ കൂര്‍ക്ക കൃഷി cheyyaam\nകേരളത്തിന്‍റെ കാലാവസ്ഥ കൂര്‍ക്ക കൃഷിക്ക് അനുയോജ്യമാണ്. അധികം പരിചരണം ഒന്ന് വേണ്ടാത്ത കൂര്‍ക്ക വളരെ എളുപ്പത്തില് കൃഷി ചെയ്യാന് സാധിക്കും. പോഷക ഗുണവും ഔഷധ ഗുണവും ഏറെയുണ്ട് ഈ കുഞ്ഞന് കൂര്‍ക്കയില് . അന്നജം, കാത്സ്യം, ഇരുമ്പ്, തയമിന് , റൈബോഫ്ലോവിന് , നിയാസിന് , ജീവകം സി ഇവയൊക്കെയാണ് കൂര്‍ക്കയില് അടങ്ങിയിരിക്കുന്നവ. കിഴങ്ങ് വര്‍ഗത്തില് പെട്ട വിളയാണ് കൂര്‍ക്ക. കൂര്‍ക്ക കൃഷി ചെയ്യാന് പറ്റിയ സമയം ജൂലൈ മുതല് ഒക്ടോബര് വരെയുള്ള മാസങ്ങള് ആണ്. ഏകദേശം 4-5 മാസങ്ങള് വേണം വിളവെടുക്കാന് .\nകൂര്‍ക്ക കൃഷിയുടെ ആദ്യ സംശയം , എന്താണ് നടുന്നത് എന്നാണ് ?. ചെറിയ കൂര്‍ക്കകള് ആണോ നടുക ?. അല്ല , കൂര്‍ക്കകള് പാകി മുളപ്പിച്ചു അതിന്റെ തലപ്പുകള് (വള്ളികള് ) ആണ് നടുക. തലപ്പുകള് തയ്യാറാക്കുക്ക എന്നതാണ് കൂര്‍ക്ക കൃഷിയുടെ ആദ്യ കടമ്പ. വിത്ത് കിഴങ്ങ് കിട്ടുമെങ്കില് അത് പാകി വള്ളികള് തയ്യാറാക്കുക. അല്ലെങ്കില് കടയില് നിന്ന് കിട്ടുന്ന ചെറിയ ഉരുണ്ട കൂര്‍ക്ക പാകാം. ഞാന് കഴിഞ്ഞ വര്‍ഷം അങ്ങിനെയാണ് തലപ്പുകള് ഉണ്ടാക്കിയത്. ശ്രീധര, നിധി, സുഫല തുടങ്ങിയ കുറെ നാടന് കൂര്‍ക്ക ഇനങ്ങള് ഉണ്ട്.\nതലപ്പുകള് റെഡി ആയാല് പിന്നെ നടാം. ചെറിയ രീതിയില് ഉള്ള പരീക്ഷണം ആണെങ്കില് ഗ്രോ ബാഗില് / പ്ലാസ്റ്റിക് ചാക്കില് നടീല് മിശ്രിതം നിറച്ചു അതില് തലപ്പുകള് നടാം. നിലത്താണെങ്കില് മണ്ണ് നന്നായി കിളക്കുക. അടിവളവായി ഉണങ്ങിയ ചാണകപ്പൊടി, എല്ല് പൊടി കൂടെ വേപ്പിന് പിണ്ണാക്ക് ചേര്‍ക്കാം. കൂര്‍ക്കയുടെ പ്രധാന ശത്രു നിമാ വിരയാണ് , വേപ്പിന് പിണ്ണാക്ക് ചേര്‍ക്കുന്നത് ഇവയെ തടയും. അത് കഴിഞ്ഞു 45 സെന്റി മീറ്റര് അകലത്തില് വാരങ്ങള് ഉണ്ടാക്കി 30 സെന്റി മീറ്റര് അകലത്തില് കൂര്‍ക്ക തലപ്പുകള് / വള്ളികള് നടാം. വള്ളികള് ലംബമായോ കിടത്തിയോ 4-5 സെ.മീറ്റര് താഴ്ചയില് തലപ്പത്തുള്ള മുകുളങ്ങള് പുറത്തുകാണുന്ന തരത്തില് നടുക.\nവിളവെടുപ്പ് – വള്ളികള് ഉണങ്ങുന്നതാണ് കൂര്‍ക്ക വിളവെടുക്കാന് റെഡി എന്നതിന്‍റെ സൂചന. ശ്രദ്ധാപൂര്‍വ്വം മണ്ണ് കിളച്ചു കൂര്‍ക്ക വിളവെടുക്കാം.\nസ്വന്തം അനുഭവം – ആദ്യമേ പറഞ്ഞ പോലെ ചുമ്മാ ഒരു വളവും ചെയ്യാതെ ഞാന് കൂര്‍ക്ക നട്ടു. നല്ല വിളവാണ് ലഭിച്ചത്. അതിന്റെ ചിത്രം താഴെ ചേര്‍ക്കുന്നു. രുചി അതി ഗംഭീരം ആയിരുന്നു.\n1,581,052 പേര് മലയാളം കൃഷി വെബ്സൈറ്റ് ഉപയോഗിച്ചു. Total number of visit to malayalam roof gardening website


palakkad sanjith murder case | three in custody | Gulf Malayaly\nHomeNewsKeralaപാലക്കാട്ടെ ആര്‍എസ്എസ് നേതാവിന്റെ കൊല; മൂന്നുപേര് കസ്റ്റിഡിയില്\nപാലക്കാട്ടെ ആര്‍എസ്എസ് നേതാവിന്റെ കൊല; മൂന്നുപേര് കസ്റ്റിഡിയില്\nപാലക്കാട്: ആര്‍എസ്എസ് നേതാവും നിരവധി ക്രിമിനല് കേസുകളിലെ പ്രതിയുമായി സഞ്ജിത്തിന്‍രെ(sanjith) കൊലപാതകവുമായി(murder) ബന്ധപ്പെട്ട് മൂന്ന് പേര് കസ്റ്റഡിയില്(custody). പാലക്കാട് സ്വദേശി സുബൈര്, നെന്മാറ സ്വദേശികളായ സലാം, ഇസ്ഹാക്ക് എന്നിവരാണ് പിടിയിലായത്.\nമുണ്ടക്കയത്തെ ബേക്കറി തൊഴിലാളിയാണ് സുബൈര്. സുബൈറിന്റെ മുറിയില് നിന്നാണ് മറ്റുള്ളവരെ പിടികൂടിയത്. കേസില് ഇവര്‍ക്കുള്ള പങ്കിനെക്കുറിച്ച് അന്വേഷിച്ചു വരികയാണെന്ന് പോലിസ് അറിയിച്ചു.\nനവംബര് 15ന് ആണ് സഞ്ജിത്ത് കൊല്ലപ്പെട്ടത്. ഭാര്യയുമായി ബൈക്കില് വരവെ തടഞ്ഞ് നിര്‍ത്തി വെട്ടിവീഴ്ത്തുകയായിരുന്നു. കൊലപാതകത്തിന് പിന്നില് എസ്ഡിപിഐ ആണെന്നാണ് ബിജെപി ആരോപണം. ഇതേ തുടര്‍ന്ന് നിരവധി എസ്ഡിപിഐ പ്രവര്‍ത്തകരുടെ മൊഴിയെടുക്കുകയും ഫോണ് രേഖകള് പരിശോധിക്കുകയും ചെയ്തിരുന്നു.\nഅതിനിടെ പോലിസ് അന്വേഷണം പര്യാപ്തമല്ലെന്നും കേസ് എന്‍ഐഎ ഏറ്റെടുക്കണമെന്നുമാണ് ബിജെപിയും ആര്‍എസ്എസും ആവശ്യപ്പെടുന്നത്. ബിജെപി സംസ്ഥാന അധ്യക്ഷന് കെ.സുരേന്ദ്രന് കേന്ദ്ര ആഭ്യന്തര മന്ത്രി അമിത് ഷായെക്കണ്ട് ഇക്കാര്യം ആവശ്യപ്പെടും. പ്രത്യക്ഷ സമരത്തിലേക്ക് ബിജെപി പോകുന്നതിന് മുമ്പ് പ്രതികളെ വലയിലാക്കാനാണ് പോലിസ് നീക്കം.\nrss worker killed palakkad\nsanjith muder case\nPrevious articleഖത്തറില് ഇന്ന് 141 പേര്‍ക്ക് കോവിഡ്; 11 പേരെ ആശുപത്രിയില് പ്രവേശിപ്പിച്ചു\nNext articleഖത്തറില് കാന്‍സര് ചികില്‍സയില് കഴിഞ്ഞിരുന്ന മലയാളി മരിച്ചു\nപാലക്കാട്ടെ ആര്‍എസ്എസ് നേതാവിന്റെ കൊല; സംഘമെത്തിയത് പൊളിച്ചുവില്‍ക്കാന് നല്‍കിയ കാറിന്റെ നമ്പറുള്ള വാഹനത്തില്, ദേശീയ തലത്തില് ചര്‍ച്ചയാക്കാന് സംഘപരിവാരം\nmtp - November 20, 2021, 4:56 pm\nപാലക്കാട്ട് മക്കളെ കൊലപ്പെടുത്തി യുവതി ആത്മഹത്യക്ക് ശ്രമിച്ചു\nSnk - November 14, 2021, 5:34 pm


എല്ലാത്തില് നിന്നും മോചനം നല്‍കാന് വരുന്നു നഗ്ന റസ്‌റ്റോറന്റ് | mangalam.com\nഎല്ലാത്തില് നിന്നും മോചനം നല്‍കാന് വരുന്നു നഗ്ന റസ്‌റ്റോറന്റ്\nStory Dated: Thursday, April 21, 2016 05:39\nപ്രകൃതിദത്തം എന്ന് അര്‍ഥം വരുന്ന ഹിന്ദിവാക്കായ ബുന്യാദി എന്ന പേരില് നഗ്ന റസ്‌റ്റോറന്റ് വരുന്നു. മൂന്നു മാസം മാത്രം പ്രവര്‍ത്തിക്കുന്ന സമ്മര് റസ്‌റ്റോറന്റില് ഉപഭോക്‌താക്കള് നഗ്നരായി എത്തും. റസ്‌റ്റോറന്റില് ഫോണ് വൈദ്യുതി ലൈറ്റുകള് ഉണ്ടാകില്ല.\nപുരാതന കാലത്തേയ്‌ക്കുള്ള തിരിച്ചുപോക്കാണ് ഇതു കൊണ്ട് ഉദ്ദേശിക്കുന്നും വിളമ്പുന്നതെല്ലാം പുതുമയുള്ള വിഭവങ്ങളായിരിക്കും എന്നും ഉടമകള് പറയുന്നു. എന്നാല് തുണിയില്ലാതെ പ്രവേശിക്കണമെന്നു നിബന്ധന ഇല്ല.\nലണ്ടനിലാണ് ഇതു പ്രവര്‍ത്തനം ആരംഭിക്കുന്നത്. ലണ്ടനിലെ ആദ്യ നഗ്ന റസ്‌റ്റോറന്റാകും ഇത്. റസ്‌റ്റോറന്റിനു രണ്ടു ഭാഗങ്ങളാണ് ഉള്ളത്. ഒന്നു വസ്‌ത്രം ഉള്ളവര്‍ക്കും മറ്റൊന്നു വസ്‌ത്രം ഇല്ലാത്തവര്‍ക്കും. വസ്‌ത്രം മാറാന് ചേഞ്ച് റും സജ്‌ജീകരിച്ചിട്ടുണ്ട്.\nറസ്‌റ്റോറന്റ് വരുന്നു എന്ന് അറിഞ്ഞ് അയ്യായിരത്തോളം ആളുകള് അപ്പോള് തന്നെ പേരു രജിസ്സ്‌റ്റര് ചെയ്‌തു. എല്ലാത്തില് നിന്നുമുള്ള മോചനമാണു റസ്‌റ്റോറന്റ് ലക്ഷ്യമിടുന്നതെന്ന് സ്‌ഥാപകന് സെബ് ല്യാല് പറഞ്ഞു. മുളകൊണ്ടു നിര്‍മ്മിച്ച റസ്‌റ്റോറന്റില് വെളിച്ചത്തിനായി മെഴുകുതിരിയാകും ഉപയോഗിക്കുക.\nകുഞ്ഞരിപ്പല്ലുകളുടെ ആരോഗ്യത്തിന് ശ്രദ്ധിക്കേണ്ട ചില കാര്യങ്ങള്\nകുഞ്ഞ് ജനിക്കുമ്പോള് മുതല് അവരുടെ ഓരോ ചെറിയ വളര്‍ച്ചയും മാതാപിതാക്കള്‍ക്ക് സന്തോവും...\nശരീര ദുര്‍ഗന്ധമോ...? വിഷമിക്കണ്ട പരിഹാരമുണ്ട്\nഎത്ര സുന്ദരനും സുന്ദരിയുമാണെങ്കിലെന്ത ദുര്‍ഗന്ധമാണെങ്കില് തീര്‍ന്നില്ലെ. ശരീരദുര്‍ന്ധം...\nചൂടുകാലത്ത് നിര്‍ബന്ധമായി കഴിക്കേണ്ട പഴങ്ങള്\nഓരോ ദിവസവും മുമ്പോട്ട് പോകുന്നതനുസരിച്ച് ചൂട് കൂടി കൂടി വരുകയാണ്. സൂര്യ...\nഭാര്യ നിങ്ങളോട് ചെയ്യുന്ന ഏറ്റവും ക്രൂരമായ കാര്യങ്ങള്\nഎന്താ ആണുങ്ങള്‍ക്ക് മാത്രമേ ഈ ക്രൂരതയൊക്കെ ചെയ്യാന് പറ്റുകയുള്ളൊ..? ആങ്ങനെ ആരാപറഞ്ഞത്...\nഅവളുടെ കൈപിടിച്ച് പ്രണയദിനം അടിച്ചു പൊളിക്കാന് 10 കിടിലന് സ്‌ഥലങ്ങള്\nചുറ്റും ചിതറി വീഴുന്ന മഞ്ഞുകണങ്ങള്....തണുത്തകാറ്റിലൂടെ ഒഴുകി വരുന്ന പ്രണയഗന്ധങ്ങള്......\nസോഷ്യല് മീഡിയ നിങ്ങളുടെ കുടുംബന്ധങ്ങള് തകര്‍ക്കുമ്പോള്\nസാമൂഹ്യമാധ്യമങ്ങള് നമുക്കു ചുറ്റും ചെലുത്തുന്ന സ്വാധീനം വളരെ വലുതാണ്,ഇത്തരം...


റെനോ കിഗര് അടുത്ത വർഷം ആദ്യമെത്തും - Malayalam News\nറെനോ കിഗര് അടുത്ത വർഷം ആദ്യമെത്തും\nറെനോയുടെ പുതിയ സബ്‌കോംപാക്റ്റ് എസ്‌യുവി HBC എന്ന കോഡ് നാമത്തില് നിര്‍മ്മാണം പുരോഗമിക്കുകയാണ്. കിഗര് എന്നാണ് ഈ പുതിയ കോംപാക്റ്റ് എസ്‌യുവിയുടെ പേരെന്നാണ് റിപ്പോര്‍ട്ടുകള്. വാഹനം 2020 ഒക്ടോബറോടെ വിപണിയില് അരങ്ങേറുമെന്നായിരുന്നു നേരത്തെയുള്ള റിപ്പോര്‍ട്ടുകള്. എന്നാല് ഇത് വൈകി.\nവാഹനത്തിന്‍റെ ഒരു കൺസെപ്റ്റ് പതിപ്പ് അടുത്ത വർഷം ആദ്യം പുറത്തിറക്കും എന്നാണ് പുതിയ റിപ്പോര്‍ട്ടുകള്. വാഹനത്തിന്‍റെ ടീസര് വീഡിയോ കമ്പനി പുറത്തിറക്കിയതായും ഹിന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നു.\nഅടുത്തിടെ ചെന്നൈയില് പരീക്ഷണ ഓട്ടം നടത്തുന്ന വാഹനത്തിന്‍റെ ചിത്രങ്ങള് പുറത്തുവന്നിരുന്നു. ട്രൈബറില് നിന്നും ഡസ്റ്ററില് നിന്നും പ്രചോദനം ഉള്‍ക്കൊണ്ടുള്ള ഡിസൈനിലായിരിക്കും കിംഗര് ഒരുങ്ങുക. മൂന്ന് തട്ടുകളായുള്ള ഗ്രില്ല്, പ്രൊജക്ഷന് ഹെഡ്‌ലാമ്പ്, എല്‍ഇഡി ഡിആര്‍എല്, സ്‌കിഡ് പ്ലേറ്റ്, ഉയര്‍ന്ന ബോണറ്റ്, ബ്ലാക്ക് ക്ലാഡിങ്ങ് തുടങ്ങിയവ ഉപയോഗിച്ചായിരിക്കും ഈ വാഹനത്തിന്റെ എക്‌സ്റ്റീരിയര് മോടിപിടിപ്പിക്കുക. എതിരാളികളെക്കാള് കുറഞ്ഞ വിലയാവും കിഗെറിന്റെ പ്രധാന ആകർഷണം എന്നാണ് റിപ്പോർട്ടുകൾ.\nകൊവിഡ് : പ്രവാസി മലയാളി മരിച്ചു\nഒസ്ട്രലിയന് പര്യടനത്തിന് മുമ്പ് ഇന്ത്യക്ക് ശുഭവാര്‍ത്ത


പ്രത്യാശ നല്‍കുന്ന വിധി; സമരവുമായി മുന്നോട്ട് പോകും - കെ സുധാകരന് | k sudhakaran response on sabarimala review petition\nപ്രത്യാശ നല്‍കുന്ന വിധി; സമരവുമായി മുന്നോട്ട് പോകും - കെ സുധാകരന്\nNov 13, 2018, 04:40 PM IST\nനിലവില് കോണ്‍ഗ്രസ് നടത്തുന്ന സമരവുമായും വിശ്വാസ സംരക്ഷണ ജാഥയുമായും മുന്നോട്ട് പോകുമെന്നും കെ. സുധാകരന് വ്യക്തമാക്കി.\nമലപ്പുറം: ശബരിമല സ്ത്രീ പ്രവേശന വിഷയത്തില് പനഃപരിശോധന ഹര്‍ജികളില് വാദം കേള്‍ക്കാനുള്ള സുപ്രീം കോടതി തീരുമാനം ഏറെ പ്രത്യാശ നല്‍കുന്നതാണെന്ന് കെ.പി.സി.സി വര്‍ക്കിങ് പ്രസിഡന്റ് കെ. സുധാകരന്. 22 ന് ഹര്‍ജിയില് അനുകൂലമായി വിധി ഉണ്ടാകും. നിലവില് കോണ്‍ഗ്രസ് നടത്തുന്ന സമരവുമായും വിശ്വാസ സംരക്ഷണ ജാഥയുമായും മുന്നോട്ട് പോകുമെന്നും കെ. സുധാകരന് വ്യക്തമാക്കി.\nസര്‍ക്കാര് നിലപാട് അത്ഭുതപ്പെടുത്തുന്നതാണ്. റിവ്യൂ ഹര്‍ജിയില് സ്ത്രീ പ്രവേശനം അനുവദിക്കണമെന്ന സര്‍ക്കാര് നിലപാട് ജനങ്ങളോടുള്ള വെല്ലുവിളിയാണ്. സംസ്ഥാനത്തെ എല്ലാ സംഭവ വികാസങ്ങളെയും വരാന് പോകുന്ന വിപത്തിനെയും എല്ലാം കോടതിയെ ബോധ്യപ്പെടുത്താനുള്ള അവസരമാണ് ലഭിച്ചിരിക്കുന്നത്. ആ അവസരം വിനിയോഗിക്കും.\nജാഥ സമാപിച്ച ശേഷം പാര്‍ട്ടി തലത്തില് കൂടുതല് കാര്യങ്ങള് തീരുമാനിക്കും. നിലവിലുള്ള കീഴ്‌വഴക്കമനുസരിച്ച് സ്റ്റേ ഉള്ളത് പോലെയായിരിക്കും കാര്യങ്ങള് ഉണ്ടാവുക എന്നും കെ സുധാകരന് വ്യക്തമാക്കി.